
I. 

Kevéssel  a  déli  harangszó  után  könnyű  szekér 
gördült  a  kertudvarra,  s  midőn  az  oszlopzatos 
tornácz  előtt  megállott,  nem  várt,  de  úgy  látszik 
szivesen  látott  vendég  ugrott  le  róla,  mert  a  tor- 
náczon  álló  házi  úr  — 

—  Isten  hozta  doctor !  még  épen  jókor !  — 
szavakkal  nyújtá  neki  jobbját. 

—  Jele,  hogy  jól  tudom,  mikor  tálalnak  a  be- 
regi kast  .  .  .  azaz  a  beregi  pusztán  —  felelte  jó- 
kedvűen az  érkezett,  —  kocsisom  pedig  kettős 
borravalót  kap  a  jó  hajtásért,  melylyel  egy  óra 
alatt  hozott  ide  Szentgyörgyről. 

—  Ah  !  doctor  úr  Szentgyörgyről  jön?  —  szó- 
lalt meg  mögötte  egy  kedvesen  csengő  hang,  egy 
ifjú  nőé,  ki  ép  az  utolsó  szavaknál  lépett  ki  a  tor- 
náczra. 

—  Jó  reggelt  —  azaz,  minthogy  nem  Szent- 
györgyön vagyok  már,  tehát  jó  napot  bárónő !  — 
szólt  megfordulva  s  kezet  nyújtva  a  doctor  — 
úgy  van,  onnan  jövök,  s  miután  ott  még  «jó  reg- 
geli)  van  és  Jaques  csak  egy  órakor  adja  fel  a 


lunch-ot,  jobbnak  tartottam  be  nem  várni  a  ká- 
posztás fáczánt  s  ide  térni  be  e^y  kis  meleg 
levesre.^  és  —  kedélyes  kedves  társaságba. 

—  Es  ezt  igen  jól  tette ;  de  szóljon  —  baj  van 
Szentgyörgyön  ? 

—  Temérdek,  —  no  de  ne  ijedjen  meg  nagy- 
sád, csak  a  grófné  komornájának  van  migrainje,  a 
búbos  kakadu  pár  nap  óta  nem  eszik,  szegény  kis 
Presto-t  pedig  a  hideg  leli ;  egyéb  aggasztó  baj 
nincs. 

—  S  ki  az  a  Presto  ?  —  kérdé  kétkedő  mo- 
solylyal  a  háziasszony. 

—  Oh  az  egy  igen  —  azaz  csak  néhány  fon- 
tos etryéniséer,  elválhatatlan  kiséröje  a  grófnénak, 
ki  Nápolyból  hozta  magával,  s  a  kényes  olasz 
úrfi  most,  a  mi  zord  éghajlatunk  alatt  folyvást 
úgy  didereg,  mint  « szegény  Tamás »  Lear  király- 
ban ;  melegebb  köpenyt  praescribáltam  neki, 

—  Ah,  a  kis  olasz  agár,  a  legújabb  kedvencz  ! 
—  nevetett  a  szép  nö  —  ismerem  már,  magával 
hozta  volt  Melanie.  midőn  meglátogatott.  Doctor 
úr,  szíves  lesz  az  ebédhez  vezetni  ? 

—  Még  mindig  a  nyári  ebédlőben  ?  —  kérdé 
a  kis  ember,  mialatt  karját  készséggel  nyújtva,  a 
bárónő  magas  sugár  alakja  mellett  még  inkább 
eltörpült. 

—  Miért  ne  ?  Ezekben  a  szép  meleg  októberi 
napokban  miért  kezdenök  meg  az  úgyis  hosszú 
téli  életet  ? 

—  Feleségem  nem  örömest  búcsúzik  el  virá- 

gaitól,  s  úgy  látszik  ezek  is  búsak  a  megválás  elö- 
erzetében;  —  jegyzémegaférj,  a  hervatag  dahlia, 
aster  és  fucbsia  bokrokra  mutatva,  melyek  közt  a 
kertudvar  finom  kövecses  útjain  baladtak  a  nyári 
ebédlő  felé.  Ez,  az  igen  csinos  lak  balszarnyanak 
végső  terme  volt,  honnan  néhány  lépcső  nyaranta 
illatos  virágkertbe  vezetett,  melyen  tul  most  utolsó 
gyümölcseiket  kináló  őszi  baraczk-,  füge-,  és 
szőlö-rácsozatok  lapultak  a  magas  kertfalhoz, 
míg  távolabb  ismét  terjedelmes  park  ritkult 
lombjai  tarkálltak  az  őszi  színvegyületben. 

Az  ebédlőasztal  három  terítéke  el  lön  foglalva, 
s  a  beszélgetés  tovább  folyt,  a  doctort  elíoglaló 
egyszerű  négy  tál  étel  közt  eleinte  csendesen,  a 
sok  pompás  gyümölcs  feladásakor  egyre  élén- 
kebben, kivált  midőn  arra  a  tárgyra  fordult, 
mely  iránti  érdekeltségét  nem  tanúsítani  —  a 
ház  úrnőjének  eddig  is  látszólag  némi  önlegyőzé- 
sébe  került. 

A  doctor  könnyű,  vidám  előadású  társalgó 
volt,  minőt  falusi  orvosok  közt  nem  ritkán  talá- 
lunk, legalább  gyakrabban,  mint  a  fővárosiak 
közt,  kiket  az  üzlet  sűrűsége  sokkal  inkább  elfog- 
lal, mintsem  a  perezre  kiszámított  látogatás  ko- 
moly feladatán  túl,  egyébre  is  érkeznének;  ez 
okból  inkább  feszesek,  kimertek  és  illemszerűen 
hidegek,  nem  úgy  mint  a  falusi  doctor,  ki  jő,  ha 
nem  hívják  is,  s  mint  bizalmas  házi  barátot  is  leg- 
többnyire  szívesen  látják. 

Ez  utóbbiak  közt  kiváló  példány,  s  a  vidék 


legnépszerűbb  embere  volt  doctorunk ;  tudománya 
és  ügyessége  ép  oly  nagy  hírben  állott,  mint  szi- 
lárd férfibecsülote  és  gyakorlati  gyors  esze,  mely- 
hez tanácsért  szintazon  meghitt  bizalommal  já- 
rultak, mint  mikor  Hypocrates  volt  benne  igénybe 
veendő.  Komoly  a  komoly  perczben;  közlékeny 
és  mulattató  a  társas  életben :  érkezte  jótékony 
napsugárként  derité  fel  a  borúlepte  házat,  a  csen- 
deset pedig,  ha  nem  mint  orvos  jött,  élénk  zajos 
csevegéssel  tölte  be.  S  volt  a  hatvan  évi  túli  kis 
emberkében  a  kanári-madárra  emlékeztető  vonás  : 
szakáll-  s  bajusztalan  piros  arczán  két  élénk  apró 
fekete  szem  villogott,  míg  tömör  sárga  haja  a 
keskeny  homlok  fölött  valódi  búbot  képezett; 
éhez  járult,  hogy  mindig  sárga  piquet  mellényt 
viselt,  melyből  úgy  nevezett  «sapódli))  fehér 
fodrai  hullámzottak  elő,  míg  a  fehér  nyakkendőn 
8  keményen  felálló  gallérok  közül  élénken  pirult 
ki  a  mozgékony  arcz.  Lehet,  hogy  a  jelentékte- 
lennek látszó  vonásokban  egy  Lavater  is  csaló- 
dott volna ;  a  gyakorlat  azonban  tanúsítá,  hogy 
ezek  az  apró  szemek  a  falon  is  átlátnak,  a  nélkül, 
hogy  kémeinének,  ő  a  kis  doctor  tud  ott,  hol  má- 
sok még  nem  is  sejtenek.  És  épen  az  tette  öt 
szerencsés  orvossá,  hogy  az  embert  kívül-belül 
ismeré  s  a  testi  s  lelki  diagnosist  egyaránt  pon- 
tosan eltalálta. 

—  Nos  doctor,  képzelem,  mily  zajos  az  élet  a 
szentgyörgyi  kastélyban  ?  —  kérdé  mosolyogva  a 
háziúr,  s  a  kérdezett  azonnal  észrevette,  hogy  a 

szép  nőnek  e  szavaknál  reá  emelt  szemei  meg- 
hazudtolják az  arcz  színlelt  közönyét. 

—  Minden  éllel  áll  ott,  tisztelt  barátom ;  a  ház 
vendéggel  tele,  s  a  ((Hotel  des  Princes») -ben  sincs 
nagyobb  sürgés,  forgás,  tarkább  pezsgőbb  élet, 
sőt  hiányzik  még  belőle  a  kürtriadás,  a  paripák 
nyerítése,  a  kopók  csaholása,  a  vadászzaj,  mi 
Szentgyörgyöt  most  valóságos  oMeltonnái)  teszi. 
Lenn  a  melléképületekben  komornak  vasalnak 
napestig,  léha  inasok,  lovászok,  cselédek  élczel- 
nek  uraikról  s  dévajkodnak  a  szobalányokkal,  — 
Jaques  a  í'ranczia  szakács  alig  bírja  köztük  fenn- 
tartani tekintélyét.  Mindez  csak  távoli  zsongás- 
kép hallszik  fel  a  magasabb  régiók  illatos  fényes 
termeibe  s  kén3'elmes  lakosztályaiba,  hol  a  társas 
élet  örömeinek  élvezése  a  jelszó.  Hiszen  ismerik 
nagyságtok  a  szentgyörgyi  kastélyt,  mi  volt  ódon 
állapotában  s  mivé  tette  a  reá  fordított  fél  millió  ? 

—  Pár  hó  előtt  egy  nyári  estén  oda  kocsiz- 
tam Leonával,  megtekinteni  a  készülő  édent  — 
felelte  a  háziúr  —  a  nagyszerű  építkezés  már  be 
volt  végezve,  de  a  ház  nyüzsgött  még  a  sok  ipa- 
rostól, kik  nyakra-főre  szőnyegezték,  aranyozták, 
bútorozták  a  termeket,  hogy  mire  a  család  kül- 
földről megérkezik,  minden  készen  s  teljes  pom- 
pában álljon.  Én  az  új  ebólakhoz  mentem  le,  meg- 
nézni az  Angliából  érkezett  rókakopókot  és  va- 
dászlovakat   

—  S  míg  Lajos  a  sportérdeküt  vizsgálta,  én  a 
hetrúriai  már  egészen  kész  termet,  a  byzanti  ízlésű 

salont,  Melanie  lakosztályát,  s  a  felszerelés  alatti 
színháztermet  tekintem  meg,  honnan  a  mindenre 
ügyelő  major  domo  a  gyönyörű  virágcsarnokba 
vezetett  le,  mely  a  palota  homlokzatának  lold- 
szini  részét  foglalja  el.  Ezt  is  ép  akkor  rendez- 
ték 8  ottlétemkor  hoztak  be  két  felséges  aran- 
cariát. 

—  E  virágcsarnok  most  —  vette  át  a  szót  a 
doctor  —  valóságos  gangesparti  berek,  az  ember 
szinte  egy  pár  zöld  fényű  tigrisszemet  kivillanni, 
vagy  sziszegő  kigyófőt  emelkedni  vár  a  dús  te- 
nyészetű  exoticus  bokrozatokból.  E  helyett  azon- 
ban reggelenként  nyugati  Yoridalák  és  Vajkoon- 
talák  vidám  csevegése  s  bölcs  brahminok  tanács- 
kozása tölti  be  a  lanyha  légkört,  kik  reggelizés 
után  ide  gyülekeznek  társalogni  ós  értekezni  a 
nap  programmjáról.  Tegnap  Vasváron  a  berezeg- 
nél volt  az  egész  társaság  s  a  késő  ebédutáni  bo- 
rúit éjen  fáklyafénynél  tért  vissza  a  hintók  és 
lovasok  festői  csoportozata ;  ma  délelőtt  többen 
a  fáczánosba  mentek  ki,  hol  Irma  grófné  gyö- 
nyörű lövéssel  szép  fáczánkakast  ejtett  el,  bár  a 
sárkány  felhúzásakor  mind  a  két  szemét  behunyta ; 
délutánra  a  tó  hat  csolnakával  regatta  van  ki- 
tűzve, ha  az  idő  csendes  marad  ;  holnap  avasvári 
herczeg  jön  át  vendégeivel ;  s  nemsokára  meg- 
kezdődnek a  próbák  a  franczia  vígjátékra,  me- 
lyet XIV.  Lajos  korabeli  jelmezekben  a  Hu- 
bertusnapi ünnepélyre  fognak  néhánj^an  elő- 
adni. 


S  Melanie  csakugyan  az  udvarhölgyet  adja  ? 
kérdé  élénken  a  bárónő. 

—  Nem,  Júlia  grófné  annyira  epedett  e  szerep 
után,  hogy  a  túlszives  háziasszony  átengedte 
néki,  maga  pedig  beérte  a  berezegné  kevésbbé 
háládatos  szerepével ;  egyébiránt  több  változás  is 
történt:  Szentgyörgyi  gróf  —  ahelyett,  hogy 
a  spanyol  követet  adná,  súgni  fog  s  a  finom 
elmés  diplomata  szerepében  báró  Kisteleki  Béla 
fog  fellépni. 

—  Kisteleki  Béla  ?  s  mióta  van  itt  ?  —  kérdé 
a  meglepetés  hangján  és  tekintetével  a  háziúr. 

—  Parisból,  hova  a  forradalom  után  ment 
volt,  két  hónapja  tért  vissza,  s  egy  hét  óta  mulat 
özentgyörgyön  ;  —  felelte  a  doctor,  kinek  figyel- 
mét nem  kerülte  el,  hogy  e  név  kiejtése  a  társa- 
ság harmadik  személyénél  még  nagyobb  érdeket 
kelthetett,  mert  a  szép  arczot  elfutó  incarnat 
megszégyeníté  az  alma  pirosságát,  melyet  a  zavar 
palástolása  végett  a  kis  kezek  forgatni  kezdtek. 
—  Béla  báró  —  folytatá  a  beszédes  doctor,  az 
egész  társaság  lelke,  ö  tervez,  rendez,  intézkedik, 
programmokat,  meglepetéseket  készit ;  a  jó  gon- 
dolatokból, bohó  ötletekből,  elmésségekböl  ki- 
fogyhatatlan ;  reggeltől  estig  jókedvű,  cseveg, 
énekel,  tánczol,  egyszerre  három  helyen  is  van  ; 
alig  nyert  vagy  vesztett  az  écartén  néhány  aranyat, 
következő  perczben  már  a  dámáknak  udvarol, 
majd  ismét  eltűnik  s  rögtön  reá  ott  látják  állani 
a  szobor  talapzatán,  melyre  az  érez  Apolló  nem 

érkezett  még  meg  Münchenből ;  —  a  lyra  helyett 
valamelyik  komorna  guitarrját  csalta  el,  s  kis 
dalt  énekel  hozzá.  Neki  minden  illik  és  szabad ; 
ö  gondolta  ki  a  mai  regattát,  a  minapi  éji  zenét, 
a  nyilazást,  mely  a  dámákat  annyira  mulattatja ; 
minden  napra  valami  újat  talál  ki  leleményes 
esze ;  a  napóleoni  udvarról,  hova  bejáratos  volt, 
ezer  pikáns  adomát  beszél,  —  szóval  a  legszere- 
tetreméltóbl)  világfi,  kinek  szép  tulajdonaihoz 
csak  vagy  húszezer  forint  évi  jövedelem  hiányzik. 

—  S  ki  van  még  mind  Szentgyörgyön  ?  — 
kérdé,  talán  csak  hogy  a  beszédnek  adjon  más  for- 
dulatot, a  bárónő,  kinek  arczairól  ezalatt  letűnt  a 
szokatlan  pir. 

—  Az  említetteken  kivül  ott  van  még  Adél 
grófné  két  leányával,  a  bájos  özvegy  Kóza  ö  nagy- 
sága, ki  vígasztalhatlan  volt,  mig  a  vasúton  vala- 
mikép eltévedt  hat  coffre  málhája  meg  nem  érke- 
zett; gróf  Zágonyi,  élczeivel,  vasúti  terveivel,  és 
szép  nejével;  gróf  Litkey,  áz  új  divatok  főszabó- 
mestere ;  báró  Koncz,  a  szenvedélyes  politizáló 
és  tarokkozó ;  Kartay,  ki  meg  van  győződve,  hogy 
—  ha  lovakról  és  németül  beszél,  a  bontont  kö- 
veti ;  prof  Lobor,  ki  a  scribblereket  szidja  s  meg- 
veti a  közvéleményt,  holott  az  utóbbira  sokat  tart, 
8  az  irodalomra  többet  költ  mint  sok  más ;  és 
még  néhány  Béla,  Gyula  és  Géza,  kik  az  ő  kas- 
télyban ütöttek  garQontanyát. 

—  A  vadászatok  megkezdődtek  már  ?  —  volt 
a  háziúr  egykedvű  kérdése. 


n 

—  Pár  kísérlet  e  száraz  meleg  októberi  na- 
pokban roszúl  ütött  ki,  s  így  a  sportsmanek  esőre 
vagy  legalább  harmatra,  ködre  ós  az  öreg  báró 
megérkeztére  várnak.  Hubert  napjától  kezdve  lie- 
tenkint  hatszor  lesz  vadászat,  kétszer  rókakopók- 
kal,  kétszer  nyúlkopókkal,  egyszer  agarakkal  — 
leginkább  Lenke  grófné  kedvéért,  ki  sokat  tart  pár 
kedvencz  agarára;  s  egyszer  lőfegyverrel  a 
fáczánosban  vagy  a  szarvaskertben.  Mondják, 
hogy  a  dúlházi  erdőben  vaddisznók  mutatkoznak, 
s  most  ezekre  is  készülnek,  lóháton,  kópékkal  és 
revolverekkel.  Az  új  kastély  és  a  kápolna  fel- 
szentelése Hubertus  reggelére  van  kitűzve,  s 
ezentúl  még  két  hétig  marad  együtt  a  társaság, 
melynek  élete  Heine  szavaival :  wLauter  Plaisir 
und  Freudén ». 

—  Na'  s  édes  Leónám,  mi  mikor  menjünk  át 
Szentgyörgyre,  kivenni  e  sok  élvből  részecskén- 
ket? —  kérdé  csendes  nyugodt  hangján  a  férj. 

—  Majd  ha  szétoszlott  a  vendégsereg,  s  én 
kedves  Melaniemmel  —  kit  pár  év  óta  oly  keveset 
láttam  —  meghitten  egyedül  lehetek  ;  —  felelte 
Leóna,  mialatt  ábrándos  sötétkék  szemeit  a  kan- 
dalló tüzéről,  mely  előtt  e  beszélgetés  utóbbi  része 
folyt,  férjére  emelte. 

A  doctor  távoztával  a  törj  a  park  távoli  részé- 
ben folyó  munka  megtekintésére  lovagolt  ki,  a 
nö  egy  ablakmélyedésbe  himzö  keret  elé  ült, 
mindhármuk  eszmeköre  pedig  egy  és  ugyanazon 
tárgy  körül  forgott. 

—  Közönyös  név  hallására  nem  leszünk  vér- 
pirosokká ;  —  mormolá  a  kis  doctor,  a  gyepúton 
tova  gördülő  szekérben  ülve  —  s  így  mégis  volt 
mélyebb  értelmök  Irma  grófné  tréfásan  hangzó 
szavainak,  melyekkel  Kistelekit  a  beregi  látoga- 
tástól eltiltá.  Lássuk  csak :  Kisteleki  ugy  tudom 
a  külügyi  osztálynál  volt  alkalmazva  1 848  előtt ; 
ugyanakkor  Leóna  atyja  is  Bécsben  lakott,  mint 
egy  főherczegnö  udvarmestere  —  ott  ismerhették 
egymást.  A  főudvarmester  báró  Székhelyi  ő  excel- 
lentiája 1 848-ban  a  martiusi  napokban  halt  meg 
épen  a  tempó,  mert  adósságait  az  udvar  harmad- 
szor már  alig  fizette  volna  ki,  s  egyetlen  örököse 
Szentgyörgyi  Melanie  grófné  volt,  ki  az  elhunyt- 
nak fillér  nélkül  maradt  leányát  —  a  Bécsben 
akkor  első  szépségnek  tartott  Leónát  magához 
vette  s  ide  Szentgyörgyre  hozta.  Kisteleki  később 
a  magyar  hadseregben  szolgált,  aztán  Parisba 
ment  ki,  hol  —  mint  hallom,  vagyonának  vég- 
romjain  is  túladott,  8  honnan  csak  imént  tért 
haza.  Az  ismeretség  tehát  még  bécsi  és  így  régi ; 
ifjü  lánykori  ábránd,  semmi  egyéb.  Nem  feltem 

Leónát;  sokkal  okosabb  és  sokkal  boldogabb, 
mintsem  nyugalmát  egy  ily  csélcsap  fiú  zavar- 
batná.  De  hát  mért  pirult  el  szeme  fehéréig  ?  Ah ! 
bizonyosan  csak  a  hirtelen  feltoliiló  emlék  és 
meglepetés  hajtotta  arczába  az  ártatlan  vért.  S 
ezt  férje  nem  vette  észre,  úerv  rám  bámult  ö  is  a 
Kisteleki  név  említésekor.  Miért?  sejti-e,  tudja-e 
a  történteket?  Nem,  nem  tudja,  nem  is  sejti; 
Beríí  Lnjos,  a  világ  leglovapriasabb  és  legnyugod- 
tabb embere,  arczizmainak  legkisebb  mozdulatá- 
val sem  adott  volna  okot  nejének  a  feltevésre, 
hogy  titkát  —  ha  általában  van  titok  —  ismeri. 
Öt  a  Kisteleki  névhez  más  érdek  csatolhatja, 

A  doctornak  iíraza  volt;  Berg  Lajosnak  ép 
ezen  —  a  doctor  előtt  ismeretlen  ok  járt  eszében, 
a  mint  poroszka  lován  az  új  ültetvén  vek  felé  ko- 
czogott.  Régi  képek  vonultak  fel  emlékében,  mi- 
nőket a  feledséo;  homályából  gyakran  egy  véletlen 
elénk  ötlö  tárgy,  bizonyos  szó,  hang  vagv  név 
hallása  idéz  vissza.  Most  ezen  emlék  előtt  egy 
kisvárosi  fogadó  táíjas  füstös  ebédlője  tárul  fel.  A 
homályosan  lobogó  fa£rs;vúgvertváknáí  s  a  színes 
abroszszal  fedett  asztaloknál  néhányan  étkeznek, 
mások  egry-egy  hat  napos  elrongyolt  Közlönyt 
vagy  Márczius  15  ét  forgatnak,  többen,  egy  asztal 
körül  borozva,  vesztett  és  nyert  csatákról  s  a  jövő 
kilátásairól  élénken  vitatkoznak;  egy-kettő  megy, 
helyökbe  mások  érkeznek  —  s  a  jövő,  menő,  ér- 
kező, borozó,  olvasó,  vitatkozó  had  mind  egytöl- 
figyig  honvéd-  és  huszártiszt.  A  legkésőbben  ér- 


kezett  egy  deli  huszárfőhadnagy;  nagy  rohajjal 
nyit  be,  néhányan  ismerik,  s  a  többi  bajtársnak 
és  ezek  közt  Berg  Lajos  őrnagynak  mint  báró 
Kisteleki  Bélát  mutatják  be.  Egyenesen  Debre- 
czenböl  jő,  úgymond,  s  az  itt  közel  fekvő  dandár 
számára  pénzt  visz  —  hej  korcsmáros !  van-e 
még  abból  a  pezsgőnek  csúfolt  czukros  eczetböl  ? 
Akad  még  néhány  palaczkkal ;  pattog  a  dugó,  a 
deli  huszárfőhadnagy  vendégli  az  új  pajtásokat, 
maga  pedig  félig  sült  rostélyost  zúgolódás  nélkül 
temet  el.  Mi  újság  Debreczenben  ?  Kisteleki  száz 
élczet  mond  a  lateinerekre,  sjóizü  nevetésre  birja 
közönségét.  Ki  ad  egy  kis  huszárbankot?  hallat- 
szik a  hosszú  asztal  végéről.  Akár  én  is !  felelik 
öten  egyszerre.  Az  abrosz  perez  alatt  lenn  van,  s 
megindul  a  lansquenet.  Berg  Lajos  jó  éjtszakát 
mond,  de  lefogják  s  a  pajtásság  kedvéért 
maradnia  és  játszania  kell.  Kisteleki  Bélának  a 
nők  körüli  szerencséjét  irigyleni  kezdik  néhányan, 
mert  a  kártyában  átkozott  pechje  van.  Fél  óra 
alatt  pár  ezer  forintja  ment  el  —  de  hiszen  for- 
gandó a  szerencse,  majd  megkerül,  aztán  meg 
olcsó  most  a  pénz.  Uj  félóra  két  új  ezerest  repit 
el.  A  vesztő  arczán  semmi  izgalom,  jó  kedvvel 
folytatja  a  játékot,  mintha  csak  babra  menne. 
Veszt  és  veszt  és  folyvást  veszt,  de  már  csak  név- 
leg, mindjárt  megfizet  úgymond.  Már  hatezer 
forinttal  tartozik  többfelé  —  ily  módon  tovább 
folytatni  nem  lehet.  Fokonként  izzadság  ül  ki 
homlokára,  felkel,  a  tágas  ebédlő  egy  sötét  zugába 

megy,  hova  csak  Berg  Lajos  vizsga  szeme  kisóri, 
mely  a  füstködös  homályon  át  is  látja,  mint  vesz 
ki  táskájából  az  ifjú  tiszt  egy  viaszosvászon  cso- 
magot s  mint  tépi  le  erről  a  pecsétes  zsinórt.  Sze- 
rencsétlen !  gondolja  magában  az  őrnagy  s  szív- 
ből kivánja,  hogy  visszanyerje  pénzét  Kisteleki. 
E  percztől  kezdve  Berg  Lajos  őrnagy  részére,  ki 
eddig  szintén  vesztett  pár  száz  forintot,  áll  a  sze- 
rencse, egyik  pliét  a  másik  után  veti  s  halommal 
hever  előtte  a  bankó.  Most  már  alkalmat  óhajt 
nyújtani  a  főhadnagynak  a  visszanyerésre  —  de 
a  bűvölet  makacs.  Kisteleki  őrülten  tesz  és  veszt, 
Berg  Lajos  ép  azon  arányban  nyer.  Éjfél  után 
négy  órakor  vége  a  játéknak ;  az  őrnagy  hatvan- 
ezer forintot  nyert,  melyből  Kisteleki  maga  ötven- 
négy ezerét  vesztett ;  nevetni  igyekszik  reá,  de 
élcze  savanyúan  üt  ki,  izgatott  vonásait  nem  birja 
rendbe  szedni,  s  szemei  határozatlan  pontra  me- 
rednek. A  korcsma  ebédlője  kiürül;  Berg  Lajos, 
ki  szintén  csak  átutazóban  van,  szállására  megy, 
felkölti  lovászát  s  nyergelni  parancsol,  maga 
ezalatt  ezreseket  és  százasokat  rendez  és  rak  cso- 
magokba. A  lovász  készen  áll  a  lovakkal,  felülnek, 
az  út  a  fogadó  mellett  visz  el,  melynek  egy  vilá- 
gított ablakára  a  gondatlanság  nem  vont  függö- 
nyöket. Benn,  az  elébb  oly  deli  most  dúlt  arczú 
főhadnagyot  tisztán  láthatja  az  őrnagy,  a  mint 
magát  egy  széken  elvetve  az  asztalra  könyököl,  s 
öt  ujjával  rendetlen  fürtéit  kuszálja.  Előtte  az 
asztalon   nagy   pecsétű  levél,  ezen  két  pisztoly 

fekszik.  Berg  Lajos  leszáll  lováról,  benyit  a  vilá- 
gított ablakú  szobába  s  minden  bevezetés  nélkül 
e  szavakat  rögtönzi  a  rábámuló  ifjúhoz :  « Neked 
bajtárs  e  perczben  nagyobb  szükséged  lehet  ötven- 
ezer forintra,  mint  nekem;  fogadd  el  tőlem  köl- 
csön s  fizesd  vissza  alkalmasb  időben.  Isten 
áldjon !»  Ezzel  egy  csomagot  tesz  az  asztalra,  hir- 
telen kifordul,  lovára  pattan,  rövid  vágtatva 
hagyja  el  a  falut  —  a  láthatár  szélén  fogyó  hol- 
dat a  hajnali  csillag  kiséri.  Néhány  nap  múlva 
levele  érkezik ;  benn  egy  tiszta  lap  Kisteleki  Béla 
névvel  alsó  szélén,  egy  más  lapon  ugyanazon 
aláirással  e  pár  sor  :  « Tisztelt  barátom!  Te  éle- 
temnél értékesebb,  becsületemet  mentetted  meg 
—  hálám  és  kötelezettségem  korlátlan.  A  viszont- 
látásig!*) 

Mindez  oly  régen  történt  már.  E  napot  oly 
számtalan  váltakozó  esemény  követte;  csaták 
tüze,  remény  és  lemondás,  szomorú  idők,  keser- 
ves búcsú  a  hazától,  idegen  népek  részvétlen 
arcza,  viharos  tenger  és  viharos  érzelemvilág, 
magánélet  Texas  rengetegében,  csendes  apathia 
évek  egyhangú  folyamán  át,  melyen  csak  a  távoli 
honról  vett  egyes  hír  vet  néha  hullámot ;  a  hon- 
vágy fájó  betegsége,  visszatérés,  a  magyar  határ- 
nak könnyekkel  üdvözlése,  kis  megnyugvás,  elvo- 
nult élet,  a  férfikebel  erős  fellángolása,  remény- 
telen küzdés,  nem  várt  üdv,  verőfényes  napok 
a  bálványozott  nő  s  a  kedves  lányka  bölcsője 
mellett;  új  sötét  felleg,  melynek  árnya  egy  kis 

sírhalomra  esik,  enyhülés  az  időben  s  a  fájdalmat 
megosztó  gyöngéd  nemes  Leóna  szerelmében; 
aztán  zavartalan  csendélet,  melynek  egyik  napja 
a  másikhoz  hasonlóan  boldog . . .  e  képek  fövo- 
násai  merültek  fel  Berg  Lajos  előtt,  a  mint  elme- 
rengve lovagolt  a  hulló  haraszton ;  e  képek  vá- 
lasztják el  a  mai  napot,  melyen  Kisteleki  nevét 
évek  óta  először  hallá  említeni,  a  régfeledett  foga- 
dói éjtől.  Mintha  csak  álom  volna  ez ;  a  szellemi  ki- 
merültségnek az  ablakon  át  látott  sötét  jjercze,  az 
ifjúnak  új  életre  villanyozott  arcza,  az  éjjeli  út,  a 
fogyó  hold  alaktalanná  tört  tányérja,  melyet  a 

hajnali  csillag  kísér « Valóban,  mintha  csak 

álmodtam  volna  az  egészet  —  mondja  fennhan- 
gon, talán,  hogy  önmagát  meggyőzze  —  pedig  ím 
itt  van  az  írott  bizonyság.  En  hasznát  nem  vehe- 
tem, öt  alkalmasint  nyomja  a  tudat,  hogy  neve 
fehér  lapon  más  birtokában  van;  első  jó  alka- 
lommal visszaadom  neki »)  S  ezzel  visszatéve  tár- 
czája  egy  rejtekébe  az  onnan  félig  öntudatlan 
elővett  s  időtől  sárgult  lapot,  gyors  ügetésbe  fogta 
lovát. 

Ezalatt  Leóna,  a  szép  Berg  Lajosné,  a  híme- 
zéssel  nem  sokra  ment.  A  selyemszál  elszakadt, 
keze  lehanyatlott  a  keretről,  s  a  sötétkék  szemek 
méla  tekintete,  melynek  a  nehéz  hosszú  pillák 
árnya  különben  is  oly  ábrándos  kifejezést  adott, 
a  kert  hervatag  virágaira  tévedezett  ki. 

—  Hogy  is  voltam  képes  úgy  elpirulni  — ■ 
gondola,  szinte  boszankodásnak  nevezhető  tünö- 

A.  gyúgyúlt  seli.  * 

(léssel  —  úgy  elpirulni,  mint  egy  zárdai  nevelés- 
ből ma  kikerült  leányka.  És  ily  haszontalanságért. 
Hiszen  Béla  nékem  semmi  többé  —  életútaink 
elváltak,  ö  engem  s  én  öt  rég  elfeledtem,  emlékét 
eltemettem,  s  Lajos  á  legnagyobb  boldogságra 
érdemes,  mit  csak  egy  nö  férjének  adhat.  Vajon- 
észrevette-e  bárgyú  pirulásomat?  A  doctor  éles  sze- 
mét éreztem  arczomon  —  Istenem  !  mit  fog  majd 
gondolni.  Lajos  azonban  ép  ekkor  nem  nézett 
felém,  legalább  hiszem,  hogy  nem,  annyira  meg- 
lepte öt  is  Béla  ittléte.  Tsmerniök  kell  egymást  — 
vagy  talán  hallott  volna  arról,  hogy  én  egykor 
Bélának  tetszettem,  s  érdekeltsége  némi  féltésen 
alapúina'?  Nem,  férjem  a  legnyiltszivübb,  legke- 
vésbbé  féltékeny  ember,  ki  szerelmemben  feltétlen 
bizalmát  helyezi,  s  teljes  hitével,  lelkével,  életével 
függ  rajta.  De  nincs  is  kétkedni  oka,  hiszen  én  öt 
szeretem,  s  a  bécsi  szép  napok  rég  mögöttem  van- 
nak, elmosódva,  elenyészve,  elfeledve.  Kár  is  tű- 
nődni e  miatt ! 

Nyugtalanul  kelt  fel,  könyvet  hozott  magá- 
nak, lapozni,  aztán  olvasni  kezdett,  vagy  legalább 
hitte,  hogy  olvas,  de  csak  szemei  jártak  a  sorokon, 
míg  eszméi  így  fűződtek  tovább :  —  Vajon  ellá- 
togat-e Béla  Szentgyörgyröl  ?  Azt  hiszem  lesz 
benne  annyi  ildom,  hogy  nem.  S  ha  ö  is  mindent 
rég  múltnak  tartva,  mégis  eljöne,  hidegen,  közö- 
nyösen, illemszerün  ?  Oh  én  is  illemszerün  fogad- 
nám, s  érzem,  tudom,  hogy  nem  ismétlődnék  a 
mai  dőre  pirulás,  mit  magam  sem  tudom  mi  — r 

talán  csak  az  első  meglepetés  okozott,  bizonynyal 
semmi  egyéb.  Férjemnek  azonban  okvetlen  meg 
kell  elébb  tudni,  hogy  Kistelekit  rég  ismerem. 
Miért  is  nem  mondtam  el  neki  már  régen  min- 
dent?. . .  Oh,  ez  is  jele,  hogy  semmi  súlyt  nem 
helyeztem  reá.  Álmunkat  is  csak  esetleg  mondjuk 
el,  s  ez  is  csak  álom  —  igaz,  hogy  szép  álom  volt, 
minőt  éltünkben  csak  egyszer  álmodunk.  S  ki 
tudja,  nem  lett-e  volna  valósággá,  ha  szegény 
atyám  halála  s  a  forradalom  nem  jö  közbe.  E 
gyászos  napok  óta  nem  találkoztunk.  Képzelem, 
ö  alig  változott,  engem  pedig  —  az  akkor  világba 
lépő  lányka  helyett  valóságos  vén  asszonynak 
fogna  találni.  —  Eh  bohóság !  monda  szinte  fel- 
rezzenve —  s  mit  érdekelne  engem  ez  ?  Aztán 
remélem  nem  is  találkozunk ;  én  nem  megyek  át 
Szentgyörgyre,  nem  járok  a  nagy  világba,  s  a 
telet  is  e  pusztai  lak  egyhangú  magányában 
töltöttem. 

Letette  a  könyvet,  hirtelen  egy  dalt  kezdett 
énekelni,  mint  midőn  ezt  szinte  akaratlanul,  s 
csak  valamely  feltolakodó  eszme  elűzésére  tesz- 
szük;  aztán  zongorájához  ült,  s  a  támlapon  lévő 
könyvet  feltárva,  ez  a  « Sonnambulának »  Thal- 
bergtöl  átirt  dallamaira  nyílt.  A  kezdet  viharos 
zajos  accordjai  ép  alkalmasak  valának  minden 
más  gondolatot  magokba  vonni,  de  amint  a  zene 
lágyulni  s  az  első  méla  dallam  kiválni  kezdett, 
ennek  ábrándszerü  menete  a  játszó  lelkét  is  rokon- 
érzésre hangolá.  Következett  az  Elvino  és  Amina 

közötti  párdal,  melyből  a  megbántott  szerelem 
szemrehányó  mély  fájdalma  s  az  ártatlan  szív 
kétségbeesett  esdekléseoly  bámulatosan  összefont, 
oly  megragadó  hangokban  zokog  fel.  E  gyönyörű 
dallam  annyi  emléket  keltett.  Lind  Jennytöl  a 
wiedeni  színházban  hallá  először.  Márczius  lU-nek 
estéjén  volt  ez  1847-ben  —  jól  emlékezik  reá  — 
pár  het  előtt  lépett  ki  a  nö veidéből,  hol  gyermek- 
iíorát  s  első  hajadon  evet  tölte.  Ép  a  megelőző 
napon,  egy  theaestélyen  mutatták  be  neki  báró 
Kisteleki  Bélát,  ki  most  a  dalmű  alatt  feljött  pá- 
holyukba. Együtt  hallgatták  a  felséges  zenét  es 
éneket  —  mind  a  ketten  el  voltak  ragadtatva. 
Később  együtt  tanulták  be  a  párdalt.  Mily  kelle- 
mes lágy  tenorja  volt  Bélának,  mily  kifejezéssel, 
mennyi  tűzzel  énekelte  Elvino  részét !  Egész  Bécs 
a  műkedvelő  művészpárról  beszélt.  A  franczia 
követ  estélyen  közostromra  el  kellett  énekelniök 
a  sonnambulai  dalt  —  Leóna  remegve  fogott 
hozzá,  de  Béla  biztos  hangja  és  modora  őt  is  vitte, 
emelte  s  a  siker  fényes  lön.  Mennyi  taps,  sutto- 
gás, dicséret,  irigykedés!  Oh,  azok  mégis  csak 
szép  napok  voltak.  A  május  elsei  praterkocsizás- 
kor  Béla  velők  —  atyjával  jött,  kinek  kedvencze 
volt.  Tavaszszal  kirándulások  Eeichenauba,  a 
Brühlbe,  a  lóversenyekre ;  —  Béla  egy  hackver- 
senyben  győztes  lett,  s  a  tapsoló  dámák  közt  — 
mint  maga  monda  —  csak  Két  kezecskére  figyelt. 
A  nyár  Vöslauban  és  Badenben  mily  gyorsan 
múlt  el.  A  vonat  minden  este  mulhatlanúl  kihozta 

Bélát  s  vele  a  derültséget,  jó  kedvet,  élénkséget 
az  egész  társaságba.,  mely  majd  széttépte  kedven- 
czét.  Pedig  ö  csak  egynek  kivánt  tetszeni  s  finom 
gyöngéden  tudta  intézni,  hogy  ez  szóbeszédre  ne 
adjon  alkalmat.  Mily  édes  az,  minden  reggel  arra 
a  szívet  megdobbantó  érzésre  ébredni,  hogy  titkon 
ápolt  óhaj  teljesülése,  kedves  nap,  boldog  óra  vár 
reánk.  Oh  ez  hevélyesebb,  izgatóbb,  de  boldogí- 
tóbb  érzés,  mint  az  az  egyhangú  nyugalom,  mely- 
nek vágya  sincs,  s  mely  a  múlt  és  jövő  feláldozá- 
sával .... 

Önnönmagát  mintegy  bűnösnek  látszó  eszmén 
kapva  ugrott  fel  a  zongora  mellől,  mely  az  alva- 
járói dallam  végaccordjai  után  már  rég  elhall- 
gatva pihent  a  szép  merengő  előtt.  Kis  reczés 
kendőt  kötött  át  fején,  könnyű  plaidet  vetett 
vállára,  s  gyorsan  —  mint  ki  a  tőle  távozni 
nem  akaró  gondolatok  elöl  kivan  megszökni  — 
sietett  ki  a  terracera  s  tovább  a  kertbe,  hol  a 
virágait  téli  szállásukra  az  üvegházba  szállító  öreg 
kertészt  száz  kérdéssel  halmozá  el.  A  rövid  pá- 
lyájú őszi  nap  a  láthatár  szélén  piroslott  már  s 
végsugaraitól  megvilágítva  egy  lovast  látott  kö- 
zeledni Leóna  —  férjét.  Elébe  sietett ;  az  érkező 
leszállt  lováról,  ezt  egy  munkásnak  adta  át,  maga 
pedig  az  alacsony  sövényfalon  átugorva,  nejénél 
termett. 

Berg  Lajos,  ha  sejtelemre  és  kétkedésre  kép- 
telen hite  nem  oly  feltétlen  bizalmú,  tapasztal- 
hatta volna,  hogy  a  karjába  akaszkodó  Leóna  ma 

a  szoliottnál  simulóbb,  gyöngédel)l),  ömlengöbh ; 
de  fí  ezt  saját  szerető  és  hivő  egyenes  lelke  ter- 
mészetes vissza  sugárzásának  tartá  - —  s  valól)an 
még  a  szívredök  objectiv  hideg  vizsgálója  sem 
tudta  volna  elhatározni,  vajon  a  szép  ifjú  nö  forró 
ragaszkodása  férjéhez  —  az  első  regényes  szere- 
lem nyilatkozása-e,  vagy  talán  csak  mohó  kere- 
sése a  meggyőződésnek  :  hogy  a  vágy  nélküli 
egyhangú  nyugalom  is  lehet  boldogság . . . 


IIL 

Házassági  hír  rég  keltett  —  mondhatni  or- 
szágszerte —  nagyobb  érdekeltséget,  mint  az, 
mely  185*  év  elején  Székhelyi  Leóna  baronnenak 
Berg  Lajossal  történt  eljegyzését  vette  szárnyaira. 
A  számos  kétkedőt,  ki  e  hírt  mesének,  a  frigyet 
lehetetlennek  tartotta,  hamar  megezáfolta  az  es- 
küvő, mely  az  eljegyzést  pár  hét  múlva  követte. 
Ekkor  aztán  nem  maradt  egyéb  hátra,  mint  hogy 
azok,  kik  nem  botránkoztak  meg  a  mésallianceon, 
sajnálkozásukat,  vagy  legalább  aggodalmukat  fe- 
jezzék ki  a  házasság  jó  vége  iránt.  Társas  és  csa- 
ládi körökben,  a  casinóban,  páholyokban,  a  Váczi- 
útczában,  mindenütt  az  új  par  volt  a  kimeri th ét- 
len beszéd,  jóslatok,  megszólás  tárgya. 

—  Istenem !  mivé  lesz  a  társadalom  !  sóhaj- 
tott egy  ájtatos  öreg  grófnő,  ki  mindennap  misét 

hallgatott  s  hónaponként  változó  komornáit  po- 
fozni szokta;  —  a  democratia  zsilipjei  egyre  tá- 
gabbakká nyílnak  s  a  rohanó  áradat  minket  sodor 
el.  Maholnap  az  ember  nem  lesz  biztos  a  felöl, 
hogy  saját  szabója  nem  követel-e  valami  sógorsági 
összeköttetést  ? 

—  A  jelen  esetben  még  valóságos  szerencse 

—  jegyzémeg  egy  szabadelvű  mágnás,  egy  örökös 
railleur,  kiről  soha  sem  lehetett  tudni ,  nem 
rejlik-e  gúny  komolyan  mondott  szavaiban  — 
valóságos  szerencse,  hogy  e  szerencsétlen  parthie 
nem  ránt  le  a  roturier-k  sarába.  Leóna  a  magva- 
szakadt Székhelyi  család  utolsó  sarjadéka,  s  anyja 
egy  belga  comtesse  levén,  egyetlen  rokonát  anyai 
ágról,  Melanie  grófnét  terheli  csak  a  borzasztó 
Berg  atyafiság. 

—  S  ki  voltaképen  az  a  Berg  ?  —  kérdé  egy 
úr,  ki  szórakozottságáról  s  arról  volt  híres,  hogy 
soha  sem  tudott  semmit. 

—  Ah  erre  nehéz  —  vagy  inkább  könnyű  a 
felelet ;  ö  Mister  Nobody,  magyarul  Senki  Pál. 

—  Atyja  gazdag  pesti  pék,  vagy  mészáros, 
vagy  mi  volt;  —  veté  oda  egy  fiatal  joli  coeur, 
ki  az  ájtatos  grófnénak  kedvében  járni  óhajtott, 
mert  ép  egy  gazdag  niecének  udvarolt. 

—  Pék  vagy  mészáros  lehetett,  de  gazdag  nem 

—  vágott  az  elébbi  szavába  egy,  ki  mindent  job- 
ban akart  tudni  másoknál,  én  úgy  tudom,  hogy 
Berg  Amerikába  szökve,  valahol  déli  Garolinában 
vagy  Texasban  gazdagodott  fel. 

—  Bocsánat,  önök  hibásan  értesültek  —  szó- 
lalt fel  egy  ös  családnevű  és  köztiszteletben  álló 
mágnás  —  Berg  new  szökött,  hanem  mint  komá- 
romi capituláns  szabad  akaratából  ment  Ameri- 
kába s  Texasban  több  évet  töltött  ugyan,  de  nem 
ott  gazdagodott  fel,  mert  már  atyja  is  jelentékeny 
vagyonnal  birt,  melyet  sem  mint  pék,  sem  mint  mé- 
száros, hanem  mint  borkereskedő  még  a  lengye- 
lekkel folytatott  üzletben  szerzett. 

—  Ha  ha !  valóban  nagy  különbség !  —  ne- 
vetett az  öreg  grófné  —  pék,  mészáros  vagy 
borüzér ! 

—  A  különbség,  grófné,  csakugyan  nagy  — 
jegyzé  meg  az  elébbi  railleur  —  én  legalább  min- 
dig a  legnagyobb  s  legháládatosabb  kegyelettel 
emlékezem  pinczéim 

—  Csitt !  rósz  élczcsináló,  ki  saját  rovására  is 
kész  gúnyolódni,  magától  elveszem  a  szót;  — 
vágott  közbe  a  grófné  kissé  idegesen  —  kérjük 
Leóna  férjének  életrajzát. 

—  Bármint  legyen  —  folytatta  a  védő,  — 
annyiról  jót  állhatok,  hogy  Berg  Lajosnál  mivel- 
tebb,  gentlemanebb,  szeretetreméltóbb  embert 
nem  ismerek.  A  hadjárat  legkitűnőbb  tisztjeinek 
egyik,  s  a  huszárezrednek,  melyben  együtt  szol- 
gáltunk, legnépszerűbb,  legkedvesebb  embere 
volt.  Egyetlen  hibája  —  s  ez  is  csak  érdemét  nö- 
veli —  a  túlszerénység,  melynek  követelései  és 
ambitiói  nincsenek,  s  mely  minden  ellenkövetelés 
előtt  rögtön  behúzza  csigaszarvait,  A  dologban 

c'supán  az  az  egy  csodálatos,  hogy  volt  bátorsága 
megkérni  Leóna  kezét. 

—  Én  inkább  azt  vagyok  hajlandó  bámulni 
—  boszankodott  az  öreg  grófné  —  hogy  Szent- 
györgyi nem  birta  vagy  nem  akarta  meggátolni  e 
helytelen  frigyet.  Ez  megbocsáthatatlan! 

—  Söt  mondják  —  sietett  hozzá  tenni  a  joli 
coeur  —  hogy  Szentgyörgyi  maga  adta  volna  az 
acquit  Berg  urnák. 

—  Mais  mon  Dieu  qiie  fairé  ?  —  sipegte  Irma 
grófné  —  végre  Szentgyörgyi  sem  Croesus,  hogy 
berezegi  hozományt  szakítson  ki  vagyonából  a 
íillértelen  Leóna  számára,  kit  Melanie  mint  távoli 
cousineját  úgyszólván  szánalomból  vett  magához. 
Hozománytalan  menyasszony  pedig  a  mai  igény- 
telt világban  nem  oly  rendkivűl  kapós  nemde 
uraim  ?  Oda  adta  tehát  annak,  aki  jött,  s  ki  jelle- 
mével, önzéstelen  szerelmével  és  kényelmet  nyújtó 
szép  vagyonával  biztosítéka  volt  annak,  hogy 
Leónát  boldoggá  teendi.  Eészemröl  Szentgyör- 
gyiéknek amnestiára  sem  volt  szükségök  e  szörnyű 
árulásért ! 

—  Oh  és  Leóna  boldog  is  lesz !  —  fogta  fel 
hévvel  az  elébbi  eszmét  egy  ifjú  grófné,  kiben  az 
angyali  szépség  angyali  jósággal  párosult.  — 
Miért  ne  lenne  boldog  ?  Férje,  mint  hallom,  hat- 
ványozásig imádja  s  ö  is  valódi  vonzalomból  fo- 
gadta el  kezét. 

—  Kedves  gyermekem,  te  még  kevéssé  isme- 
red  az   életet    —   leczkézte    a    boldogságjóslót 

tante-ja,  az  ájtatos  grófné  —  te,  mint  alig  öt  hó- 
napos fiatal  asszony ,  mindent  saját  érzelmeid 
rózsaszínében  látsz.  («A  grófnő  pedig  —  súgta 
szomszédjánali  a  railleur  —  mindent  saját  arczá- 
nak  sárgaságában  lát.»»)  Képzeld  azonban  maga- 
dat szegény  Leónánk  helyzetébe,  vagy  képzeld, 
hogy  kedves  férjedet  Sturmnak  vagy  Scholznak 
hívnák :  lehet,  hogy  az  első  pár  évben  az  idylli 
szalmakunyhó  volna  jelszavad,  de  aztán,  s  talán 
sokkal  hamarább  nyomni,  fojtani  kezdene  az 
idegen  légkör,  keservesen  hiányzanék  az,  mely- 
ben növekedtél;  közönségesnek  látnád  azt,  mi 
eddig  egyszerűnek  ttint  fel;  nevetségesnek,  mi 
eleinte  újságként  mulattatott;  unnád  a  gyógy- 
szerésznek, doctornék,  fiscálisnék  vasárnap  dél- 
utáni látogatásait ;  feltámadnának  a  régi  emlékek, 
vágyak,  igények,  s  vagy  — -  vagy  —  az  alterna- 
tíva önkényt  foly.  S  hiszed,  hogy  Leóna  mind- 
ezeken nem  megy  át  ?  és  épen  Leóna,  Bécs  leg- 
ünnepeltebb leánya,  kivel  egy  udvari  bálban  há- 
rom föherczeg  tánczolt,  ki  valahányszor  a  Burg- 
vagy  a  karinthi-kapui  színházba  lépett,  minden 
szem  páholya  felé  fordult,  kinek  két  pesti  télen 
is,  melyet  Szentgyörgyiékkel  itt  töltött,  vala- 
mennyi úrfi  hódoló  rabszolgája  volt igen, 

igen  uraim  !  azok  voltatok  s  szívesen  volnátok 
most  is  —  hiszed ,  hogy  ez  emlékek  a  szám- 
űzött élet  egyhangúságában  nem  fognak  feljárni, 
kisérteni,  s  hogy  a  hába  ültetett  rhododendron 
virulhat  ? 

—  Fordítsuk  meg  kegyes  engedelmével,  grófné, 
az  érmet,  s  tekintsük  más  lapját  is ;  —  szólt  nyu- 
godtan Berg  elébbi  védője  —  tegyük  fel,  hogy 
Leóna  számolt  magával,  s  vagy  elég  erősnek  érzé 
lelkét  arra,  bogy  múltjával  szakítson,  vagy  talán 
nem  is  oly  életszükség  neki  e  légkör,  melyet  mi 
egyedül  boldogítónak  hiszünk ;  tegyük  fel,  hogy 
egészen  helyzetébe  találva  magát,  a  csendes  csa- 
ládi kör  elfoglaltsága  s  vagyonos  férjének  minden 
óhajtását  megelőző  figyelme  közt  eszébe  sem  jut 
visszavágyni  oda,  honnan  — 

—  Oh  ezek  mind  csak  szép  föltevések,  de  az 
élet,  a  gyakorlat  mást  mutat ;  —  szólt  közbe  tü- 
relmetlenül a  grófné  —  egyébiránt  már  is  min- 
denesetre kár  az,  hogy  a  kedves  szép  Leóna  a 
társaságnak  elveszett ! 

Berg  Lajos  ismerői  viszont  nem  győzték 
eléggé  csodálni  barátjuk  e  váratlan,  s  hozzá  épen 
nem  hasonlító  lépését.  Ha  azt  a  hírt  veszik  róla, 
hogy  Gérardhoz  ment  Afrikába  oroszlánt  va- 
dászni, vagy  hogy  a  pusztai  tanyán  iskolát  állí- 
tott, s  ebben  maga  tanítja  naponként  a  béresek 
gyermekeit  írás-,  olvasásra :  ez  senkit  sem  lepett 
volna  meg,  mert  a  tiszta,  erős  lelkű  férfiú  kedé- 
lyében se  némi  különczhajlam,  se  gyors  határo- 
zottság rendkívüli  tettekre  nem  hiányzott;  de 
hogy  házasodjék  s  egy  nő  ■ —  mi  több  egy  főrangú 
nő  kezét  merje  megkérni  ö,  ki  hölgyek  társaságá- 
ban egy  zavarból  a  másikba  esett,  s  polgári  állá- 
sához a  legcsekélyebb  apróságig  oly  nyíltan  ra- 

gaszkofiott,  hogy  az  egyenes  természetes  jellemét 
nem  ismerő  ezt  szinte  negélyzésnek  vebeté :  — 
e  hallatlan  bátorsága  feözbáműlást  gerjesztett. 

Ah  mert  a  bátorságnak  többféle  neme  vnn. 
Ismertem  embert,  ki  minden  kis  ebet  tíz  lépésre 
került  ki,  s  párbajban  hidegebb  vért  és  nyugod- 
tabb kezet  nem  láttam,  mint  épen  ezét ;  mást,  ki 
ha  börtönén  egér  szaladt  át,  szinte  roszúl  lett 
bele,  s  midőn  halálítéletét  olvasták  fel,  egyetlen 
vonása  sém  változott.  Szegény  M.  a  leglovagia- 
sabb  fiú  volt,  s  midőn  csatába  kellett  menni, 
idegei  úgy  elgyengültek,  hogy  nem  birt  velők,  s 
e  miatt  sírt  dühében ;  míg  más,  ki  számtalan 
harczban  nézett  a  halállal  farkasszemet,  irtózva 
fut  a  ragályos  betegtől,  remeg  villamos  ég  alatt, 
épülő  ház  mellett  nem  mer  elmenni,  fél  a  tenge- 
ren s  több  eféle.  Berg  Lajos  rohamok  élén  nem 
egyszer  vitte  a  zászlót,  melynek  nyelét  és  lobo- 
góját golyók  sodorták  —  s  nők  körében  majdnem 
a  nevetségig  félénk  és  szótalan  volt  az  erős  és 
eszes  férfiú. 

Házasságát  sokféleképen  commentálták. 

—  Hja !  lassú  víz  partot  mos !  —  monda  egy 
lapszerkesztő,  ki  —  Berggel  ellentétben,  a  nők 
körüli  merész  viseletéről  volt  híres,  de  feleségre 
mindeddig  nem  birt  szert  tenni. 

—  Alkalmasint  őt  kérte  meg  a  leány  s  pirulva 
nagy  nehezen  mondott  igent;  —  élczelte  egy 
hegyesre  pödrött  bajszú  agglegény. 

—  S  BergLajosvalóbanérdemesis  volt  volna 

arra,  hogy  a  leányok  kérjük  kezét ;  —  szólt  közbe 
kissé  idegesen  egy  harmadik.  A  dolog  különben 
igen  egyszerű ;  Lajos  —  a  mint  tudjuk,  Ameriká- 
ból haza  térve,  Szentgyörgyhöz  közel  vett  pár 
ezer  holdnyi  pusztát,  s  ezt  tulajdonosa  nevéről  a 
föld  népe  beregi  pusztának,  a  reá  épített  csinos 
lakot  pedig  beregi  kastélynak  nevezte  el,  bár  La- 
jos váltig  tiltakozik  a  kastély,  park  s  egyéb  kö- 
vetelő hangzatú  nevek  ellen.  Megtelepedése  után 
nem  sokára  meglátogatta  öt  gróf  Özentgyörgyi 
Kálmán,  ki  együtt  szolgált  vele  a  K.  huszárok- 
nál, s  becsüli  ós  szereti  Lajost,  mint  mindeni- 
künk. A  látogatást  vissza  kellett  adni,  s  Berg  — 
mint  tőle  magától  tudom  —  végre,  kedvetlenül 
bár,  rászánta  magát;  mert  minden  igénytelen- 
sége daczára,  nagyon  élénk  benne  az  emberi  mél- 
tóság érzete,  s  ö  ennek  mellőzésétől  vagy  meg- 
alázási  kísérletétől  jobban  tart,  mint  halála  órá- 
jától. A  látogatás  azonban  jól  ütött  ki ;  Melanie 
grófné,  Szentgyörgyiné ,  a  világ  legkedvesebb 
asszonyainak  egyike;  körében  hamar  honosnak, 
szinte  családiasnak  érzi  maga  mindenki  kelleme- 
sen töltött  est  emlékét  hozta  magával  Szent- 
györgyröl,  s  talán  mindjárt  az  első  bűvöletben 
ott  lehetett  a  szép  árva  lány  képe.  kit  a  tömérdek 
adóssággal  elhalt  Székhelyi  halála  után  —  egyet- 
leu  rokona  a  grófné  magához  vett.  Néhány  nap 
múlva  egy  négyes  fogat,  melyet  a  gróf  maga  haj- 
tott, könnyű  nyílt  hintót  röpített  a  beregi  lak 
udvarára,  s  a  hintóból  Székhelyi  Leónát  és  Me- 

lanie  grófnet  emolto  le  az  elcjök  siotÖ  Berg ;  — 
eljöttek  —  úgymond  —  az  Ízléses  berendezésű  új 
házat,  kertet,  parkot  megtekinteni,  melyekről 
Kálmán  oly  sok  szépet  beszélt.  Eövid  órai  múla- 
tás után  visszakocsiztak,  remélve,  hogy  Berget 
nemsokára  látni  fogják.  Az  Ígéretet  természetesen 
be  kellett  váltani,  s  így  lassanként  sürübbödtek 
a  látogatások,  és  a  Szentgyörgyön  töltött  esték, 
mlg  végre 

—  A  gróf  úrék  látván,  hogy  Leónáért  nem  jö 
Prínz  Schnudi,  azt  gondolták,  hogy  szükség  tör- 
vényt bont,  8  hogy  a  huszonötezer  jövedelmű 
Berg  elég  honnét  ember  arra,  hogy 

—  A  művelt  világ  bármely  társaságában  meg- 
állhasson, —  elözé  meg  a  sejtett  következtetést 
Berg  barátja,  feddő  tekintettel  a  rossz  nyelvűnek 
ismert  lapszerkesztőre.  —  A  többi  aztán  önkényt 
folyt,  s  a  hajlam  viszonyos  kífejlése  és  nyilatko- 
zása után  — 

—  Melyet  gróf  úr  ő  méltósága  is  hihetőleg 
előmozdítani  szíveskedett ;  s  miután  egyrészről 
szép  rokonának  a  reá  várható  jövőt  lehető  leg- 
gyöngédebben  eléadta,  más  részről  Lajos  bará- 
tunkba hódító  képességeiről  némi  önbizalmat 
öntött  s  szavaiból  kitűnt,  hogy  ilyen  parthiet 
épen  nem  tartana  lehetlennek  —  a  többi  aztán 
természetesen  önkényt  folyt ;  jegyzé  meg  a  lap- 
szerkesztő, vezérczikkeinek  szokott  conjecturális 
hangján. 

—  Bármint  legyen,  nyugodjunk  meg  abban, 
hogy  a  házasságok  az  égben  köttetnek  .  .  . 

—  S  a  földön  bontatnak  fel.  Ezer  szerencse 
lesz  itt  is,  ha  a  nagy  igényekkel  nevelt,  s  a  világ- 
tól elkényeztetett  kisasszony  beéri  egy  pusztai 
major  láthatárával.  On  y  revient  toujours  .  . . 

—  Magára  vessen,  ha  egy  oly  derék  gyöngéd 
férj  mellett  nem  lesz  boldog. 

—  Mondják,  hogy  Lajos  bálványozásig  szereti. 

—  Képzelhető  ;  öszpontosúlt  lángjával  az  első 
ifjúságban  hallgató,  s  csak  a  férfikorban  kitört 
szenvedélynek 

—  S  mint  az  olyan  emberek  szoktak  szeretni, 
kik  éltökben  csak  egy  nőt  ismertek,  és  azt  is  el- 
vették ;  tévé  hozzá  a  vezérczikkíró,  ki  életében 
sok  nőt  ismert,  de  egyet  sem  vett  el. 


A  házasság  után  néhány  év  múlt  el,  s  a  nagy 
és  kis  világ  jó  és  rósz  nyelvei  rég  elhallgattak 
róla,  legfölebb  Berg  Lajos  bensőbb  barátai  köz- 
lötték  egymással  időnként,  hogy  az  egyszerű  em- 
ber keleti  fényűzéssel  környezi  nejét ;  hogy  háza, 
kertje,  parkja  valóságos  paradicsom,  de  azért  ezt 
kastélynak,  vagy  őt  « nagyságos  úrnak »  nevezni 
tilos ;  különben  hogy  egészen  elvonultan  él,  s 
legfölebb  Szentgyörgyiéket  látogatja  évenként 
kétszer,  háromszor,  falun  mulatásuk  alatt ;  hogy 


a  bárónő  cpen  nem  síuli  a  magányt,  söt  maga 
ellenezte  a  telnek  Pesten  töltését ;  hogy  kis  leánya 
született,  ki  a  túlboldog  apának  szakasztott  mása  ; 
később,  hogy  a  négy  hónapot  élt  csemete  már  a 
pa  rk  dombján  virágos  hant  alatt  alszik,  melyet 
a  bánatos  szülék  könnyeikkel  öntöznek ;  hogy 
enyhülésül  Salzburgon,  a  bajor  ós  svájczi  földön 
át  le  az  olasz  tavakra  utaztak,  s  a  teíet  a  Como 
partján  tölték ;  hogy  visszatértek,  s  a  bárónő  vi- 
ruló bb,  mint  valaha,  sat. 

Az  előkelő  körökben  is  csak  ritkán  s  alkalom- 
szerűen került  elő  Leóna  neve. 

—  No  s  még  sem  szöktette  meg  valami  dzsi- 
dás  főhadnagy  ?  —  kérdezte  a  jóakaratú  ájtatos 
tante  Irma  grófnót,  ki  ép  Szentgyörgyröl  jött  fér- 
jével. 

—  Leóna  boldogabb,  mint  valaha,  mint  talán 
maga  is  remélhette ;  —  volt  a  felelet. 

—  S  maga  dicsekszik  vele  ?  —  gúnyolódott  a 
kegyes  asszony. 

—  Nem  találkoztunk,  hogy  tehesse,  mert  ha 
Szentgyörgyön  vendégek  vannak,  soha  sem  jön 
át  a  beregi  remetepár.  De  Melanietól  tudom,  ki 
—  miután  azt  az  ép  oly  roppant,  mint  váratlan 
vagyont  örökölte  Belgiumban  —  mintegy  jóvá- 
teveseűl  annak,  hogy  Leónáról  pár  év  előtt  job- 
ban nem  gondoskodhatott,  azt  találta  neki  mon- 
dani :  ((Szerencséd,  hogy  Nábob  nagybátyám  nem 
elébb  halt  meg,  különben  most  alig  ha  volnál  — 
ily  közeli  szomszédom ! »  —  « Oh  és  ez  valóságos 

szerencse  is,  ~  felelte  Leóna,  —  mert  ha  száz- 
szor jönnék  is  a  világra,  mind  a  százszor  csak  az 
ón  becsületes,  figyelmes,  derék  Lajosom  neje  ki- 
vánnók  lenni ! » 

« Lárifári!  —  szólt  megvető  vállvonítással 
az  öreg ;  —  de  ápropós  Nábob  oncle,  hány  kád- 
dal tele  színaranyt  örökölnek  Szentgyörgyiék  ? 

—  Magok  sem  tudják  még  az  utolsó  Louis- 
d'orig ;  mindenesetre  kilencz  tíz  millió  frank  kö- 
ríü.  Kálmán  és  Melanie  most  csupa  terv ;  a  szent- 
györgyi manoirt  újból  —  berezegi  pompával 
építtetik  fel,  magok  Belgiumba  utaznak,  onnan 
az  örökségi  viszonyok  rendezése  után  Angliába 
Nápolyba ;  s  csak  jövő  őszre  térnek  haza,  mi- 
korra az  építész,  festesz,  kertész,  művész  s  száz 
egyéb  ész  a  munkával  elkészült.  Az  új  ház  fel- 
szentelése ekkor  nagy  ünnepélyességgel  fog  vég- 
bemenni ;  Melanie  már  most  is  gyermekes  öröm- 
mel számítgatja  vendégeit. 

—  Kik  közül  engem  remélem  csak  nem  fog 
kihagyni  ?  !  —  jegyzé  meg  a  szeretetreméltó  asz- 
szonyság,  alkalmasint  önérzetében  annak,  hogy 
jelenléte  mindenkit  boldogít. 


IV. 

A  hires  szentgyörgyi  kastély  elkészült,  az 
ünnepélyes  megnyitására  kitűzött  nap  is  elérke- 
zett 8  vele  a  tömérdek  vendég.,  kik  közül  a  kegyes 

A  gyógyult  seb.  3 


u 

öreg  grófné  mégis  hiányzott;  nem  jöhetett  ol, 
mert  saját  jószágára  kellett  mennie  —  a  családi 
sírboltba.  A  hálátlan  világ  azonban  nem  engedte 
magát  e  reá  mért  csapás  miatt  élvezeteiben  za- 
varni ;  csupán  a  Szentgyörgyön  mulató  nagy 
társaság  volt  oly  kegyeletes,  hogy  vigalmai  közé 
e  gyászos  esemény  felhozását  illőnek  nem  tart- 
ván, az  elhunytat  nem  emlegette. 

Gróf  Szentgyörgyi  Kálmán,  az  ezer  gond  és 
elfoglaltság  között  is,  mely  egy,  vendégtől  pezsgő 
ház  urát  terheli,  szakított  ki  magának  annyi  időt, 
hogy  a  beregi  pusztára  átrándúljon,  s  Bergéket 
személyesen  meghívja,  Leónát  legalább  a  kápolna 
felszentelésének  ünnepélyére,  fórjót  a  szenvedé- 
lyes lovast  a  falka  utáni  vadászatokra.  Leóna  a 
látogatást  későbbre,  midőn  úgymond,  a  ház  ismét 
csendes  lesz,  halasztotta ;  Berg  megköszönte  a 
szives  meghívást,  bár  ezzel  élni  esze  legtávolibb 
ágában  sem  fordult  meg.  Osszekelésök  óta  titkos 
—  szavakban  soha,  de  tettekben  önkényt  nyilat- 
kozó, egyesség  állt  fenn  közöttök,  hogy  a  lehető 
legszűkebb  magánkörbe  vonultán  fognak  élni. 
Leóna  mind  saját  helyzetét,  mint  férje  benső 
óhajtását  az  okos  nők  saját  tapintatával  fogta  fel, 
s  ha  ösztönszerű  vágyai,  lelkének  a  verőfényes 
hazába  visszatörekvő  fecskéi,  emelgették  is  néha 
könnyű  szárnyaikat,  lecsillai^ítá  a  nyugtalanko- 
dókat,  s  óvakodott  a  kis  küzdelemnek  legkisebb 
jel  által  is  kifejezést  adni. 

Mily  sajátságos  harcztere  a  jó  és  rossz  ellen- 


35 

tétos  befolyásának  a  gyarló  emberi  lélek !  Mily 
gyenge  arra,  hogy  önmaga  előtt  is  leplezett  vá- 
gyát, szomját  kielégíteni,  vagy  ismert  hatalmát 
gyakorolni  —  akaratlanul  feltolakodó  eszméje 
ne  jöjjön !  Egy  psycholog  azt  a  tételt  állítá  fel, 
hogy  ha  egy  chinai  mandarin  vagy  eskimo  halász 
élete  attól  tétetnék  függővé,  hogy  halálára  egy 
tőle  ezer  mértföldre  lakó  valaki  —  csak  átfutó- 
lag  is  gondoljon,  s  e  hatalmát  tudná  az  illető :  az 
a  szegény  eskimo  vagy  mandarin  csakhamar 
szörnyet  halna  .  .  . 

Leóna  benső  meggyőződéssel  monda  rokoná- 
nak Melanienek,  hogy  «ha  százszor  jönne  is  a 
világra,  mind  a  százszor  csak  az  ő  becsületes, 
figyelmes,  derék  Lajosa  neje  kivánna  lenni »  —  s 
s  mégis  e  nap  óta  lelke  öntudatlanul  alkotott 
légvárakat  s  elróvedezett  az  eshetőségekre,  me- 
lyek őt  a  mostaniaktól  merőben  különböző  viszo- 
nyok közé  helyezhetek,  ha  a  belga  Nábob  néhány 
évvel  hamarább  hunyja  be  szemeit.  Majd  fényes 
teremben  látta  magát,  melynek  légkörét  elegáns 
öltözékek  suhogása,  terjengő  édes  illat-ár  s  élénk 
társalgás  vidám  zaja  oly  büvöletessé  teszi,  a 
melyben  oly  emelő  annak  tudata,  hogy  ennyi 
szépség,  ennyi  pompa  közt  a  hódolat  tömjéné 
felénk  száll;  majd  ismét  a  tenger  habfodros  hin- 
tájára vitte  őt  a  képzelet,  a  nápolyi  öbölbe,  hol 
egykor  mint  növendékleány  atyjával  fordult  meg 
—  körüle  száz  halászhajó  fehér  vitorlája  dagad, 
Ischia  most  kezd  kibontakozni  a  reggeli  köd  ké- 

kes  párázatából,  míg  a  könnyű  deli  yaclit  vígan 
repül,  s  ö  férje  karjára  támaszkodva  áll  a  fedél- 
zeten, 8  e  férj  egy  —  határozatlan  képzeleti  alak, 
de  nem  Berg Lajos.  .  .  Leóna ilyenkor  rajtakapva 
magát  az  eszmék  csapongásán ,  megrázta  szép 
fejecskéjét,  foglalkozást  vagy  társaságot  keresett, 
s  szívesebb  volt  férjéhez,  mint  talán  a  köze- 
lebbi félóra  előtt. 

Épen  hasonló  képeket  színezett  ki  a  rajongás 
művészi  ecsetje  egy  októbervégi  délelőtt,  melyen 
a  park  gloriettes  dombjáról  az  előtte  elterülő 
őszi  tájképre  merengtek  ki  a  sötétkék  szemek  — 
midőn  ezek  tekintete  egy  lovas  körrajzain  akadt 
meg,  ki  kezében  tartott  kalapjával  feléje  inte- 
getni látszott.  Férjét  ismeré  fel,  s  egy  kőpadra 
állva  kendőjét  lobogtatá,  jelül,  hogy  szemeik  ta- 
lálkoztak. S  találkoztak-e  gondolataik  is.  Alig. 
Leóna  férje  meglátásakor  ép  azon  önkénytelen 
tűnődéséből  riadt  fel,  mily  változatosan  folyhat- 
nak Szentgyörgyön  az  órák,  mily  mulatságosak 
lehetnek  ugyanazon  vígjáték  próbái ,  melyben 
egykor  nz  udvarhölgyet  ő,  s  a  fiatal  spanyol  kö- 
vetet Kisteleki  Béla  adta ;  a  szenvelgő  Júlia 
grófné  bizonyosan  gyengén  játszandja  e  kedves 
szerepet,  mily  érdekes  volns  ezt  látatlan  látni  — 
s  így  tovább  ós  tovább;  míg  a  réten  lovagló 
Berg  Lajos  neje  jól  ismert  alakját  a  gloriettes 
dombon  fölfedezve,  elégülten  gondolt  arra,  hogy 
Leónája  a  zajos  ólvüzö  világot,  a  « hiúság  vásá- 
rát* ép  oly  kevéssé  nélkülözi,  mint  ö  maga.    S  a 

mily  boldog  volt  e  hitében,  oly  határtalan  lett 
volna  e  gyanútlan  s  minden  áldozatra  képes  lé- 
lek nyugtalansága,  ha  csak  puszta  sejtelem  is 
veti  reá  árnyát,  hogy  az  imádva  szeretett  nö 
keble  mélyén  van  egy  rejtegetett  ür,  mely  az 
igénytelen  állású  ember  kezének  elfogadásával 
maradt  betöltetlen.  így  azonban,  saját  érzületé- 
hez —  melynek  szerelme  volt  egész  világa  — 
mérte  Leóna  szívvilágát,  s  örült,  hogy  neje  nem 
vágyik  vissza  az  előkelők  légkörébe,  hol  valamely 
szeszélyes  grófné  « elvágói)  pillantása,  egy  mel- 
lőző mozdulat  vagy  hidegebb  szó,  keserűen  em- 
lékeztethetné őt  a  Berg  névvel  elfogadott  társa- 
dalmi különbségre.  S  csakis  nejét  féltette  ö  ily- 
szerü  megalázástól ;  azt,  hogy  kicsinylőleg  nyújtsa 
egy  ujját  az  « amice  Berg))-nek  a  nagyúri  gőg: 
mosolyogva  tudta  volna  tűrni  az  önérzetes  férfiú 
higgadt  nyugalma. 

A  réten,  melynek  dércsípte  fűszálairól  a  csil- 
logó harmatot  nem  birta  még  felszárítani  a  késő 
őszi  gyenge  nap,  munkások  csoportja  ásót,  kapát, 
csákányt  forgatott,  csatornamedret  ásva,  mely 
egy  posványos  terűlet  vizét  a  közeli  patakba 
csapolja  le.  Berg ,  miután  a  dombhoz  annyira 
közeledett,  hogy  Leónának  pár  üdvözlő  szót  ki  • 
álthatott,  egy  utolsó  kéz-intéssel  a  munkásokhoz 
vágtatott  vissza  s  a  mint  a  messze  terülő  síkon 
eltekíntett,  a  kissé  hullámzatos  térnek  egy  hajlá- 
sán  több  lovast  látott  felmerülni.  Távol  voltak 
még,  mert  eleinte  csak  számukat  —  négyet  elöl 

s  kissé  hátrább  elszórva  ötöt  —  lehetett  kivenni  >' 
az  iram  azonban  sebes  lehetett,  mert  gyorsan 
közeledtek,  s  nemsokára  a  vörös  kabátok  közt 
egy  hosszan  lefolyó  fekete  öltöny  s  fölötte  a 
kalap  mellől  hátrahajló  magas  fehér  toll  is  lát- 
ható lett. 

—  Ezek  a  szentgyörgyi  rókavadászok  sközöt- 
tök  a  bátor  amazon  bizonyosan  Irma  grófné ;  — 
monda  magának  Berg  s  megálHtott  lovát  a  kibon- 
takozó vadászjelenet  felé  forditá. 

—  Oh,  oh  —  szólt  ismét  kis  vártatva  —  róka 
koma  valami  ügyes  cselvetéssel  menekült  s  Wil- 
liam  az  elveszett  szimatot  keresteti ! 

A  hajtásba  csakugyan  szünet  állt  be,  s  míg  a 
lovasok  egy  csomóba  gyűltek,  a  falkár  vizsga- 
körre vezeté  a  kopókat.  Ezek  egyike  nemsokára 
jelezett,  majd  más  kettő  csatlakozott  hozzá  s 
megindult  a  feltalált  nyomon,  vele  a  többi  s  utá- 
nok  a  lovasok  vereslő  mezőnye  —  el,  távolabb 
és  mindig  távolabbra,  míg  Berg  csak  annyit  lát- 
hatott, hogy  az  iram  ismét  csendesül,  s  a  lova- 
sok egy  pont  körül  gyülekeznek,  melyet  ő —  táj- 
ismereténél  fogva,  gazos  nádas  helynek  tudott. 

—  A  róka  bizonyosan  e  rejtben  kereste  men- 
helyét; gondola  —  ha  innen  kiugrasztják  s  nem 
a  pataknak  veszi  irányát,  menthetlenűl  veszve 
van  — 

—  Tally  ho  !  gone  away !  hallszott  ekkor  a 
távolból,  s  mindjárt  reá  harmincz  kopótorok  ve- 
gyes hangú  csaholása,  a  feltalált  és  szemrehaj- 

tütt  róka  halálharangjaként.  A  vörös  kabátok 
perczröl  perezre  közeledtek  a  beregi  tanya  felé ; 
már-már  a  dühösen  hajtó  falka,  söt  az  előtte 
elnyújtott  vitorlával  futó  róka  is  látható  lett,  a 
mint  a  csatorna  mentében  jött,  de  az  ásót  kapát 
emelő  munkások  ujjongatására  irányt  változ- 
tatva, átkelt  az  árkon.  Berg  felállt  kengyelében,  s 
a  jó  lovas  érdekeltségével  nézte  a  vadászatot. 

—  Ezt  szépen  ugrottak  mindannyian !  monda 
midőn  a  kilencz  lovas  a  csatorna  nyolcz  láb  szé- 
les árkán  —  csaknem  egyszerre  szöktetett  át.  A 
róka  azonban  térelönyt  nyert,  mert  egy  darabig 
az  árokban  futva,  ebből  oly  meredek  helyen  szö- 
kött fel,  hol  a  nehezebb  testű  kopók  nem  követ- 
hették —  s  most  egyenesen  a  pataknak  tartott ; 
a  szimatját  tartó  falka,  kissé  elmaradtan  utána. 

—  A  patak  kiszáradt  medre  próbára  teendi 
a  lovat  és  a  lovas  szivét !  —  monda  egyre  feszü- 
löbb  érdekkel  Berg,  ki  az  akadály  nehézségét 
nem  annyira  a  meder  tíz  lábnyi  szélességében, 
mint  abban  látta,  hogy  az  innensőnél  magasabb 
túlsó  part  meredek  esésű.  Az  ugrás  veszélyes- 
ségét a  vadászok  is  helyesen  Ítélték  meg,  mert 
nagyobb  részök  —  alkalmasint  a  hölgylovast 
óva  a  merénylet  lehető  rossz  sikerétől  —  a  falka 
nyomától  eltérve,  egy  híd  felé  lovagolt,  mely  ép 
a  beregi  park  alatt  vezetett  át  a  patakon.  A  falka 
után  egyenes  vonalban  csak  négyen  maradtak : 
a  falkár,  az  ostorász  és  két  úrlovas.  A  róka  csak- 

ugyan  átment  a  patakon,  át  a  nem  tágító  falka 
is  ^ —  és  most 

—  Bravó !  bravó !  bravó  !  —  kiáltá  három- 
szor egymásután  Berg,  a  mint  három  lovas  ha- 
tározott merész  szökéssel  a  túlparton  ugrott  le. 
Következett  a  negyedik,  de  ez  vagy  nem  elég 
erélylyel  szedte  össze  lovát,  vagy  a  ló  számítá 
rosszul  az  ugrást,  mert  hátsó  lábait  a  túlpartnak 
annyira  legszélén  tette  le,  hogy  az  omló  marton 
egyensúlyt  vesztve,  hanyatt  bukott  vissza  a  me- 
derbe. 

Berg  száguldva  sietett  színhelyéhez  a  bukás- 
nak, melyet  se  a  távolibb  hídra  kerülök,  se  a  va- 
dászatot első  sorban  követök  nem  láthattak.  A 
tajtékzó  vadászló  remegve  állott  a  roppant  esés 
után  a  most  csekély  vizű  patak  medrében  s  okos 
szemekkel  nézett  gazdájára,  ki  az  innenső  part 
szélére  visszavetve,  eszméletlen  hevert  a  fövenyes 
talajon.  Néhány  maroknyi  víz,  s  a  halántékok 
dörzsölése  azonban  föléleszté  az  elájúltat.  Felült 
8  azt  monda,  hogy  rendkívül  nagy  fejzúgáson  kí- 
vül semmi  bajt  nem  érez.  De  midőn  Berg  segé- 
lyével a  felállást  kisérlé  meg,  nagy  fájdalom  miatt 
szinte  felkiáltva  hanyatlott  vissza.  Egyik  lábát 
nem  bírta  mozdítani.  —  Itt  gyors  segélyre  lesz 
szükség  —  gondola  Berg,  s  felugorva  a  patak 
partjára,  a  munkásoknak  hívólag  intett  —  s  a 
néhány  perez  múlva  odaérkezetteknek  meghagyá, 
hogy  négyen  —  a  fekvő  dereka  alá  tett  s  ott  ösz- 
szefogott  kezekkel  emeljék   fel    s  a   majorlakra 

hozzák  be  a  sérültet.  A  felfekvő  helyzetben  tör- 
tónt fölemelés  új  fájdalomhangokra  adott  alkal- 
mat, de  a  menet  végre  megindult,  s  míg  a  mun- 
kások egyike  a  gazdátlan  lovat  vezette ,  Berg 
kellő  rendelkezések  végett  előre  vágtatott. 

Leóna  a  gloriette  mellől  a  bukást  nem  látta 
ugyan,  mert  figyelmét  ép  e  pillanatban  a  hídra 
térő,  8  így  a  park  felé  közeledő  néhány  lovas, 
különösen  a  lovas  hölgy  foglalta  le  :  de  mint 
később  férjét  a  patakhoz  vágtatni,  a  munkásokat 
hívni,  ezeket  a  mederből  kézen  emelt  teherrel 
kiemelkedni  s  rögtön  erre  férjét  haza  felé  szá- 
guldani látta,  balsejtelemmel  sietett  le  a  dombról, 
s  ép  akkor  ért  a  háztornácz  elé,  midőn  férje  a 
kertudvarra  benyargalt. 

—  Ispán  úr,  rögtön  fogasson  be  négy  lovat 
—  szólt  még  a  nyeregből,  a  déli  harangszóra 
épen  hazatért  gazdatisztjéhez  —  s  maga  menjen 
be  Bogyoszlóra  a  doktorért.  Mondja,  hogy  sies- 
sen és  sebészi  műszereket  s  talán  nadályokat  is 
hozzon  magával.  A  jégveremből  jeget  küldjön  a 
kulcsárné,  talán  borogatásokra  lesz  szükség.  — 
Te  pedig  Marczi  vezesd  meg  s  aztán  dörzsöld  le 
Bársonyt,  —  monda,  miközben  leszállt  a  paripá- 
ról, s  ezt  a  lovásznak  átadá. 

—  Az  Isten  szent  nevére !  szerencsétlenség 
történt  ?  —  kérdé  szorongva  Leóna. 

—  A  szentgyörgyi  rókavadászok  egyike  bu- 
kott fel  a  patak  medrében ;  hiszem  és  remélem,  a 
baj  nem  lesz  igen  nagy  --  felelte  megnyugtatni 

akaró  szándékkal  Berg ;  —  mindenesetre  azon- 
ban vendégünknek  gondos  ápolásra  s  teljes  ké- 
nyelemre lesz  szüksége ;  talán  a  könyvtár  melletti 
szobában  helyezhetnök  el  ? 

■ —  Azonnal  intézkedem  —  —  de  ki  ezen  ön- 
kénytelen  érkező  vendég? 

—  Épen  a  minap  emlegettük  öt,  kedves  fele- 
ségem ;  régi  8  rég  látott  ismerönk  :  báró  Kisteleki 
Béla. 

A  baj  nem  volt  oly  nagy,  minőnek  első  pilla- 
natra látszott ;  az  agyrázkódásnak,  csendes  nyu- 
galomban töltött  pár  nap  után,  nem  lett  veszélyes 
következése,  a  láb  sem  szenvedett  törést  vagy  íicza- 
modást,  csupán  zuzódást  a  lónak  reá  esett  egész 
súlya  által.  Harmadnapra  már  ismét  jókedvű  volt 
ágyában  Kisteleki,  s  fogadhatta  a  hogyléte  iránt 
naponként  tudakozódó  Szentgyörgyi  gróf  látoga- 
tását ;  hatodnapra  felkelt  s  egyfelől  Berg  karjára, 
másfelől  botmankóra  támaszkodva,  bemehetett 
Leóna  termébe  megköszönni  a  rokkant  hős  iránti 
legszívesebb  gondoskodást. 

Az  első  találkozáson  a  doctor  is  jelen  volt,  s 
magában  nem  győzte  eléggé  bámulni  azt  az  elfo- 
gulatlanságot, melylyel  Loóna  kezet  nyújtott  ven- 
dégének ;  azt  a  nyájas  hangot,  mely  csak  a  rész- 
vétteljes   háziasszony    szivességét    tolmácsolá  ; 


azt  a  nyílt  tekintetet,  melynek  sugarában  nem 
volt  különbség,  ha  a  sötétkék  szemek  a  doctorról 
a  báróra,  vagy  viszont  ennek  megsápadt  voná- 
sairól a  figyelő  kis  emberre  tévedtek.  Söt  ha  a  két 
régi  ismerős  valamelyikének  viseletében  volt 
némi  elfogultság  észlelhető,  úgy  azt  inkább  Kis- 
telekiében tapasztalta  a  doctor ;  vidámságában 
volt  valami  erőltetett,  szavaiban  feltűnt  a  kese- 
rédes, s  a  merész  világfi  hangja  néha  pillanatnyi 
zavarban  reszketett  meg,  vagy  szemei  hirtelen 
más  tárgyat  kerestek,  ha  a  Leónáéval  társalgás 
közben  találkoztak.  Szóval,  a  báróné  minapi  mély 
elpirulásával,  mai  csaknem  közönyös  nyugalmát 
sehogy  sem  birta  öszhangzásba  hozni  a  doctor, 
s  ez  annál  inkább  meglepte  öt,  mert  időközben  a 
Szentgyörgyön  mulató  Kartaytól,  kit  ép  e  czélból 
ügyes  beszédbe  font,  gyanúja  megerősítését  hallá  ; 
Kartay  pedig  az  egész  aristocratia  családi,  össze- 
köttetési, pénz-  és  belügyi  viszonyait  könyv  nél- 
kül tudta,  mint  egy  élö  (tpeerage*  és  «chronique 
scandaleusew  egy  kopott  kötetben. 

—  Hála  az  égnek  !  —  gondola  a  doctor  — 
itt  nincs  veszedelem.  Ifjúság  :  bolondság ;  a  szen- 
vedély elpárolgott,  az  ész  higgadtsága  növekedett, 
aztán  Leóna  szereti  férjét,  s  a  szeles  fiú  nem  fogja 
e  derék  pár  nyugalmát  zavarhatni. 

—  Hála  az  égnek  !  —  gondola  Leóna  —  nyu- 
godtabb vagyok,  mint  hittem  a  perczben,  midőn 
e  bohó  szív  oly  erőszakosan  dobbant  meg  a  hírre, 

hogy  Kisteleki  e  fedél  alatt  napokat  fog  tölteni. 

A  varázsnak  vége,  s  én  oly  elfogulatlan  vagyok 
irányában,  mintha  sohasem  találkoztunk  volna. 
Oh  mily  kevéssé  ismeri  magát  az  ember ! 

Oh  mily  kevéssé  Ismerte  magát  Leóna.  Nyu- 
galma, bár  az  nemcsak  mások,  hanem  önmaga 
előtt  is  természetesnek  tűnt  fel,  csak  —  úgyszólván 
magára  vitázott  volt.  Akarta,  hogy  a  múlt  végkép 
feledve,  s  a  varázsnak  vége  legyen,  és  rettegett 
attól,  hogy  felindulásának  nem  fog  ura  lehetni, 
hogy  zavarát  mindenki  arczárói  fogja  leolvashatni. 
S  ez  hihetőleg  meg  is  történik,  ha  Kisteleki  vá- 
ratlan lép  elébe,  vagy  ha  érkezését  egy  órával  — 
egy  nappal  elébb  tudja  is ;  így  azonban  az  első 
három  nap  alatt,  melyen  a  beteget  nem  látta, 
annyit  hallott  s  volt  kénytelen  maga  is  beszélni 
róla  a  doctorral,  férjével,  a  szentgyörgyi  látoga- 
tókkal, hogy  fokonként  megszokta  a  leendő  talál- 
kozás eszméjét.  S  midőn  azt  tapasztalta,  hogy 
hiszen  el  nem  árult  izgalmáról  senkinek  sincs  sej- 
telme, hogy  éje  nem  is  álmatlan,  s  nappala  ke- 
vésbbé  ábrándszövő  mint  ezelőtt ;  midőn  tapasz- 
talta, hogy  a  Kisteleki  név  említésére  se  pír  nem 
lepi  arczát,  se  szivében  nem  lüktet  sebesebben  a 
vér,  sőt  férje  s  az  egész  világ  előtt  a  legkisebb 
feszély  érzete  nélkül  tud  róla  szólani :  a  megszo- 
kást erőnek,  saz  illemparancsolta  önuralmat  nyu- 
galomnak tartva,  oly  győzelmesen  esett  át  az  első 
találkozás  félóráján,  hogy  a  varázst  délibábként 
csak  távolból  büvölőnek,  de  a  közellét  által  vég- 
kép feloszlottnak  hitte. 

S  e  csalódás  volt  az  oka,  hogy  szilárdnak  vélt 
•íyönge  keblét  nem  vértezte  fel  az  ész  s  vigyázat 
aczéljával,  s  midőn  az  álnokul  visszalopódzó  szen- 
vedély esábhatalma  mind  nagyobb  és  nagyobb 
tért  foglalt  védetlen  szivében,  ö  a  hullámok  rin- 
gató játékának  a  biztosság  ama  csalérzetével  en- 
gedé  át  magát,  hogy  hiszen  csak  tőle  függ  a  partra 
visszalépni,  s  véget  vetni  az  ártatlan  játéknak. 
És  oh  mily  vonzó,  mily  édes  volt  e  játék,  mily 
ellentétben  állt  napjainak  eddigi  —  minden  he- 
vélyt  nélkülöző  egyhangúságával !  Emlékezhetni 
a  régi  körről,  ismerőkről,  napokról,  események- 
ről ;  beszélhetni  hangján  ama  fesztelen  könnyü- 
ded  modornak,  mely  az  aristocratia  társalgását 
oly  kellemessé,  b  az  egymás  iránti  viszonyt  oly 
rokonilag  meghitté  teszi ;  teljesíthetni  s  másrészt 
elfogadhatni  azon  apró  figyelmeket,  melyekkel  a 
szives  háziasszony  a  beteg  iránt  s  ez  bármely  nő 
iránt  tartozik  —  mi  rósz  van  ebben  ?  —  gon- 
dola; csak  nem  lehet  merev  és  hideg  vendége 
iránt,  hiszen  így  inkább  elárulná  azt,  hogy  a  múlt 
és  jelen  közt  mesterséges  korlátot  igyekszik  vonni. 
Ilyen  volt  a  fejlődő  lelki  dráma  kezdete. 

De  Kisteleki  nem  az  az  ember  volt,  ki  szenve- 
délyének vagy  kedvteléseinek  határt  szabni,  s 
önmagában  a  lelkiismeret  szemeivel  körültekin- 
teni megtanult  vagy  akart  volna.  0  Leónát  ka- 
landos életének  ezer  változatában,  a  párisi  balle- 
rinák  utáni  sport  s  a  termek  intriguejéi  között 
lég  elfeledte  ugyan,  midőn  azonban  a  véletlen  e 

nö  közelébe  hozta,  ki  múltjának  egyetlen  erős  cs 
tiszta  lángú  szerelmét  kelté  fel,  úgy  tetszett  neki, 
mintha  a  több  év  előttiek  csak  tegnap  történtek 
volna,  s  mintegy  dermedtségéből  feléledt  szenve- 
délye mohón  vágyta  a  bécsi  boldog  idő  folytatá- 
sát. Javulása  első  napjaiban  folyvást  ezzel  foglal- 
kozott, s  tetszett  magának  az  első  találkozás  jele- 
netének előre  elképzelésében,  mint  fogja  majd  a 
zavarát  alig  palástolható  Leóna  kerülni  szemei- 
nek bús  tekintetét  s  ebben  a  titkos  vádat,  hogy 
íme  —  mire  ő  egész  hü  szivét  visszahozta,  ez  fe- 
ledve s  álmodott  boldogsága  szétzúzva  van.  A 
jelenet  azonban  egészen  máskép  ütött  ki,  s  Kiste- 
leki elfogulatlannak  és  nyájasnak  — ■  de  épen  azért 
iránta  közönyösnek  s  házas  életében  boldognak 
találva  a  szép  asszonyt :  annyira  kiesett  fölvett 
szerepéből,  hogy  szinte  maga  jött  zavarba,  s  ket- 
tősen érzé,  hogy  a  sötétkék  szemek  reá  a  régi 
hatalmat  gyakorolják.  Annál  inkább  sérté  a  roué 
hiúságát  Leóna  derült  nyugalma,  s  perez  alatt 
fogamzott  és  ért  meg  agyában  az  elhatározás, 
hogy  régi  jogairól  nem  mond  le. 

Midőn  azonban  a  gyakori  együttlétnek  mindig 
meghittebbé  váló  óráiban,  egy-egy  a  régi  boldog- 
ságra vonatkozó  emlék  fölmerülésekor  Leóna  le- 
sütó  szemeit,  s  hangja  hirtelen  elakadt ;  midőn 
Kisteleki  a  hangjegyek  közül  Chopin  mazúrjait 
vagy  Weber  concertjét  kereste  ki,  s  Leónának 
kényszerüleg  kellett  emlékeznie,  mennyiszer  s 
mily  édes  érzelmek  közt  játszották  egykor  négy 

kézre  ezt  vagy  azt,  midőn  ismét  együtt  zongo- 
rázva kezeik  néha  érintkeztek,  s  Leóna  ez  érin- 
tésnek régi  villanyszerü  hatására  megrezzent; 
midőn  egy  alhumot  forgatva,  ebl)en  abrühli  Liech- 
tenstein várrom  vidékére  nyitottak,  melyet  Béla 
rajzolt,  s  most  suttogó  lágy  hangon  kérdezé 
Leónát:  emlékszik-e  még  az  e  romnál  töltött 
nyári  estre?  midőn  a  sonnambulai  párdalt  annyi 
év  múlva  újra  elénekelték,  s  Leóna  hangja  most 
már  nem  a  dal  elején,  s  nem  a  nagy  közönség 
előtti  elfogultságból,  mint  valaha  a  franczia  követ 
estélyen  - —  hanem  benső  felindulás  miatt  any- 
nyira  reszketett,  hogy  az  éneket  be  sem  végez- 
hette ;  midőn  erre  Kisteleki  a  zongorához  ülve, 
ugyanazon  dalműből  az  «0  perché  non  posso 
odiarti»)-t  oly  hévvel  énekelte,  s  könnyfátyolos 
szemeit  Leónára  emelve,  ez  a  szobát  magával  ke- 
ringeni érezé  :  végre,  midőn  Leóna  jól  tudta  már, 
hogy  férje  jelenlétében  a  vendég  iránt  közönyös 
viseletet  negélyez,  s  mind  ő,  mind  Kisteleki  óva- 
tosan kerül  minden  tárgyat,  minek  említése  va- 
lamely közös  emlékre  vezethetne:  —  ekkor  kez- 
dett csak  arra  eszmélni,  hogy  veszedelmes  és  — 
• —  bűnös  játékot  üz.  Bűnöset  ?  kérdé  benne  rög- 
tön a  gyarló  emberi  lélek  da^mona,  mely  a  szív 
kedvencz  gyöngeségeit  szépíti,  menti,  beczézi.  S 
mi  bűn  van  abban,  ha  legszentebb  érzelmeim  vi- 
lágának képei  szűzi  keretben  fel-fel  vonulnak 
előttem?  Hiszen  azért  férjemhez  hű  vagyok, 
gondolatban  sincs  megszegve  tartozásom  ;  miért 

liúnynám  be  szemeimet  múltamnak  perczre  visz- 
szatórö  boldogsága  elöl?  Aztán  Kisteleki  pár  nap 
múlva  úgy  is  távozik  s  akkor  mindennek  ós  — 
örökre  vége !  E  gondolatnál  könnyekbe  tört  ki,  s 
éji  vánkosába  rejtó  fejét.  A  malstrom-örvény 
mind  szűkebb  gyürüzetbe  sodorta  öt. 

És  Berg  Lajos '?  Gyanútlan  becsületes  lelke 
távol  volt  attól,  hogy  a  kétkedésnek  csak  árnyá- 
val is  szentségtörést  kövessen  el  a  nejében  hely- 
zett  feltótlen  bizalom  ellen,  söt  örült,  hogy  egy 
régi  ismerős  mulattató  társasága  Leónájának 
szórakozást  nyújt.  0  anélkül,  hogy  tüzetesen  gon- 
dolkozott volna  erről,  Kistelekit  oly  könnyelmű 
ficzkónak  tartá,  ki  bohó  ötleteivel  s  egy  tárgyról 
másra  gyorsan  ugráló  csevegési  ügyességével 
egész  társaságot  is  képes  derültségre  hangolni, 
de  a  kinek  se  szive,  se  esze,  se  jelleme  nem  tart- 
hat igényt  komolyabb  becsülésre.  Gondolatban 
sem  mérte  magát  véle  össze,  és  erkölcsileg  sokkal 
alantabb  állónak  tartá,  hogy  sem  bármely  érzelmes 
okos  nőre  nézve  veszélyes  lehetne.  Az  erő,  a  jel- 
lem önérzete  volt  ez,  a  léhaság  a  semmiség  irá- 
nyában. Legkisebb  aggodalom  nélkül  hagyta 
tehát  őt  Leóna  termében,  valahányszor  napi 
gyalogsétáira,  vagy  lovagolni  ment  ki.  És  mégis, 
Kisteleki  hosszabb  ittléte  kellemetlenül  nyomta 
őt,  mert  bántotta  s  bizonyos  feszt  idézett  elő  a 
báró  gondtalansága,  melylyel  a  fogadói  játék-éjet 
és  tartozását  soha  sem  említé  s  Bergnek  —  ki 
saját  házában  a  kényes  ügy  kezdeményezésétől 

vonakodott  —  nem  nyújtott  alkalmat  a  nevével 
beirt  fehér  lap  visszaadására  vagy  megsemmisí- 
tésére. ((Ha  ö  feledi,  s  mintegy  nem  is  történtnek 
tekinti  a  dolgot,  én  nem  fogom  neki  említeni  »>  — 
gondola  Berg,  ki  az  ötvenezer  forint  visszafizeté- 
sére soha  sem,  s  most  annál  kevésbbé  számolt, 
mert  időközben  a  doctortól  hallá,  hogy  Kisteleki 
Parisból  visszatéret  utolsó  ösi  birtokát  is  eladta, 
s  adósságai  kifizetése  után  tiz-tizenkétezer  forintot 
tehet  —  tárczájában  hordott  összes  vagyona. 

A  csaknem  naponként  ellátogató  doctor  szív- 
ből gyűlölte  Kistelekit,  s  érzelme  nem  is  maradt 
viszonzatlanul.  Az  élelmes  kis  ember  a  gyanú 
éles  látásával  fedezte  fel  a  Leóna  kedélyében 
napról-napra  növekvő  háborgást;  de  minden, 
a  mit  tehetett  abból  állt,  hogy  a  báró  láb-baját  a 
valónál  csekélyebbnek  s  gyógyulását  előrebala- 
dottabbnak  monda  csak  azért,  hogy  a  beregi  pusz- 
tán múlatás  ürügye  megszűnjék ;  mig  viszont 
Kisteleki  e  cselt  átértve,  lábfájdalmát  a  valónál 
nagyobbnak  állitá,  a  botmankó  használásáról  épen 
i'zért  nem  mondott  le  s  átkozta  magában  a  szem- 
füles doctort,  kinek  argusszemeit  menthetlenül 
luagán  találta,  valahányszor,  a  kevésbbé  óvatos 
niásodperczekben,  tekintete  Leónáéval  a  kelleti- 
nél  hosszabban  olvadt  össze,  vagy  ha  egy  album, 
hangjegy,  patience-kártya  vagy  egyéb  csekélység 
átnyujtásakor  —  kezeik  érintkezését  észrevétlen- 
nek hitték. 

A  sérülés  napja  óta  így  folyt  le  két  hét ;  Kis- 

teleki  végre  kénytelen  volt  letenni  mankóját  s 
megköszönni  a  háziúrnak  annyi  szívességét.  Egy 
este  a  kandalló  előtt,  másnap  délelőttre  lön  ki- 
tűzve távozása  akkép,  hogy  Berg  maga  viendi 
vissza,  8  adandja  át  a  szentgyörgyiektöl  két  hétre 
lefoglalt  vendéget. 

Berg  Lajos  korán  kelő  ember  és  szenvedélyes 
gazda  volt.  Eendesen  naponként,  mire  a  reggeli- 
hez összegyűltek,  ö  már  egy-két  órai  lovaglásból 
vagy  gyaloglásból  tért  meg.  A  Kisteleki  elutazá- 
sára kitűzött  napon  is  korán  kiment  már,  s  ez 
utolsó  reggelen  tűnt  fel  neki  Leóna  viseletében 
egy  —  nem  gyanúra  még,  se  kételyre,  hanem 
érthetlen  s  mindenesetre  kellemetlen  talányra 
okot  adó  mozzanat. 

Hosszú  sétájából  sietve  tért  haza  felé,  midőn 
a  park  egy  kis  nyilasán  át,  mely  több  száz  lépés- 
nyi távolságból  ép  a  lak  homlokzatát  mutatta,  az 
oszlopzatos  tornácz  előtt  Leónát  és  Kistelekit 
látta  egymás  mellett  sétálni,  s  a  kézmozdulatok- 
ból Ítélve,  beszélgetni.  Ennél  semmi  sem  lehetett 
természetesebb  ;  a  ma  elutazandó  Kisteleki  ko- 
rábban kelve  elébb  jelent  meg;  vagy  talán  ő  ké- 
sett volna  el  s  várat  magára !  Valóban,  mindjárt 
kilencz  az  óra.  —  A  kertudvarra  érve,  ott  senkit 
sem  talált,  se  a  tornáczon,  se  az  ebédlőben,  hol 
a  reggelire  terítve  volt.  Pár  perez  múlva  Leóna 
jött  s  szives  csókkal  üdvözölve  férjét,  kedves 
csengésű  hangján  kérdezte,  hol  s  merre  járt. 
Mindjárt  erre  más  ajtó  nyilt,  s  a  belépő  Kiste- 

leki :  «Jó  reggelt !  jó  reggelt  bárónő  !»  szavakkal 
kezet  nyújtott  Bergnek  és  Leónának,  mmt  a  kik 
tegnap  óta  most  látják  egymást  először.  És  Leóna 
nem  figyelmezteti  a  tévedésre,  hogy  hiszen  csak 
az  imént  beszéltek,  sétáltak  együtt  ■ —  s  termé- 
szetes modorral  viszonozza  a  köszöntést . . .  Berg 
szédülni  érzé  fejét.  Vagy  tán  szemcsalódás  lett 
volna?  Nem,  nem;  tisztán,  világosan  látta  imént 
nejét  és  vendégét  a  tornácz  előtti  kerti  úton.  Mi 
ok  lehet  ennek  eltagadására  ?  Esze  megállott. 

A  reggelizés  s  a  reá  következett  óra  szokott- 
nál bágyadtabb  s  akadozó  társalgás  közt  múlt  el  — 
Berg  sehogy  sem  birt  megválni  a  megfejthetetlen 
kis  árulás  eszméjétől,  minőt  az  ö  mindig  egyenes; 
nyilt  és  őszinte  Leónájától  még  soha  sem  tapasz- 
talt. Tíz  órakor  a  fogat  előállott.  Kisteleki  búcsú- 
zott 8  a  folyvást  tépelődő  Berg,  csak  pár  óra 
múlva,  midőn  az  események  a  talányt  borzasztó 
gyanúvá  érlelek,  eszmélt  e  búcsúzás  apró  körül- 
ményeire. Most,  távozó  vendégét  felsegíté  a  hin- 
tóba, melléje  ült  s  az  útközben  néhányszor  meg- 
kisérlett  beszélgetés  minduntalan  fennakadt. 

Hallgatag,  csaknem  komor  hangulatban  ér- 
keztek Szentgyörgyre.  —  Az  urak  mind  a  nyúl- 
kopókkal  mentek  ki  a  csávási  tanya  felé,  —  je- 
lenté a  komornok  —  a  méltóságos  grófné  az  ab- 
lakból látta  nagyságtok  érkezését,  s  a  virágcsar- 
nokba jő  le  elfogadni.  —  De  Kisteleki  újra  beállt 
lábfájdalom  oka  vagy  ürügye  alatt  szobájába  vo- 
nult, 8  így  Berg  egyedül  ment  a  lanyha  légű  vi- 

-4 


52 

rágcsarnokba,  melynek  márványkoczkás  talaját 
most  vastag  puha  szőnyegek  fedték.  Melanie 
grófné  jöttét  várva,  mindjárt  a  benső  bejárásnál 
egy  karszékbe  ereszkedett,  mely  néhány  kádas- 
növény sűrű  lombozatától  eltakarva,  kis  lúgost 
képezett.  E  rejthely  mellett  csigalépcső  vezetett 
le  a  felső  emeletről. 

Alig  foglalt  itt  helyet,  midőn  a  kastély  hom- 
lokzatának alsó  részét  elfoglaló  csarnok  előtt 
lódobogás  és  kavics  recsegése  hallatszott,  a  mint 
ezt  érkező  és  megálló  paripák  patkói  tiporták.  A 
kivűlről  nyiló  ajtó  feltárult  és  — 

—  Ah  (^a  !  Kisteleki  végre  tehát  megérkezett 
a  kellemes  fogságból !  —  szavakkal  egy  nő  lépett 
be,  ki  bal  kezében  lovagostorát,  a  jobban  pedig 
hosszan  lefolyó  lovagőltönyének  uszályát  tartotta. 

—  Gyógyult  fővel,  de  alkalmasint  annál  be- 
tegebb szivvel !  —  szólt  Irma  grófné  kísérőinek 
egyike. 

—  Pedig  a  recidiva  veszedelmes !  —  jegyzé 
meg  a  második,  kit  a  szoborként  helyéhez  tapodó 
Berg  —  hangjáról  Kartaynak  ismert  fel. 

—  S  a  szép  Béla  valóban  képes  lehetett  egy- 
kor komoly  lángokra  ?  —  kérdé  nevetve  a  lo- 
vagnő. 

—  A  « komoly))  szó  gyönge,  grófné,  —  felelte 
Kartay  éles  hangja;  — őrült,  valóságos  őrült  volt 
ő  szerelmében ;  e  szivviszonyt  Bécsben  mindenki 
nyílt  titokként  beszélte  ;  én  akkor  még  a  gárdá- 
nál szolgáltam  s  Béla  nem  is  tagadta  előttem, 

hogy  roppant  esztelenséget  fog  ugyan  elkövetni, 
de  elveszi  Lcónát ;  szerencséjére  vagy  szerencsét- 
lenségére azonban  a  közbejött  események  —  — 

Berg  e  pillanatban  vallanak  érintésére  rezzeni 
fel  —  a  csigalépcsőn  leérkező  Melanie  grófné  ru- 
hájának suhogását  nem  is  hallá,  annyira  leszö- 
gezé  figyelmét  a  verandában  folyó  beszéd . 

—  Itt  van  ön  ritka  madár  ?  —  szólítá  meg  a 
grófné  —  jöjjön  csak,  adjon  számot,  miért  oly 
fukar  látogatásaival,  miért  nem  hozza  el  Leónát? 

Berg  gépileg  kelt  fel  és  követte  Melaniet  a 
virágcsarnok  előterébe,  hol  a  beszéd  rögtön  másra 
fordult,  s  Irma  comtesse  előadta,  hogy  az  első 
nyúl  elvesztése  után  nem  volt  kedve  második  fu- 
tamra a  csipős  szélben,  testvére  és  Kartay  pedig 
oly  szívesek  voltak  haza  kisérni  öt  a  vadászatról, 
s  megérkezvén  hallották  a  komornoktól,  hogy 
Berg  úr  visszahozta  az  invalidust.  Hogy  van  a 
kedves  —  kedves  Leóna?  — kérdé  melegen  Irma. 

Berg  parázson  állt,  szórakozottan  beszélt  s 
félóra  múlva  a  világ  legnyugtalanabb,  legizga- 
tottabb  kedélyű  embere  kocsizott  vissza  a  beregi 
puszta  felé. 

VI. 

Most  már  tisztán  állott  előtte  a  tornácz  előtti 
találkozás  eltagadásának  oka.  S  több  mint  való- 
színű, hogy  ezen  alakoskodás  nem  az  első 
volt.  A  felzaklatott  gyanú  forgószél  gyanánt  vitte 

vissza  emlékét  a  közelmúlt  napok  eseményeire,  s 
az  akkor  fel  sem  tűnt  apróságok  hirtelen  szint, 
testet,  sel)zö  élt  nyertek.  Tehát  nem  csupán  aris- 
tocraticus  szokásból  nevezték  egymást  kereszt- 
néven, s  ha  a  Béla  és  Leóna  után  a  « bárót «  vagy 
((bárónőt))  néha  csak  hirtelen  kapták  oda  :  erang- 
czímzés  az  egyedüllét  meghitt  óráiban  bizonynyal 
elmaradt.  Tehát  a  Kistelekin  eleinte  észrevehető 
elfogultság  nem  —  mint  hitte  —  a  pénzbeli  kö- 
telezettség nyomasztó  érzésén  alapúit.  Tehát 
Leóna  még  e  mindenben  jártas  világtinái  is  ügye- 
sebben tudott  színlelni,  midőn  Kistelekit  csak  a 
vendéget  megillető  nyájasság  —  de  különben  a 
közöny  látszatával  fogadta;  és  színlelt  akkor  is, 
midőn  később  előtte  —  férje  előtt,  az  első  nyájas- 
ság helyett  csaknem  a  hideg  egyhangúság  felvett 
szerepét  vitte  a  vendég  irányában.  Tehát  a  brühli 
várrom  rajza,  melyen  a  vadvirágok  közé  oly  el- 
mésen van  rejtegetve  az  összefonódott  BL  betű 
« Bélát  és  Leónátö  jelent.  Tehát  a  sonnambulai 
párdal  régi  boldogság  viszfénye  gyanánt  vetett 
Leóna  arczára  a  kigyúló  pírt.  Tehát  —  tehát  —  ós 
ezer  gyötrő  következtetéssel  kínozta  magát  a 
hánykódó  lélek,  visszamenve  a  végzetteljes  két 
hét  első  perczétől  az  utolsóig,  midőn  a  szokottnál 
halványabb  Leóna  (s  ö  erre  csak  most  eszmél  !) 
a  kevés  szavú  búcsúzás  után  oly  hirtelen  fordult 
be  a  tornáczról,  s  be  sem  várta  a  hintó  elrobo- 
gását.  Tehát  ezt  csak  felindulásának  elrejtése  vé- 
gett tette,  s  a  hosszabb  érzékenyebb    búcsúzás 

ténhetett ?  ! 

—  Szentséges  Isten  !  és  ezt  Loóna,  az  én  an- 
gyali ártatlan  Leónám  tehette,  kinek  szűzies 
tiszta  lelkében,  mint  egy  nyilt  könyvben  olvasni 
véltem  !  És  mégis  volt  e  könyvnek  egy  rejtett 
lapja,  melyen  a  hitszegés  bélyegbetüje  káromlássá 
változtatja  a  szentirásul  vett  többi  tartalmat !  — 
Berg,  a  haza  felé  gördülő  hintó  szögletében  össze- 
rázkódott e  lidércznyomású  gondolatra,  mely 
hivő  nemes  szivének  szent  vallását  kíméletlen 
marczangolta  össze. 

A  lombjaikat  hullató  magas  fák  közt  ott  fe- 
hérlett már  a  beregi  lak,  s  túl  rajta  az  ősz  leeresz- 
kedő ködében  a  park  sűrű  tömege  felhőként 
sötétlett.  Mily  könnyű,  vidám,  vágyó  szívvel 
sietett  máskor  a  kedvelt  otthon  felé  —  most  ha- 
lálszomorú kietlen  volt  a  táj ;  a  hintóból  szét- 
tekintő rettegett  a  megérkezés  perczétől  s  inkább 
vágyott  az  érzéketlenség  örök  hónába. 

A  hintó  kerekei  a  kertudvar  kavicsán  recseg- 
tek —  Tjeóna  évek  szokása  szerint  a  tornáczra 
jött  ki  fogadni  férjét.  Berg  Lajos,  mintha  őt  ma- 
gát nyomná  a  bűnsúly  érzete,  alig  mert  nejére 
nézni ;  egy  futó  pillantással  azonban  látni  vélte, 
hogy  Leóna  arcza,  vidámságot  igyekszik  rá  eről- 
tetni, nagyon  halavány,  s  hogy  szemei,  bár  most 
kényszerű  mosolyra  állnak,  iménti  könnyek  nyo- 
mait viselik.  Berg  az  önmagát  fegyelmezni  meg- 
núlt  ember  nyugalmával  csendes  szelíden  kér- 

migraint  panaszolt,  mely  miatt  különösen  hom- 
loka és  szemei  szenvedők.  Férje  kérte  öt,  köve;- 
telte,  hogy  tüstént  szobájába  menjen  nyugodni, 
mint  ezt  hasonló  bajában  mindig  tenni  szokta. 
Lelkét  pillanatra  megkönnyűlniérzé,  a  mint  en- 
gedelmeskedő nejét  a  mellékszoba  ajtaja  eltedé. 
Egy  felszakadó  sóhajtással  hosszan  búsan  nézett 
utána.  « Szegény,  szegény  asszony!*)  monda  ke- 
serves mosolylyal. 

A  feladott  ebédet  majdnem  érintetlen  vitték 
ki  előle ;  Szentgyörgyön  bőven  reggelizett  — 
monda,  hogy  a  cselédség  előtt  ne  legyen  feltűnő. 
Délután  lovát  nyergelni  parancsolta.  Gyorsügetve 
indult  vágtatva  ti'ínt  el  a  lovász  szemei  elől,  ki 
este  a  lihegő  paripáról  habtajtékot  s  fölsebezett 
oldalairól  vért  törült  le.  Berg  feleségéről  tudako- 
zódott. A  nagyságos  asszony  még  délben  lefeküdt 
—  monda  a  szobalány  —  s  épen  most  kezd 
aludni.  Nyugalomra  van  szüksége,  maradjon  ké- 
rem mellette  ;  utasítá  a  leányt  Berg  s  irószobájába 
ment,  bezárta  maga  után  az  ajtót,  egy  karszékbe 
vetette  magát,  s  nyitott  szemekkel  órákig  mozdu- 
latlan ült,  míg  a  holdnak  az  éji  ködön  átszűrődő 
bágyadt  fénye  a  szobát  félig  megvilágítá.  Felkelt 
ekkor  s  hajnalig  járt  fel  és  alá.  Regények  hősei 
egy  ily  éj  alatt  rendesen  megőszülnek  —  Berg 
nem  őszült  meg,  de  a  mint  az  első  szürkület  ké- 
tes homályában  szemei  esetleg  egy  tükörre  téved- 

tek,  visszadöbbent  a  reá  meredő  idegen  arcz  dúlt 
vonásaitól. 

Komolyszelíd  lelke,  mint  a  nyugodt  mély  fo- 
lyam, e  kínos  éj  viharán  szilaj  hullámokkal  ro- 
hant egy  ismeretlen  végezel  felé.  A  háborgás  az 
eddig  rejtett  mélyből  majd  a  Kisteleki  iránti  gyű- 
lölet iszapját ,  majd  Leóna  keserű  szánalmát, 
majd  ismét  az  önvád  késő  szemrehányásait  hozta 
a  felszínre,  a  szétzúzott  boldogság  sötét  romjai 
közt.  A  fájdalom  néha  meg-megpihent  a  múltnak 
önkénytelen  feltoluló  képein  ;  mint  a  halálraítélt 
el-elmerűl  a  gyermekkor,  a  szülői  ház,  a  szerető 
anya  mosolygó  emlékébe,  míg  a  szív  egy  kínos 
dobbanása  az  iszonyú  valóra  riasztja.  Berg  lelki 
szemei  előtt  megjelent  a  szentgyörgyi  kertben 
először  látott  Leóna,  kit  ő  a  leggyöngédebb  s  leg- 
forróbb érzelmek  összegével  —  mint  gyermek  a 
beczéző  anyát,  mint  apa  az  egyetlen  leányt,  mint 
erős  férfi  a  védelmére  bizott  gyönge  hajadont  — 
vakbuzgón,  imádásszerüen  szeretett,  kinek  boldo- 
gítására  —  szavakkal  soha  ki  nem  mondott,  de 
a  szív  legbensőbb  rejtekén  élő  esküt  tőn,  s  ki 
most  ép  oly  boldogtalan,  mint  ő  maga . .  . 

Hogy  is  lehetett  oly  önhitt,  hogy  Leóna  — 
hogy  általában  egy  nő  boldogításában  bízhatott  ? 
—  kérdé  gyötrelmes  tépelődése.  —  De  hát  nem 
volt-e  mégis  boldog  Leóna  a  legutóbbi  időkig  ? 
Nem,  nem  volt;  mert  nem  szeretett,  csak  hagyta 
magát  szeretni;  mert  folyvást  egy  megfojtott 
szenvedély   temetőjén  járt;    mert    csak   kímélő 

részvétből  színlelte  a  nyugalmat,  mit  az  ö  rövid- 
látása boldogságnak  vett.  Mindegy !  szólalt  fel 
benne  a  természetes  önzés,  hiszen  e  hit  üdvét 

alkotá,  s  ez  ma  is  élne  még,  ha  Kisteleki 

—  Be  se  végezte  a  rögtön  csömörletessé  vált  esz- 
mét, 8  a  szánandó  koldusra  gondolt,  ki  őrültségé- 
ben magát  királynak  s  fején  a  kalaprongyot  ra- 
gyogó koronának  tartja.  E  perczben  csak  azt 
érzé,  hogy  Kistelekit  gyűlöli,  hogy  vérében  nyo- 
morúltan  fetrengve  szeretné  látni.  S  nem  érheti-e 
ezt  el'?  Csak  tőle  függ  s  a  szerencsés  esélytől. 
Kard  vagy  pisztoly,  mindakettö  jó  eszköz  erre. 
De  ezzel  meg  lesz-e  oldva  a  csomó  ?  Nem,  csak 
az  állati  vad  boszú  lel  kielégítést ;  de  akár  Kis- 
teleki, akár  ő  esik  el,  Leóna  elől  a  megnyughatás 
esélye  is  örökre  elveszett. 

A  boszú,  a  gyűlölet  epéje  fölött  fokonként 
ismét  az  a  mély  fájdalomérzet  nyert  uralmat, 
melynek  tátongó  örvényébe  csak  a  föltétlen  bi- 
zalmában csalódott  szív  merülhet.  Ösztönszerű 
törekvéssel  keresett  enyhülést,  utat,  módot,  mely 
a  körüle  összecsapó  hullámokból  kivezessen ;  ke- 
reste az  elvesztett  boldogságot,  mint  a  köznapi 
életben  az  elveszett  kedvencz  tárgyat  többször  is 
keressük  szokott  helyén,  bár  tudjuk,  hogy  nincs 
ott,  hogy  többé  meg  nem  találhatjuk. 

Gondolt  arra,  hogy  Leónával  gyöngéden,  kí- 
méletesen, a  megbocsátó  szív  legkisebb  szemre- 
hányása nélkül  fog  szólani.  Leóna  szemeiből  a 
megbánás  könnyei  törnek  elő  majd,  odaborúlva 

némán  esd  bocsánatért  és  —  és  —  ö  majd  azzal 
a  tudattal  emeli  föl,  hogy  az  áldozat  övé,  de  meg- 
tagadott szerelmével  másé  a  szív.  Soha !  soha  ! 
inkább  száz  halál,  mint  Leóna  kicsikart  vallomá- 
sának könnyeit  látni.  E  jelenet  örök  válaszfal 
gyanánt  emelkednék  bánatos  lelkeik  közt. 

S  e  válaszfal  nem  fog-e  ép  úgy  fennállani,  ha 
e  gyászos  titok  leple  örökre  érintetlen  marad  ? 
Ki  tudja,  a  hegesztő  idővel  nem  tér-e  vissza  — 
ha  nem  is  a  mennyország,  legalább  a  limbus 
nyugalma  ?  De  nem  val6bbszínü-e,  hogy  e  feszült 
viszony  az  idegenséget  napról  napra  fokozandja, 
s  Leónában  hideg  közönyt,  végre  talán  gyűlöletet 
fog  kelteni  álmodott  boldogságának  gátja  iránt? 
Kisteleki  újra  megjelen,  s  ő  —  a  férj  —  a  pokol 
kínjait  ismételve  szenvedi  át . . . 

A  szédült  önfeledség  egy  rövid  perczében  arra 
is  gondolt,  kogy  Kistelekivel  nyíltan  fog  beszélni, 
8  a  nevét    viselő   fehér   lapra   azt   a   kötelezést 

irandja,  hogy  az  aláírott  soha  sem  közeledik 

Keserű  gúnykaezajjal  lökte  vissza  a  megutált  esz- 
mét, s  helyzete  szánandóságát  onnan  mérte,  hogy 
ily  férfiatlan  nyomorúság  csak  egy  másodperezre 
is  mert  előtte  megjelenni,  s  öt  menekvéssel 
kínálni. 

Menekvés?  lehető-e  ez,  s  hol  ésmikép?A 
megsemmisülésben.  Ez  volt  mindig  az  utolsó  kö- 
vetkeztetés, valahányszor  a  hánykódó  hullámok 
egy-egy  perezre  feltűnő  szigeten  átcsapva,  tovább 
kavarogtak. 

S  miért  is  keresem  ón  a  menekvést  ?  gondola 
—  hol  van  az  megírva,  hogy  én  boldog  legyek  ? 
számtalan  ember  van,  ki  egy  perczig  sem  volt  az, 
de  egyetlenegy  sincs,  kinek  boldogsága  az  én  el- 
rabolt üdvömhez  volna  hasonlítható.  Telhetetlen 
szívem  mért  lázongjon  tehát  a  végzet  ellen,  mely- 
nek választottja  voltam,  habár  az  adott  üdvét  egy 
csapással  kárhozatta  változtatta?  Megesküvóm, 
hogy  Leónát  boldoggá  teendem  — ^  s  ha  általam 
nem  lehetett  azzá,  úgy  esküm  csak  megsemmisü- 
lésem után  teljesülhet.  S  e  lehetőséget  nem  sza- 
bad elzárnom  előle,  kit  önzésem  és  önhittségem 
magammal  rántott  e  meredélybe. 

De  —  emelkedtek  a  kételyek  —  teheti-e  öt 
boldoggá  e  könnyelmű,  jellemtelen  világfi?  Vagy 
talán  csak  az  én  gyűlöletem  süti  reá  a  jellemtelen- 
ség  bélyogét,  s  bűneit  a  társadalom  nem  is  tartja 
bűnöknek ;  hiszen  közkedvességben  áll,  szeretet- 
reméltónak mondják,  s  csak  én  vagyok  iránta 
igazságtalan,  ki  hitvány,  semmi  embernek  isme- 
rem. És  ezzel  lehetne  boldog  az  én  - —  az  én 
Leónám  ?  —  Ezzel,  Mert  szereti  s  a  boldogság  a 
szeretetben  van. 

Az  erős  férfi  meggörnyedt,  megnyögött  e  gon- 
dolat irtózatos  súlya  alatt,  de  a  legyőzött  kínban 
elhatározásának  első  csirája  fogamzott  meg. 

Mindegy  —  folytatá  —  csak  boldog  legyen ; 
ki  által,  az  mellékes  dolog.  Nekem  nem  szabta 
útjában  állanom,  s  ezért  meg  kell  semmisülnöm, 
meg  kell  halnom  —  reá  s  a  világra  nézve.  Oh 

mily  jó  pihenés  esnék  a  sirfenéken ;  egy  golyó 
véget  vetne  e  tenger  szenvedésnek,  de  az  öngyil- 
kos férj  rémeszméje  kisértö  árnyként  állana 
Leóna  minden  lépte  elé,  s  neki  boldognak  kell 
lenni,  vagy  legalább  én  tartozom  mindent  elkö- 
vetni, hogy  az  lehessen.  Nyomorult  életem  vég- 
zetes feladata  ez.  Ez  —  és  a  boszú,  ha  a  mennyei 
üdvösség  csorbúltan  hullana  ki  a  reá  méltatlan 
kezéből . . . 

Az  elhatározás  e  pontjára  vergődve,  csillapúit 
a  hánytvetett  lélek,  s  a  váltakozó  szenvedélyek- 
nek a  partokon  túlcsapó  hullámai  lassanként  egy 
mederbe  kezdtek  összefolyni.  A  lemondás  sírhideg 
medrébe,  mely  a  sivár  jelenből  reménytelen  jö- 
vőbe visz.  De  mégis  jövőbe,  melynek  —  bármily 
színetlen  és  rideg,  van  láthatára.  S  ő  e  láthatár 
szelén  ott  látta  magát  Texas  egy  jól  ismert  prai- 
riején,  melynek  földét  az  ő  ekéje  túrta  fel  elő- 
ször, s  melynek  földében  sírját  más  fogja  meg- 
ásni. 

Terve  szálainak  összevonása  közt  lepte  meg  a 
viradat.  Csendesen  ment  ki  ekkor  a  hátsó  udvarba, 
lovát  felnyergelteté,  s  a  lovásznak  annyit  mondott, 
hogy  Bogyoszlóra  megy  be,  honnan  csak  este  felé 
fog  visszatérni. 

VII. 

A  megye  központi  városában  Bogyoszlón  lakó 
Idoctort  nem  az  lepte  meg,   hogy  Berg  ily  korán 

(a  doctor  épen  öltözködött)  nyargal  be  udvarára, 
hiszen  a  korán  kelő  gazda  nem  egyszer  találta 
még  ágyban :  hanem  meglepte  öt  a  különben  oly 
életteljes  vidám  arcz  halálsápadtsága,  az  ajkak 
körüli  reszketegség  s  a  maroknak  a  szinte  görcsös 
kézszorításkor  érzett  száraz  forrósága. 

—  Baj  van  ?  —  kérdé  röviden,  balsejtelemmel 
szögezve  Bergre  szemeinek  kémlő,  de  részvéttel- 
jes tekintetét. 

—  Nem  gyógyszerért  jöttem ;  —  felelte  csen- 
desen az  érkezett,  s  az  ércztelen  hang  tompasága 
még  inkább  megdöbbenté,  s  felvillant  első  sejtel- 
mében megerösíté  a  doctort.  —  Mára  vendége 
leszek  kedves  barátom ;  —  folytatá  kis  vártatva, 
—  s  minden  a  mit  kérek :  pár  órai  háborítlan  ma- 
gány és  Írószerek. 

A  doctor  válasz  helyett  dolgozó  szobája  ajta- 
ját tárta  fel,  s  kézintése  a  benső  oldalon  lévő  zárra 
és  kulcsra  nyiltan  jelenté,  hogy  e  szobát  egészen 
rendelkezésére  bízza.  Ezzel  betegei  látogatására 
indult  s  kőrútjából  —  úgymond  —  csak  déltájban 
fog  visszatérni.  Meg  volt  győződve,  hogy  Berg 
homlokán  a  nem  természetes  derült,  hanem  erő- 
szakolt marczona  nyugalom  borzasztó  vihart  előz 
vagy  követ ;  de  sokkal  jobban  ismerte  vendégét, 
s  másrészt  sejté  is  a  viszonyokat,  hogy  sem  egyet- 
len kérdéssel  is  sértse  a  helyzet  gyöngédségét. 
Mi  szándékot  forgat  Berg,  nem  képzelhette ;  de 
tudta  azt,  hogy  a  határozott  lelkű  férfi  lépése 
most  egy  vagy  több  élet  sorsának  koczkáját  veti 

el  —  s  tünödö  izgatottsággal ,  melyet  betegei 
közül  néhány  észre  is  vett  rajta,  végezte  látoga- 
tásait. 

Mire  haza  tért,  vendégét  mellén  összefont  ka- 
rokkal a  szobában  fel  s  alá  járva,  és  annyira  el- 
merülve találta,  hogy  nem  is  tudott  a  vállán  csi- 
csergő szelid  kanári  madárról,  mely  a  szobában 
szabadon  röpkedve,  most  a  reá  nem  is  ügyelő 
bús  ember  válláról,  hazaérkezett  kegyurának  fel- 
tartott kezére  szállt.  A  kis  madár  barnás  búbja,  s 
a  doctor  tömött  szemöldjei  —  meglepő  hasonlat- 
tal árnyalták  el  az  apró  szemeket. 

Berg  az  Íróasztalhoz  vezette  a  doctort,  s  egy 
összehajtott  és  borítékba  foglalt  iratra  mutatott. 
A  borítékra  e  három  szó  volt  írva:  «Berg  Lajos 
végrendelete*. 

A  doctort  egyszerre  mondhatlan  aggodalom 
fogta  el,  s  ennek  első  zavarában  egy  kérdést  me- 
részlett, melynek  félig  enyelgő  hangot  óhajtott 
volna  adni. 

—  Tisztelt  barátom  —  szólt  —  én  az  ön  testi 
lelki  ritka  ép  erejéről  jót  állhatok,  s  ön  mégis  úgy 
tesz,  mintha  közelgő  halálra 

—  Vagy  legalább  mindazon  emberi  eshető- 
ségre gondolnék,  melyek  hosszú  útra  készülő  előtt 
állanak  ;  —  vágott  szavába  csendes,  de  biztos 
hangon  Berg,  s  kis  szünet  után  folytatá  :  —  Ame- 
rikába utazom,  hová  régi  kötelességeknek  csak  sze- 
mélyesen lehető  teljesítése  szólít,  s  ki  tudja  — 
monda  a  mosoly  gyenge  árnyával  —  nem  csap-e 

össze  hajóm  fölött  az  oczeán,  vagy  nem  skalpoz- 
nak-e  meg  az  indiánok  ?  Ez  okból  irtam  meg 
végrendeletemet,  melyet  a  központi  hatóságnál 
fogok  letenni.  Kérem  jöjjön  velem,  mint  a  nevö- 
ket  aláirandó  tanúk  egyike. 

Berg  feleletet  sem  várva  indult,  a  doctor  szó 
nélkül  követte  ;  tudta,  hogy  hamarább  kimozdít 
helyéből  egy  sziklabérczet,  mint  ez  embert 
egyetlen  szó  nyilatkozására  birja,  ha  bizalma  nem 
önként  tárul  fel.  A  tanúk  aláírásával  megerősített, 
8  a  hivatal  és  Berg  pecsétjével  lezárt  végrendele- 
tet a  központi  hatóság  átvette,  s  az  átvételről 
elismervényt  adott. 

—  Kedves  barátom  —  szólt  hosszabb  hallga- 
tás után  Berg,  midőn  a  doctor  lakására  visszaér- 
tek —  az  átvételi  okiratot  ön  gondviselésére  bí- 
zom. Tartsa  magánál,  s  ha  nem  volna  többé  al- 
kalmam visszatérni,  használja  fel.  Feleségemnek 
—  Leónának,  a  bekövetkezhető  döntő  perczig  ne 
említse  a  végrendelet  létezését ;  felesleges  aggo- 
dalmat okozhatna  neki.  Ellenben  szíveskedjék  őt 
holnap  meglátogatni  s  rögtönzött  távozásom  miatt 
azzal  megnyugtatni,  hogy  nem  éreztem  magam 
elég  erősnek  se  a  búcsúzás  fájdalmára,  se  az  ellent- 
állásra, ha  velem  jönni,  s  a  hosszú  téli  út  fáradal- 
mait, veszélyeit  megosztani  követelendé.  Mondja, 
hogy  halaszthatatlan  kötelesség  visz  Amerikába,  a 
texasi  prairiekbe,  hol  több  évet  tölték.  Mondja, 
hogy  leveleimet  veendi,  s  hogy  visszaérkezésem 
tavaszra,    vagy   még    későbbre   —   bizonytalan 

időre  esik.  Igyekezzék  megnyugvást  önteni  szi- 
vébe, s  bocsánatát  kérje  nevemben  e  rendkívüli 
tettért,  melynek  indokait  sem  fejtegethetem. 

A  doctor  megszomorodott  lelke  ez  indokok 
íovonásait  most  már  oly  tisztán  látta  maga  előtt, 
mint  a  reá  tekintő  Bergnek  fájdalmas  szelid  vo- 
násait. Eletét  tette  volna  rá,  hogy  Kisteleki  és 
Leóna,  hogy  a  megbántott  szerelem  s  feldúlt  bol- 
dogság forog  az  iszonyú  játékban,  csupán  Berg 
titkolt  szándékának  végpontja  iránt  nem  volt  ké- 
pes magát  tájékozni. 

—  Se  végzetes  út  önnek  jól  átgondolt,  meg- 
másolhatatlan  határozata?  —  kérdé  nyomaté- 
kosan. 

—  Jól  átgondolt  megmásolhatatlan  határoza- 
tom és —  erkölcsi  kényszertíltségem ;  —  felelte  szi- 
lárdan Berg.  —  Ne  tartson  tőle  doctor,  nem  ölöm 
meg  magam.  Valósággal  Amerikába  megyek,  s 
nem  is  a  visszatérés  remembe  nélkül.  Lehet  azon- 
ban, hogy  ottmaradásom  tartósabb  lesz.  Ezen 
esetre,  bizalmas  természetű  kérésem  önhöz  ez : 
ha  hat  hónap  alatt  nem  térek  meg,  ön  a  jövő  évi 
július,  s  azontúl  minden  hó  elsején  levelet  ír  «Mr. 
John  John-nak))  czímezve  New-Orleansba,  s  e 
levélben  a  házam  és  —  legközelebb  hozzám  tar- 
tozóim életének,  az  őket  érdeklő  eseményeknek 
és  körülményeknek  hű  rajzát  adja.  S  e  leveleket 
John  Johnnak  még  akkor  is  pontosan  megküldi, 
ha  az  én  halálomról  nemcsak  hír,  hanem  minden 
kételyt.,  kizáró    hiteles  okirat  is  érkezett.  Igér- 

^  gyógyult  seb.  5 


heti  ön  nokem,  hogy  ezt  megtocndi,  s  mai  he- 
szédünk  titkát  örökre  megőrzi  ? 

A  doctor  megragiulta  Berg  kinyújtott  kezét,  s 
oly  hévvel  oly  indulatosan  rázta  meg,  hogy  ez 
beszélő  tanúsága  volt  mind  loltéthin  készségének, 
mind  pedig  annak,  hogy  Berg  titkából  megértett 
annyit,  a  mennyit  ez  maga  kívánt  elárulni. 

—  Köszönöm,  kedves  jó  l)arátom;  köszönöm 
kimélyes  hallgatagságát ;  — szólt  Berg  nem  min- 
den megindulás  nélkül  —  s  most  Isten  önnel, 
hosszú,  talán  nagyon  hosszú  időre ;  látogassa  meg 
öt  holnap  s  ezentúl  minél  gyakrabban ;  legyen 
őre,  védője,  tanácsadója  !  —  Az  egymás  lelkében 
olvasó  két  férfi  hosszan,  mintegy  a  l^enső  érzés 
kifejezésével  rázott  egymással  kezet,  s  a  hirtelen 
elsiető  Berg  meg  sem  engedte,  hogy  a  doctor  a 
szobából  is  kikísérje. 

A  rendesen  jókedvű  és  étvágyú  doctor  rég  ült 
le  ily  komor  hangulatban  ebédjéhez,  nem  ízlett 
az  étel,  zsémbeskedett,  még  csevegő  kedvencz 
madarát  is  mint  tolakodót  űzte  el  magától,  s  a 
Berg  és  Leóna  közt  történhetett  szakadásról  száz- 
féle képet  alkotott  tépelődése. 

Ezalatt  Berg  messze  járt,  s  gyors  léptekkel 
metszé  át  a  Bogyoszló  és  benjgi  puszta  közötti 
térséget.  Lovát,  mely  a  tegnapi  zaklatásban  meg- 
sántult, de  a  baj  jelét  csak  ma  reggel  idejövet 
adta  —  a  doctor  istállójában  hagyá  hátra,  8  ke- 
mény gyalogló  létére,  minden  habozás  nélkül 
indult  és  ment  rövidebb  ösvényeken  pusztája  felé, 

pár  óra  alatt  a  park  legutolsóbb  s  óp  azon  részé- 
hez ért,  mely  fallal  még  nem,  csak  árokkal  és 
élö  sövénynyel  volt  kerítve ;  átkelt  ezen,  s  a  park 
lombhullató  fái  közt  haladva,  a  tó  felé  tartott, 
mely  vizének  pótlását  a  medrén  mintegy  átfolyó 
pataktól  nyerte. 

Gyönyörű  nap  volt,  mely  meleg  sugaraival  s 
felhőtlen  egével  november  közepe  helyett  május- 
nak vallhatta  volna  magát,  ha  a  tó  tükrén  elszórt 
sárga- piros  levelek,  a  bele  tekintő  szomorú  füzek 
meztelenülö  karja,  s  a  gledyceáknak  földön  he- 
verő hüvelyes  gyümölcsei  az  eltagadott  kort  rög- 
tön meg  nem  hazudtolják.  A  völgymélyületböl, 
hol  a  tó  pár  holdnyi  öbölben  állt,  szegélyező  süríl 
facsoportak  emelkedtek  ki,  s  elfedték  a  már  neDi 
távoli  lakházat.  A  tóhoz  levezető  lépcsőzet  alatt 
néhány  különféle  alakú  könnyű  csolnak  volt  le- 
czövekelve  ;  fenn  a  parton  három  összehajló  óriási 
hárs  alól  csinos  kioszk  mosolygott  ki,  nyaranta  a 
legkiesb  enyhhelyek  egyike. 

Berg  a  kioszk  előtti  nyírpadra  ült  le,  s  az  itt 
töltött  boldog  órák  emléke  kínosan  sajgott  fel 
szivében.  A  szelíd  tájkép  azonban,  a  derülten  mo- 
solygó ég,  az  erdőt  tavat  szépen  világító  napsu- 
gár, a  méla  csend,  a  fáradt  tagjainak  öntudatlan 
jól  eső  pihenés:  mindezek  együttes  befolyása  jó- 
tékonyan hatott  nyomott  kedélyére,  s  ha  nem  is 
könnyité  a  súlyt,  de  elviselésére  ruganyosabbá 
edzé  a  lelket. 

—  S  ha  ö  néhány  nap  múlva,  megbánó  töre- 

delmes  szívvel  utánam  —  felkeresésemre  jÖnne  ? 
Vagy  ha  visszajöttömet  várva,  a  csalárd  szenve- 
délyt kitiltaná  keble  szentélyéből  s  gyászt  öltene 
a  szerető  férjért,  kit  —  legalább  becsülnie  kel- 
lett ?  Ha  az  első  levél  azt  jelentené,  hogy  a  világ- 
tól elvonultan,  zárdaszerü  magányban  él  ?  Ha  egy 
év  elteltével  minden  levél  hasonló  tartalommal 
érkeznék,  s  neve  Kistelekiével  soha  sem  volna 
együtt  említve?  Nem  tórhetnee  vissza  min- 
den ? . . .  Soha,  soha.  Oh  gyarló  gyenge  szív, 
mely  nyomorában  az  alamizsna  árnyéka  után  is 
kapva  kap.  Miért  ringassam  magam  csalál- 
mokba?  0  szereti  azt  az  embert;  őrülten,  ellen- 
állhatatlan varázstól  ragadva  szereti  ;  különben 
nem  lehetett  volna  árulásra  képes  ellenem. 

—  De  végre  hol  vannak  ezen  árulásról  a  döntő, 
megczáfolhatlan  adatok  ?  Kartay  fecsegése  nem 
lehet-e  merő  rágalom  vagy  képtelen  nagyítás  ?  S 
ha  évek  előtt  lángolt  is  az  ifjú  leányka  ábrándos 
szíve,  követelhetém-e,  hogy  az  első  gyöngéd  ér- 
zelmet én  költsem  fel  benne  ?  Nem  lehetö-e,  hogy 
az  első  regényes  szerelem  álma,  a  későbbi  évek- 
nek —  oh  ha  nem  is  eszményi  boldogságában,  de 
legalább  nyugodt  folyásában  szétfoszlott  ?  S  mi 
az,  mi  engem  az  ellenkezőnek  oly  makacs  híve- 
sére jogosít?  Az  eltagadott  találkozás?  Talán 
csak  túlgyöngédségböl  nem  akarta  a  szemtelent 
meghazudtolni,  holott  a  tolakodót  hidegen  utasítá 
vissza.  S  többi  következtetéseim  ?  Nem  lehetnek-e 
szintoly  alaptalanok,  s  első  példája  volnék  annak, 

„ogy  a  felzúdult  szenvedélyek  árja,  a  feltes,  az  el- 
keseredés, a  higgadt  észt  is  elvakítja  s  tévútra  vi- 
heti? Hátha  Leóna  szokatlan  viseletem  s  búcsú  nél- 
küli távozásom  miatt eperczben  legnyugtalanabb? 
A  lemondásával  küzködö  lélek,  saját  elébbi 
érveinek  édes  megezáfolásába  fokonként  beleál- 
modta magát,  mint  a  síralomházi  rab  is  oly  örö- 
mest hiteti  el  magával,  hogy  lehetetlen  kegyelmet 
nem  nyernie. 

Egyszerre,  élénk  társalgás  —  férfihangok  kö- 
zelgö'zaja  riasztá  fel.  A  tetten  kapott  vagy  üldö- 
zött bűnös  rugékonyságával  szökött  a  kioszkba, 
az  ajtót  magára  zárta,  s  a  kulcsot  levonta.  Erzé, 
hogy  e  perczben  kínszenvedés  volna  bárkivel  ta- 
lálkoznia —  s  a  közelgők  csak  szentgyörgyi  láto- 
gatók lehetnek  ;  mintha  Kartay  éles  hangját  hal- 
lotta volna  kiválni.   Benn  a  sötétre  zárt  kioszk 
zugában  lehetetlen  öt  felfedezni  —  míg  ö  a  kis 
ablak  redőnyein  át  a  napfényes  tópartra  kiláthat 
Az  útkanyarodásból    kibukkant   beszélgetők 
nemsokára  a  kioszk  elé  értek.  Az  első  pár  Kartay 
és  gróf  Szentgyörgyi  Kálmán  volt,  ki  azonnal  a 
tóhoz  vezető  lépcsőzeten  sietett  le,  s  mint  Berg 
a  hablocscsanásból  itélheté,  egy  csolnakba  ugrott. 
—  íme  Kartay  —  kiáltott  fel  alólról  a  gróf 
—  ez  itt  az  a  kis  ügyes  naszád,  melyet  oly  régen 
óhajtok  látni  és  megkisérleni.  Berg  ezt  egyetlen 
százados  fa  törzséből  készíttette,  ama  lélekvesztők 
mintájára,  melyeken  a  Chochtaw-indiánok  a  Eed- 
Riveren    egész  a  Misisipiig    merészkednek   le- 


csúszni.  Jer,  fogd  az  evezőt,  forduljunk  egyet  a 
tavon.  Kedves  Leóna,  nemde  megengedi,  hogy 
bebizonyíthassuk  indián  ügyességünket? 

Berg  nem  Láthatá  meg  nejét,  kihez  e  szavak 
intézve  voltak,  kinek  tehát  közel  —  itt  kell 
lennie.  Kartay  a  grófhoz  a  naszádba  ment  le,  s 
mindjárt  erre  az  evezölapát  távolodó  cadenziái 
hallatszottak.  Aztán  a  redőnyös  kis  ablak  előtt 
két  alak  ment  el :  Leóna  és  —  Kisteleki.  Ez 
utóbbi  elfojtott  szenvedélyes  hangon  beszélt,  de 
csak  egyes  emeltebben  mondott  szavai,  mint  — 
«e  háborítlan  drága  perez  •>  —  «az  elveszett  és 
újra  feltalált*  —  «a  szív  örök  jogai*  —  voltak 
hallhatók,  míg  a  távozással  érthetlen  mormolássá 
folyt  össze  a  beszéd.  E  mormolás  egyre  gyen- 
gébbé, majd  ismét  erösebbé  kezdett  válni,  mi  a 
kioszk  előtt  fel-  és  lesétálok  visszafordúltát  je- 
lenté. Berg  lélekzetét  fojtotta  el,  s  feszengve  lük- 
tető szivére  szorítá  kezét. 

tagadja  el,  hogy  valaha  ismertük 

egymást ;  —  tagadja  el,  hogy  szíveink  össze  vol- 
tak —  össze  vannaji  forrva  most  is ;  hazudja 
hogy  boldog;  űzzön  el  magától  hidegen,  irgal- 
matlanul ;  hiszen  ezt  a  társadalmi  fogalmak  által 
koholt  kötelességérzet  parancsolja,  s  ön  e  fogal- 
makhoz képest  példás,  jeles  —  de  előttem  szív- 
telen nő  leend,  ki  merev  elveiért  velem  együtt 
önmagát  is 

~  Ne  sértsen  Béla  és  hallgasson  meg,  — 
szólt  közbe  Leóna,  legnagyobV)  felindulást  tanú- 

sitó,  s  e  miatt  annyira  elváltozott  hangon,  hogy 
Berg  eiTÖl  talán  meg  sem  ismeri,  ha  az  ablak- 
redöny  nyílásán  át  nem  látja  öt  Kisteleki  mellett, 
a  mint  a  párbeszéd  közben  tőle  alig  pár  lépésnyire 
megállottak.  A  csolnakató  kis  öbleinek  egyikébe 
fordulva,  eltűnt  szem  elöl ;  a  nesztelen  csendben 
minden  —  bár  fjsendesen  ejtett  szó  tisztán 
hangzott. 

—  Nem  tagadom  meg  a  múltat,  nem  a  jelent ; 
megtagadhatom-e  szívemet  ?  —  monda  kis  vár- 
tatva Leóna.  —  Ez  öné  volt  —  öné  most 
is  ■ — •  — 

Kisteleki  megragadta  s  csókkal  halmozá  a  kis 
kezet,  mely  ellenkezés  nélkül  maradt  az  övében. 
Berg  tigrisként  előrohanni  s  a  csábítót  helyben 
megfojtani  készült  — ■  midőn  Leóna  ismét  meg- 
szólalt, s  ő  bűvölettől  lekötve,  nem  moczczant 
többé  helyéből. 

—  Igen  Béla,  én  szerettem  és  szeretem  önt ; 
akkor  a  mennyország  üdvének  teljes  hitével,  most 
a  fájó  lemondás  — •  — 

— ^  Ne  e  szót,  e  kegyetlen  iszonyú  szót  Leóna, 
mely  őrültségbe,  kárhozatba  visz  — 

—  Az  akkor  és  most  között  válaszfalat  vont 
végzetem  —  folytatá  feltörő  sóhajjal  s  könnyben 
úszó  szemekkel  a  szép  nő,  mialatt  -kezét  csende- 
sen elvonta  a  csókoló  ajkak  elől  —  tiszteletre- 
méltó szent  válaszfalat,  melyre  a  gondolat  is  vá- 
doló remegésbe  ejti  lelkemet. 

Az  evező  locacsanása  e  pillanatban  a  csolnak 

újra  megjelenéséről    adott  jelt,  s  m  beszélgetők 
tova  indultak. 

—  És  én  nyomorú  volnék,  ha  ezen  angyali 
lelket  az  örök  remegés  kínjai  közt  hagynám,  s  a 

válaszfalon  átemelni Ezek  voltak  az  utolsó 

szavak,  miket  Berg  még  hallhatott. 

Mire  visszatértek,  a  csolnak  épen  a  lépcsözet- 
hez  kötött  ki,  s  Kisteleki  e  csaknem  súgva  mon- 
dott szavakkal  végzé  indulatos  beszédét :  —  hol- 
napután véghatározásodert  jövök,  Leóna. 

Szentgyörgyi  és  Kartay  nevetve  beszélték, 
hogy  az  indián  naszád  kevés  hián  felborúit  ve- 
lök  ;  majd  —  arra  emlékezve,  hogy  öt  órára  Szent- 
györgyön kell  lenniök  az  ebédnél,  s  négy  óra  már 
elmúlt,  mindnyájan  a  lak  felé  sétáltak,  az  útka- 
nyarulat  bokrai  nem  sokára  elfedték  őket,  be- 
szélgetésük zaja  is  elhangzott  —  s  a  magány 
elébbi  méla  csendje  visszatért. 

Berg  Lajos,  midőn  a  kioszkból  kilépett,  hosz- 
szan  tekintett  el  a  nyájas  tájképen,  mintha  most 
búcsúznék  tőle  örökre. 

—  Neki  boldognak  kell  lennie ;  dőljön  el  tehát 
a  válaszfal,  mely  öt  a  boldogságtól  elzárja !  — 
monda,  s  a  tó  túlsó  szélén  álló  szomorú  fűzek 
közé  ment,  hol  egy  sirhalmocskának  márványke- 
resztjén a  kúszó  repkény  félig  elfedé  e  szavakat : 
«A  mi  kedves  kis  Leónánk  emlékének ». 

Esteledett  már,  midőn  határozott  léptekkel 
indult  a  kertudvar  felé. 

VIII. 

A  kandallótűz  fel-fellobbanó  lángjai  piros 
fényben  játszottak  a  félhomályos  szoba  árnyam, 
s  Leóna  halvány  vonásain ,  ki  merőn  a  tűzbe 
nézve  ült  a  kandalló  előtti  karszékek  egyikében. 
Egyedül  volt,  de  körülrajongva  a  lelkét  tépő  ezer 
kétség,  az  óriási  vonzerejű  szerelmi  varázs  s  az 
önvád  küzdő  rémeitől.  Azt  a  döntő  perczet  élte, 
melyben  az  első  lépés  elé  torlaszt  emel  a  jobb 
indulat.  Egyszer  túl  ezen  —  s  a  meredekké  vált 
torlaszon  át  nincs  többé  visszatérés ;  ellenben  vi- 
rágos út  lejtője  visz  a  bizonyos  bukásba. 

Oly  fáradtnak,  oly  kimerültnek,  oly  megtört- 
nek érezte  magát ;  ereiben  lázasan  keringett  a 
vér;  a  kandalló  izzó  vörös  parazsát  időnként  fe- 
ketévé látta  válni.  Behunyta  szemeit,  s  ezek  söté- 
tében Kisteleki  deli  alakja  férje  szomorú  arczává 
8  ez  ismét  százféle  torzképpé  változott.  Feltekin- 
tett, hogy  elűzze  a  kellemetlen  látványt,  s  a  pár- 
kányzat  fölötti  tükörben  saját  arczának  körvona- 
laival találkozott.  Az  önvád  e  perezben  győzel- 
mesen emelkedett  ki  a  harczból. 

—  Szent  Isten!  tehát  ennyire  jutottam,  — 
sohajtá  mintegy  felijedve  —  ennyire  sűlyedtem, 
hogy  jogosultnak  vélheté  magát  irányomban  ily 
ajánlatra  ?  Ez  tehát  a  büntetése  a  merész  játék- 
nak, melyet  ártatlanul  véltem  szőhetni,  melyet  a 
nagy  világban  annyiszor,  s  a  lelki  nyugalom  leg- 

kisebb  megzavarása  nélkül  láttam  eljátszani.  Ez 
tehát  a  büntetése  az  elégedetlen  perczek- 
nek,  melyekben  magamat  —  rangom  és  igé 
nyeim  alatti  sorsra  kárhoztatott,  légkörétől  meg- 
fosztott, idegen  talajban  sinlö  áldoziitnak  hit- 
tem ?  Mégis  mily  boldog,  mert  nyugodt  voltam 
akkor  a  jelen  perczhez  képest.  A  véletlen  köze- 
lembe hozta.  A  kiholtnak  vélt  láng  újra  kigyúlt, 
s  a  boldogság  vágyától  megvesztegetett  szív  nem 
birta  titkolni  örült  hajlamát.  Egykor  föltétlen 
rabja  tudtam  volna  lenni  minden  szavának,  s 
kétkedés  nélkül  nyúlok  a  kínálkozó  boldogság 
után ;  most  —  most  —  széttörte  a  varázs  bilin- 
cseit a  meggyalázó  ajánlat,  hogy  házam,  férjem, 
vallásom  elhagyásával  vásároljam  meg  —  a  tört, 
melyet  a  világ  legnemesel)b  szívébe  döfjek. 

Indulatosan  kelt  fel,  a  zongora  támjáról  hang- 
jegy-füzetet vett  le  s  a  kandalló  tüzébe  vetette. 

—  így  semmisüljön  meg  minden  emléke  a 
múltnak  —  monda,  szinte  vad  gyönyörrel  nézve 
a  felcsapó  lángokat  —  s  ha  holnapután  és  utol- 
szor éljö,  hideg  hamvat  találjon  a  láng  helyett. 

Aztán  kis  arany  medaillont  vett  le  kebléről  s 
csekély  tartalmát  a  parázsra  szórta,  hol  ez  gyor- 
san elperzselödött. 

—  Két  halottam  haja ;  —  susogá  magának 
—  szegény  atyámé,  de  közte  az  övé  is 

E  perczben  a  szobalány  lámpát  hozott  be  és 
tett  le  az  asztalra.  Mindjárt  utána  Berg  lépett  a 
szobába, 

—  Lajüs,  kedves  Lajosom  !  két  napja  alig  lát- 
talak !  —  monda  a  hozzá  siető  Leóna. 

Berg  Lajost  borzongás  futotta  át  felesége  csók- 
jára, s  önlegyözésébe  került  vissza  nem  tolni  az 
ölelő  karokat. 

—  Bocsánat  Leóna  figyelmetlenségemért ;  — 
szólt  a  határozott  lélek  önuralmával  —  tegnap 
nyugalomra  volt  szükséged,  s  ma  hajnalban  Bo- 
gyoszlóra  kellett  bemennem.  Amerikából  kaptam 
leveleket,  melyek  sürgős  elintézést  kivántak. 

—  De  mily  hideg  vagy  ma  Lajos,  —  mint 
kezeid,  melyek  szinte  merevek 

—  A  szokatlan  meleg  novemberi  napra  csí- 
pős est  következett.  Megengeded,  hogy  a  theát 
ide  hozassam  ?  —  Csengetett  és  theát  rendelt. 

—  A  te  kezeid  ellenben  forrók  Leóna;  — 
folytatá  Berg  a  cseléd  távoztával,  • —  arczod  ég, 
beteg  vagy? 

—  Sokáig  ültem  a  kandalló  előtt  és  —  fejem 
is  fáj ;  a  thea  mindkettőnknek  jót  fog  tenni ;  ■ — 
volt  a  felelet. 

Berg  a  kandalló  említésekor  a  lohadó  tűzre 
nézett  s  látta  az  elégetett  papírnak  a  lógvonat 
által  megmozgatott  pernyéit.  —  Ah !  még  leve- 
lezésre is  volt  szükség!  —  gondola  nehéz  szívvel. 

A  szobalyány  bejött  a  theakészülékkel  s  Leóna 
a  rendezéshez  fogott. 

—  Ma  délután  —  szóU,  egyetmást  rakosgatva 
—  látogatóink  jöttek  Szontgyörgyről ;  Kálmán, 

Kartay  éa  KÍHtelcki ,  mintegy  reconnaissance 
végett. 

Berg  nem  birta  ajkára  hozni  a  sajnálat  kifeje- 
zését, hogy  nem  volt  honn,  és  hallgatott ;  Leóna 
pedig  elbeszélte,  hogy  Kálmán  az  indián  naszá- 
dot látni  óhajtván,  mindnyájan  kimentek  a  parkba, 
Kálmán  és  Kartay  csolnakáztak  is,  s  majd  felbo- 
rultak a  lélekvesztövel.  —  Berg  a  parton  maradt 
lélek  vésztőre  gondolt  s  neje  angyali  arczán  a 
színlelt  közönyt  bámúlá,  melylyel  a  parki  jelenet- 
ről oly  könnyedén  bírt  emlékezni.  Szívében  nem 
láthatta  az  elfogódást,  melyet  az  élet  válságos 
perczeiben  a  nők  mindig  jobban  tudnak  eltakarni, 
mint  a  férfiak. 

Pár  csésze  thea  hirtelen  kiürítése  után  Berg 
felkelt.  Irószobájába  kell,  úgymond,  mennie ;  az 
Amerikából  vett  levelek  folytán  még  további  ha- 
laszthatlan  végzendői  vannak,  melyek  talán  egész 
éjét  lefoglalják. 

—  Az  sem  lehetlen,  —  tévé  hozzá  komoly- 
szelíden nézve  nejére  —  hogy  nem  sokára  szemé- 
lyesen kell  utaznom  Amerikába 

—  Amerikába  és  nélkülem  ?  —  kérdé  egy- 
szerre a  rémület  kifogyó  lélekzetével  Leóna. 

—  Egyedül  kell  mennem.  Jó  éjtszakát  Leóna  ! 
—  monda  s  gyöngéden  megölelve  és  homlokon 
csókolva  nejét,  eltávozott. 

—  Ö  sejt  —  • —  ö  mindent  tud !  —  rebegé  a 
szerencsétlen  nő,  midőn  férje  léptei  a  mellék 
ebédlőben  is  elhangzottak  —  s  két  térdére  ros- 

kadt  a  karszék  előtt,  melyben  az  imént  tilt.  Ar- 
czát  két  kezével  elfedve,  sokáig  maradt  e  könny- 
telen ,  sohajtalan,  eszmétlen  lelki  aléltságban. 
Egyszerre,  egy  ösztönszerű  benső  sugallatra,  fér- 
jéhez rohanni,  lábaihoz  borulni  és  mindent  meg- 
vallani akart,  —  de  a  zsibbadt  tagok  és  az  aka- 
raterő ellen  fellázadt  idegek  megtagadták  a  szol- 
gálatot, 8  ö  a  karszékbe  —  melyhez  fogódzva  kelt 
fel,  hanyatlott  vissza. 

Ezalatt  Berg  Lajos  szobája  ajtaját  magára 
zárva,  a  kandalló  tüzére  tett  néhány  hasábot. 
Aztán  az  Íróasztala  fölötti  csontra  festett  minia- 
tűrét levette,  hosszan  nézte,  megcsókolta  s  egy 
előkeresett  tokba  rejté.  Majd  Írásait  rendezte; 
egy  részét  csomókba  köté,  más  részét  a  kandal- 
lóba vetette.  Kikészité  útlevelét,  úti  táskáját  a 
legszükségesebb  tárgyakkal,  s  egy  nagy  angol 
plaidet  tett  reá. 

— •  Nem  nagy  málha val  utazom  —  monda  ke- 
serű humorral  —  hiszen  csak  a  szomszédba  me- 
gyek. Két  hét  múlva  az  atlanti  tenger  túlsó  part- 
ján, s  egy  hó  múlva  a  texasi  síkon  vagyok,  hol  a 
vén  Mumbo  örömében  jajgatva  fogja  csókolni 
visszatért  gazdája  ruhaszegélyét.  Lám,  lám,  hi- 
szen van  még,  a  ki  szeressen. 

Szekrényéből  két  ezerest  s  egy  henger  ara- 
nyat vett  magához.  —  Nem  nagy  tőke  új  élet 
kezdéséhez  —  mondogatá  ismét  —  de  két  kezem- 
mel 8  csekély  igényeimmel  elég  lesz  a  texasi  ma- 
gányban, ha  csak  ezóta  meg  nem  halt  az  öreg,  s 

fia  nem  ver  ki  majd  a  praíríe  tanyáról,  melyet 
eljöttemkor  atyjának  ajándékoztam.  —  Ki  tud- 
hatja? hálátlan  a  világ. 

Éjféltájban  bevégezte  úti  készülődéseit  s  csak 
legfontosabb,  legkínosabb  teendője  volt  még  hátra,, 
íróasztalához  űlt,  tárczájából  egy  időtől  sárgult 
lapot  vett  elő  s  hosszan  elgondolkodva  nézett  reá. 
Végre,  az  olyan  ember  határozottságával,  ki  sor- 
sával megküzdött,  megalkudott  s  —  habár  ha- 
lálra kelljen  is  válnia,  kibékült :  tollat  fogott  s  a 
sárga  lapon  magánosan  álló  név  fölé  néhány  sort 
írt.  Többször  elolvasta  s  aztán  egy  más  tiszta 
lapra  e  levelet  fogalmazta : 

Báró  Kisteleki  Bélának. 

185"'-  november  IG.  Éjfél  után. 

Ön  évek  előtt  egy  —  nevének  kézvonásait  vi- 
selő fehér  lapot  bízott  korlátlan  rendelkezésemre. 
Én  e  név  fölé  pár  perez  előtt  e  sorokat  írtam  : 

« Alulírott  kötelezem  magamat,  hogy  Berg 
Lajos  özvegyét,  báró  Székhelyi  Leónát,  özvegy- 
sége napjától  számított  egy  év  múlva  nőül  kérem, 
s  ha  kezét  megnyerem,  életem  minden  perczének 
törekvése  az  ő  boldogítása  lesz.  Ha  pedig  visele- 
temmel ós  tetteimmel  arra  adnék  okot,  hogy 
Leóna  egykor  a  boldogtalanság  és  megbánás  első 
könnyét  elsírja :  alulírott  kötelezem  magamat, 
hogy  azon  órától  számított  három  nap  alatt, 
melyben    e   kötelezvényem    adott  jelűi   hozzám 

bái*mi  úton  visszaérkezik  —  választásomra  álló 
eszközzel  véget  vetek  életemnek.)) 

E  kötelezvény  fölött  a  biró  az  leend,  ki  egy- 
szersmind ellenőr  és  végrehajtó  egy  személyben. 
Ha  az  ön  golyója  késik,  a  kitűzött  három  nap 
múlva  egy  más  golyó  oly  bizonyosan  fölkeresi 
önt,  mint  a  hogy  életben  találandja. 

Midőn  e  sorokat  olvassa  ön,  én  már  útban 
vagyok  Amerika  felé.  On  elég  ildomos  lesz,  e  tit- 
kot senkinek  fel  nem  fedezni.  Fél  év  alatt  halá- 
lomról a  leghitelesl)  okiratokat  veendi  özvegyem, 
kit  a  hatóságnál  letett  végrendeletemben  minden 
vagyonom  örökösévé  tettem.  Ön  tehát  elég  gaz- 
dag, szép  és  angyali  jóságú  nőt  nyerhet  —  s  ma- 
gára vessen,  ha  a  beregi  kioszk  előtt  tegnap  ki- 
fejezett érzelmei  lehültével  és  megczáfolásával  — 
a  Leóna  szemeiben  megjelenő  bánatos  könny  ön 
halálos  Ítéletét  tartalmazandja. 

Berg  Lajos  s.  k. 

E  levelet  is  töl)bször  ismételve  olvasta  el,  az- 
tán kis  alakba  hajtotta  össze,  czímezte  s  a  beirt 
sárga  lappal  egyútt  a  miniatűré  kép  mellé  a  tokba, 
ezt  pedig  oldalzsebébe  tette.  Azután  még  sokáig 
mélyen  elgondolkodva  ült,  —  asztalán  a  két 
gyertya  már-már  tövig  égett  le. 

—  Két  óra;  —  monda  tompa  mély  hangon 
az  órára  tekintve,  —  itt  az  utolsó  perez.  —  Az 
ablakhoz  ment  s  a  csillagos  égre  kimeredve,  szá- 
mítgatá :  —  Félnégyre    Szentgyörgyön   vagyok. 

tíz  perez  alatt  fölkeltem  Kistelekit,  s  szó  nélkül 
adom  át  hármunknak  itóteletét ;  félötre,  mire  a 
vonat  megérkezik,  a  dombvégi  vasútállomáshoz 
érek,  8  aztán  el  —  szünet  és  megállapodás  nélkül 
az  új számkivetésbe. 

Ezzel  megfordult  s  a  folyosóra  nyiló  ajtón  ki 
egy  melléképületbe  ment,  lovászát  mély  áÜomból 
rázta  fel  a  parancscsal,  hogy  a  ponyt  azonnal 
nyergelje  fel ;  maga  pedig  málhájáért  ment  vissza. 

Az  úti  táskára  tett  keze  erőtlenül  hanyat- 
lott le ;  perczig  mozdulatlan  állt  s  aztán  — 

—  Még  egyszer  és  utolszor  látnom  kell  öt  ; 
álmában,  nyugodtan,  ártatlanul!  —  e  rekedtes 
hangon  ejtett  szavakkal  a  mellékajtót  csendesen 
nyitá  fel,  s  lábujjhegyen  lopózott  végig  az  ebéd- 
lön és  neje  szobáján,  hol  a  kandallótüz  rég  ki- 
aludt —  a  hálószobába,  melynek  körvonalait  az 
éjjeli  mécs  pislogása  bágyadtan  világítá  meg. 
Óvatosan  közeledett  az  ágyhoz,  lehajlott  föléje 
—  s  kínos  megdöbbenésében  csaknem  felkiáltott. 
Az  ágy  üres  volt  s  a  dagadó  vánkosok  érintet- 
lenek. 

Berg  első  pillanatban  a  mellékszobában  alvó 
szobalánytól  akart  tudakozódni  úrnője  iránt  — 
de  ez  feltűnést  okozhatna,  s  azonnal  letett  szán- 
dékáról. Az  éji  mécs  lángján  gyertyát  gyújtott,  s 
még  egyszer  megtekinté  az  ágyat,  szemei  a  szoba 
minden  zugát  felkeresték  —  sehol,  senki.  Vissza- 
fordult, magasan  feltartott  gyertyával  a  kandal- 
lós  szobába  ment  fürkészni s  itt,  a  szönye- 

gen  elterülve  találta  Leónát.  A  meglepett  férj 
gépiesen  térdelt  le  az  ájultnak  vélt  mellé,  s  mi- 
dőn gyertyája  világa  egészen  az  arczra  esett, 
látta,  hogy  ezen  csattanásig  veres  foltok  gyúltak 
ki,  a  cserepesült  ajkak  szétválva  lihegnek  s  a 
kebel  gyorsan  hullámzik  le  fel;  lehajlott  hozzá,  s 
érzé  a  hangos  forró  léhlzést,  halántékán  a  kida- 
gadt ér  kopogását,  kezén  a  száraz  izzó  hőséget. 

—  Leóna  !  —  Leóna !  —  szólítá,  ébresztgeté 
először  halk,  majd  emeltebb  hangon  s  mindent 
feledve  Berg  a  lázbeteget,  de  ez  csak  rövid  másod- 
perczekre  nyitá  fel  nem  látva  néző  szemeit. 

Erőteljes  karjaival  gyöngéden  emelte  fel  ek- 
kor, a  hálószobában  ágyára  tette  le,  s  a  csenge- 
tyüt  rántá  meg.  A  szobalány  ijedten  dadogta, 
hogy  tíz  órakor  a  kandalló  előtt  egy  karszékben 
hagyta  asszonyát,  ki  pár  szóval  feküdni  küldé  őt ; 
már  akkor  gyanítá,  úgymond,  hogy  a  nagyságos 
asszonynak  baja  lehet,  mert  oly  különösen  nézett 
reá,  hogy  ő  szólni  sem  mert  többet  és 

Berg  ott  hagyta  a  fecsegőt,  kisietett  az  istál- 
lókhoz, a  lovászt  a  felnyergelt  ponyn  lóhalálban 
küldé  előre  Bogyoszlóra  a  doctort  felkölteni  s 
kérni,  hogy  perczhaladék  nélkül  jöjjön  ki  a  négy- 
lovas szekéren,  mely  a  lovászt  nyomban  köve- 
tendi. 


A  gyógyult  seb. 

IX. 

Négy  órakor  már  a  beteg  ágya  mellett  ült  a 
(loctor  s  figyelmesen  észlelte  a  kórjeleket. 

—  A  láz  rendkívüli  mérvben  s  mondhatni 
szokatlan  gyorsasággal  vett  erőt  az  egész  szerke- 
zeten; —  suttogá  Berghez,  ki  keresztbe  font  ka- 
rokkal, sötéten  és  szótlanul  állt  az  ágy  végénél ; 
■ —  s  a  makacs  roham  vágtatását  csak  azt  fejt- 
hetné meg,  ha  pár  napi  rosszullét  vagy  szellemi 
izgatottság  és  idegfeszültség  előzte  meg  e  hagy- 
mázos bajt. 

—  Typhus  ?  —  kérdé  mély  hangon  s  szemöl- 
deit  összevonva  Berg. 

—  Ha  e  perczben  még  nem  nevezhető  is  an- 
nak, félek  tőle,  hogy  azzá  fejlődik.  E  megfoghatat- 
lan korán  beállott  önkívület,  az  izzó  maró  hőség 

—  calor  mordax  —  a  fölvetett  szemek  fátyolos 
téveteg  tekintete :  mindez  typhosus  jellemű.  — 
Ön  marad?!  —  tévé  hozzá  kis  szünet  után  oly 
kérdéskép,  mely  az  igent  már  előre  feltette. 

—  Volna  e  szivem  ily  perczben  távozhatni  ? 

—  kérdé  viszont  Berg. 

A  doctornak  igaza  volt,  vagyis  inkább  a  na- 
gyon nyilvános  kórjelek  nem  csalhattak:  Leónán 
a  veszélyes  hagymáz,  kevesebb  mint  huszonnégy 
óra  alatt,  óriási  gyorsasággal  fejlődött  ki.  Dél- 
után már  félrebeszélt,  s  az  est  beálltával  egyre 


kalandozott  a.  phantasmagor  képekkel  tépelődő 
értelem.  Majd  mosolygott,  az  öntudatlanság  lélek- 
tépö  tragikai  mosolyával ;  majd  elnedvesültek  a 
megtört  sötétkék  szemek  csillagai,  majd  ismét 
vadul  s  utat  menekvést  keresve  tekintettek  szerte 
szét.  A  csapongó  eszmekör  minden  képet  össze- 
zavart, mely  az  utóbbi  napok  alatt  tükröződött 
lelkében,  de  a  gyakrabban  visszatérő  jelszavak  : 
Szentgyörgy,  franczia  követ,  Lind  Jenny,  Baden, 
Amerika,  indián  naszád,  Béla,  égő  haj,  örök  válás 
—  valának,  össze  nem  függő  és  váltakozó  más 
szavak  kíséretében.  Néha,  egy-egy  hosszabb  szü- 
net után  flOh  Béla!  Béla!  Béla!»  szavakat 
monda,  hol  csendes-epedve,  hol  szilaj  sikoltással 
8  felszökve  a  vánkosról,  melyre  aléltan  hullott 
vissza. 

Az  első  alkalommal,  midön  a  lázbeteg  Bélát 
eralíté,  csak  férje  és  a  doctor  volt  a  szobában. 

—  Van  egy  öreg  ápolónőm  Bogyoszlón,  ezt 
ki  kell  hozatni,  —  szólt  ez  utóbbi,  merőn  nézve 
Berg  szemei  közé. 

Az  öreg  ápolónőért  azonnal  szekér  ment  a 
városba,  s  ezentúl  se  a  kulcsárné,  se  a  szobalány, 
se  más  cseléd  nem  mehetett  a  beteg  szobájába, 
honnan  Berg  perezre  sem  távozott. 

Következő  reggel  a  doctor  a  hagymázt  veszé- 
lyes fokra  fejlettnek  jelenté  ki.  A  beteg  képzelete 
most  már  folyvást  Bélával  őrjöngött. 

—  Doctor  úr !  —  szólalt  meg  egy  szünet  alatt 
Berg  —  hallottam  valaha,  hogy  a  hagy  máz  két- 

ségbeesett  fokán  az  oliajtva  emlegetett  tárgy  meg- 
látása jótékony  hatással  lehet  ? 

—  A  lehetőséget,  mint  csodával  határost, 
megengedhetem,  a  valószínűséget  alig ;  —  felelte 
hitetlen  ajkgörbülessel  a  doctor. 

—  Mindenesetre  kérem  önt,  —  folytatva  kis 
vártatva  Berg  —  szíveskedjék  Szentgyörgyre 
menni,  a  betegség  jelentése  elég  ürügye  lesz  meg- 
jelenésének ;  szóljon  Kistelekivel,  azt  hiszem,  fel- 
tűnés nélkül  kihozhatja  öt.  Mindent  meg  kell 
kisérlenünk,  hogy 

—  Önt  a  legnagylelkűbb  embernek  valljam, 
kit  ismerek  !  —  monda  meleg  kézszorítással  a  jó 
barát  s  fogatott,  hogy  Szentgyörgyre  menjen. 

Berg  nyugtalanul  várta  visszajöttét.  Déltáj- 
ban jött  meg  —  egyedül.  Kisteleki  hímezett  há- 
mozott, úgymond,  s  azt  állítá,  hogy  —  ö  tudja 
mért  —  most  nem  jöhet,  de  délután  átlovagol. 

A  délután  elmúlt,  az  est  leszállott  —  Kiste- 
leki nem  érkezett  meg.  Berg  minduntalan  az 
ablaknál  leste  a  lovast,  s  midőn  sötét  volt  már, 
lódobogás  után  hallgatódzott. 

—  Ne  várja  öt  tisztelt  barátom,  nem  hiszem, 
hogy  eljöjjön  —  szólt  végre,  szinte  bosszúsan  a 
kis  ember.  —  Száz  kérdést  intézett  hozzám  a 
typhusról,  a  szoba  romlott  legéről,  az  érintés  vagy 
a  beléhlzés  veszélyéről  —  szinte  izzadság  űlt  ki 
homlokára.  Meg  vagyok  győződve,  hogy  a  ragály- 
tól fél. 

Berg  bámulva  nézett  a  beszélőre,  mint  ki  a 

hallottak  értelmét  nem  bírja  felfogni  vagy  képte- 
lenségnek tartja. 

—  Csalódik  ön,  —  szólt  egész  biztossággal 
—  Kisteleki  okvetlen  eljövend,  itt  lesz  nem  so- 
kára ! 

A  harmadik  hosszú  kínos  éj  is  lefolyt :  Leóna 
folyvást  Bélát  emlegette,  esengte,  sikoltozta  s 
Berg,  bár  ez  mindannyi  tördöfésként  fúrta  át 
szívét,  megváltó  gyanánt  perczröl  perezre  várta 
belépését.  A  viradnt  átszürkült  már  az  ablak  ho- 
mályos üvegén,  a  köd  fehéres  gomlyokban  höm- 
pölygött a  patak  mentén  —  egyszerre  vágtató 
lódobogás  hallszott,  a  mint  a  lak  homlokzata 
elöl  a  kertudvarra  kanyarodott  be. 

Berg  Lajos  a  tornáczra  sietett  ki  az  érkező 
elé  —  ép  e  pillanatban  szállt  le  lováról  a  szent- 
györgyi ostorász,  kinek,  úgymond,  gróf  ö  méltó- 
sága még  tegnap  este  meghagyta,  hogy  ma  ko- 
rán reggel  hírt  hozzon  a  nagyságos  asszony  mint- 
létéröl. 

Berg,  szemeinek  hitelt  adni  nem  akarva,  s 
még  mindig  elébbi  hitén  függve,  inkább  mintegy 
önmagához,  mint  a  bámuló  whiphez  intézte  e 
kérdést :  —  És  báró  Kisteleki  ? 

—  Ma  hajnalban  utazott  el ;  Márton  az  igás 
czúggal  vitte  be  a  dombvégi  stáczióra ;  —  felelte 
a  lovász. 

Berg  öklei  görcsösen  szorultak  össze,  szelíd 
szemeiben  boszús  villám  ezikázott,  s  a  gyűlölet 
és  megvetés  felbuzgása  irtózatos    gúnykaczajba 

készült  kitérni.  Mint  a  ki  a  tenger  habjai  köztíl 
egy  nyomorú  zátonyra  törekszik  vergődni,  s 
látja,  hogy  a  felcsapó  hullám  ezt  is  elborítá :  az 
utolsó  életczél  is  összeomlott  előtte,  s  ő  ennek 
romjai  közt  már  csak  egy  alávaló  gyáva  ember- 
nek vérében  fetrengő  hulláját  kereste.  E  gyak- 
rabban megjelent  kép  e  percztöl  kezdve  állandóvá 
lett  lelkében,  a  beteg  ágya  mellett  sem  távozott 
előle,  sőt  a  szenvedőnek  minden  mozzanatára 
határozottabb  szint  öltött. 

Az  orvos  közel  volt  a  ponthoz,  hogy  minden 
reményről  letegyen,  s  a  természet  működésétől 
várt  még  fordulatot.  A  negyedik  és  ötödik  éj  is 
eljött  szokatlan  árnyaival,  melyeket  a  nem  ren- 
des helyen  álló,  s  eltakart  lámpa  rajzol  a  beteg- 
szoba falára;  az  óra  egyhangú  ketyegésével,  a 
beszélők  suttogásával,  a  lázbeteg  nyögésével  s 
rémes  őrjöngéseivel,  aztán  egy  időre  ismét  a  néma 
csenddel,  melybe  csak  hajnal  felé  vegyül  az  ébredő 
külvilág  nesze.  A  doctor  a  vendégszobák  egyiké- 
ben későn  éjfél  után  feküdt  le;  Berg  a  betegnél 
virasztá  már  az  ötödik  éjét  s  egyedül  volt  fenn, 
mert  az  ápolónő  bólingatása  s  később  horkolása 
az  álom  elnyomó  hatalmát  tanúsítá. 

A  halvány  beteg,  mint  egy  liliomszál,  nyu- 
godtan feküdt  ágyában,  s  a  mily  szilaj  és  hány- 
kolódó volt  éjfélig,  oly  csendesen,  némán  és  moz- 
dulatlan találta  az  első  szürkület.  Berg  egy  ízben 
legrosszabbat  sejtve,  hajolt  hozzája,  s  alig  hallá  a 
kevésbbé   gyors   és   gyenge    léhlzést;    homlokát 


87 

órintó,  ezen  a  száraz  hőség  helyett  lágyabb 
meleget  erezett;  szemei  le  voltak  hunyva,  — 
aludt,  először  a  kórfolyam  alatt.  Berg  visszaült 
helyére  s  tekintetét  pillanatig  sem  vette  le  a  ked- 
ves arczról.  Szinte  jól  esett  a  perez  eszmétlen 
érdekébe  elmélyednie ;  a  jövőre  —  bármi  történ- 
jék —  gondolni  rettegett.  Előtte  már  csak  egy 
állt :  Kistelekit  megölni.  Aztán  reá  szakadhat  az 
összes  mindenség. 

Egyszerre,  a  beteg  fejének  halk  mozdulatát  a 
vánkoson  vélte  észrevenni,  gyorsan  odahajolt  is- 
mét —  Leóna  sötétkék  szemei  tiszta  értelemmel, 
s  az  angyali  mosoly  gyenge  árnyával  néztek  fel 
reá.  « Köszönöm  édes  Lajosom ! »  susogá  alig 
hallhatóan,  a  szemhéjjak  lassan  ismét  lecsukód- 
tak, s  a  beteg  tovább  aludt.  Berg  örült,  hogy  kí- 
vüle más  éber  nem  volt  a  szobában,  mert  az  erős 
férfi  arczán  két  forró  kínos  könny  gördült  le  — -  s 
öt  sírni  még  eddig  nem  látta  senki. 

A  reggel  bejött  orvos  rövid  vizsgálat  után  ör- 
vendő arczczal  fordult  Berghez  s  monda,  hogy  a 
beteget  megmentettnek  hiszi. 

Pár  nap  múlva  Leóna  minden  veszélyen  túl 
—  s  felgyógyulása  csak  az  idő  kérdése  volt.  A 
test  levert  bágyadtságán  kivül  emlékező  tehet- 
sége annyira  meggyengült,  hogy  a  hozzá  legköze- 
lebbieket is  csak  nehézkesen  ismerte  meg,  s  min- 
den iránt  közönyösen,  semmit  sem  kivánt,  semmit 
sem  nélkülözött.  A  doctor  biztositá  Berget,  hogy 

pár  hét  alatt  a  test  üdültével  a  szellemi  tevéken}'- 
sóg  is  egészen  visszatérend. 

Berg  Lajos  azonban  ezt  nem  várta  be,  s  egy 
novembervégi  reggelen  ehitazott,  levélben  kérvén 
fel  a  doctort  és  Szentgyörgyiéket,  hogy  elkerül- 
hetlen  távolléte  alatt  Loónára  gondot  viseljenek. 


X. 

A  fönebbi  eseményeket  követő  185*  január 
utolján  egy  gyászos  végű  párbajról  s  ennek  sze- 
mélyeiről, okáról,  helyéről  és  lefolyásáról,  Pest 
utczáin  és  köreiben  különböző  versiók  keringtek, 
s  az  egymással  gyakran  ellenkező  adatok  közül 
csak  az  látszott  bizonyosnak,  hogy  a  párbajban 
sebesültek  egyike  élethalál  közt  fekszik  az  Aiujol 
királyné  egy  szobájában.  A  túlkiváncsiak,  kik 
nem  érték  be  azzal,  hogy  a  kis  híd-útcza  végén 
elszórt  almot,  s  a  befüggönyözött  ablakokat  meg- 
tekintsék —  a  fogadó  föpinczéréhez  vagy  magá- 
hoz a  fogadó  tulajdonosához,  Bartl  úrhoz,  fordul- 
tak, ki  azonban  párbajról  semmit  sem  akart  tudni 
s  csak  annyit  mondhatott,  hogy  a  **  számú  szo- 
bában veszélyes  beteg  fekszik. 

A  déli  órákban  rendesen  üres  casino  egy 
kandallója  előtt  is  ezen  érdekes  tárgyról  folyt  a 
beszéd  három  —  esetleg  oda  vetődött  úr  között, 
kik  a  részletekről  szintén  nem  bírhattak  biztos 
tudomással,  mert  a  közéjök  érkező  Kartayt,  ki 

a  város  minden  piquant  hírét  legelőször  s  legkörtíl- 
ményesebben  szokta  tudni,  azonnal  kérdésekkel 
ostromolták,  a  jelen  esetben  annál  inkább,  mert 
a  párbajra  okot  adott  eseményen  hallomás  sze- 
rint ö  is  jelen  volt. 

Kartay  kissé  kérette  magát,  végre  jelezve  azt, 
hogy  az  ügy  kényes  természete  miatt  a  jelenvol- 
tak s  a  párbajsegédek  neveit  jó  lesz  tovább  nem 
adni,  töröl- végről  így  adta  elő  a  dolgot : 

—  Már  az  is  feltűnő  volt,  hogy  a  tag- ajánló 
íven  nem  rég  ezt  olvastuk :  «Berg  Lajos  urat 
tagúi  ajánlja  báró  Kisteleki  Béla».  Berg  Lajos,  ki 
mindamellett,  hogy  neje  baronne  s  általa  Szent- 
györgyivel távoli  sógorságban  áll  —  mint  aristo- 
cratafaló  vagy  legalább  mágnáskerülö  ismeretes 
s  most  a  casinóba  kivan  lépni !  No  de  jó,  megvá- 
lasztották, csak  az  az  egy  obligát  fekete  golyó 
volt  ellene.  Aztán  mit  csinál  Pesten,  mikor  fele- 
sége, ha  nem  is  betegen  már,  de  üdülőiéiben  van 
otthon,  s  ő  eddig  éveken  át  tapodtat  sem  távozott 
mellőle  ?  Mondta  ugyan  Kistelekinek,  hogy  Pestre 
készül  költözni  s  most  szállást  keres  és  rendez. 
Ugy  látszik  azonban,  hogy  szállásrendezésre  nem 
sok  időt  fordíthatott,  mert  reggeltől  estig  és  esté- 
től reggelig  folyvást  Kistelekivel  járt,  kelt,  ebé- 
delt, vacsorált,  kártyázott,  mint  egy  uj  Orestes  és 
Pylades.  Feltűnő  volt  továbbá  a  komoly  solid  em- 
bernek ismert  Bergtől,  hogy  ő  a  ***  fogadó  egy 
zárt  szobájában,  hol  a  szerencsejáték,  mint  hal- 
lom, nagyban  foly,  rendes  vendégként  jelent  meg. 

Mondják,  hogy  jócskán  vesztett,  de  mindig  a  leg- 
szebb conduittel.  Kisteleki  ellenben  egyre  nyert 
—  rossz  nyelvek  állítják,  hogy  ezért  is  kapott  oly 
mohón  új  barátján.  No  meg  talán  másért  is  — 
de  erről  jobb  hallgatni.  Eddig  még  minden  ren- 
dén van;  mostjö  az  érthetetlen.  TegnapelöH  vagy 
is  inkább  éjjel,  mert  bizony  már  két  óra  volt  éjfél 
után  —  kis  écarte  folyt  itt  a  casinóban,  az  utolsó 
játszószobában.  A  többi  termekben  mind  eloltot- 
ták már  a  lámpákat,  mert  csak  hatan  maradtunk 
még ;  négyen,  kik  felváltva  játszottak,  s  én  és 
Sanyi  Laczi  mint  nézők.  Épen  Berg  és  Kisteleki 
játszottak  együtt  —  a  tétel  valami  száz  forint  le- 
hetett ;  csekélység  ahhoz  képest,  mit  hazárdon 
egyetlen  kártyafordulással  akárhányszor  hideg- 
vérüen  nyertek  és  vesztettek.  Kisteleki  esetleg 
három  osztásban  egymás  után  üti  fel  és  raarqui- 
rozza  a  királyt.  Harmadízben,  alig  mondta  még 
el,  hogy  cmarque  le  roi»,  midőn  Berg  merőn  te- 
kintve rá,  így  szól : 

— ■  Úgy  tudom,  hogy  az  écarté  szabályai  szo- 
rinta  hetedik  vagy  a  tízenegyedik  kártya  az  a-tout, 
de  semmiesetre  sem  a  legalsó,  bármily  ügyes 
voltetal  legyen  is  felütve. 

Mi  mindnyájan  elhűltünk  s  Bergröl  Kistele- 
kire néztünk,  ki  első  perezre  szinte  elbámult, 
aztán  fokonként  vérvörösre  gyúlt  arczal  monda : 

—  Meg  kell  vallani,  hogy  tréfának  ez  — 
szelíden  szólva  is,  a  legotrombább  sületlenség  s 
ha  — 

—  Nyíltabban  mondjam  tehát,  —  vágott  sza- 
vába Berg  márványnyugalommal  —  nyíltabban 
mondjam  tehát,  hogy  ön  ép  oly  gyáva,  mint  hit- 
vány ember  '? 

Percznyi  halotti  csend  állott  be,  mi  lopva  is 
alig  mertünk  egymásra  nézni.  Kisteleki  halálsá- 
padtan kelt  fel  s  egyetlen  szó  nélkül  ment  a  kis 
mellékszobába,  hová  a  karon  fogott  Zaarányít 
magával  vitte ;  Berg  az  ablakhoz  lépett,  s  egy- 
kedvűen kezdett  rajta  dobolni.  Ha  villám  csap  le 
közénk,  nem  okozhatott  volna  nagyobb  megdöb- 
benést, mint  az  iménti  váratlan  jelenet. 

Zsarányi  nem  sokára  kijött  a  kis  szobából  s 
Berget  egy  intéssel  a  biliárdterembe  hívta,  mely- 
nek egy  része  a  játszószobától  nyert  gyenge  vilá- 
gítást. Csendesen  beszéltek.  Természetesen,  sem 
magyarázatról,  sem  fegyvernemről,  csak  ídöröl  és 
helyről  lehetett  szó.  Berg  ezek  elintézésére  Mar- 
gitayt  kérte  fel.  A  párbajsegédek  rögtön  végeztek 
8  mind  a  két  ellenfél  Kívánatára  virradat  után 
azonnal  mindnyájan  a  palotai  erdőbe  kocsiztak 
ki.  Barriéreböl,  tizenöt  lépésnyiről  közeledvén, 
Berg  golyója  Kisteleki  vállát  gyengén  súrolta ;  ez 
csaknem  ugyanazon  másodperczben  lőtt,  s  Berg 
menten  összerogyott.  A.z  odasiető  s  melléje  tér- 
delt orvos  elförmedt  arcza  s  felénk  tett  kézlegyin- 
tése azt  látszott  mondani:  « ennek  vége  van». 
A  golyó  a  mell  fensö  részébe,  a  jobb  váll  alá  fú- 
ródott. Az  első  legszükségesebb  ápolás  után  ko- 
csiba emeltük  öt 


—  Ah,  ezek  tehát  szemtanú  hiteles  adatai  •? 
—  szólt  közbe  a  figyelmes  hallgatók  egyike. 

—  Nyelvem  botlott  meg  —  sietett  a  kósö 
helyreigazítással  Kartay  —  én  csak  —  —  de  hi- 
szen bizalmas  körben  szólok  s  nincs  okom  titko- 
lódzni.  Söt  kötelességem  megjegyezni,  hogy  Kis- 
teleki a  hely  szinén  Berget  a  hamis  játék  rágal- 
mának visszavonására  szólítatta  fel  általunk, 
fenntartván  a  párbaj  végrehajtását.  Berg  e  felhí- 
vásra makacsul  hallgatott  —  s  ekkor  lőttek.  Az 
orvos  attól  tartott,  hogy  Berget  nem  hozzuk  élve 
haza;  azonban  még  most  —  több  mint  huszon- 
négy óra  lefolyta  után  is  él;  a  golyó  csodás  mó- 
don nem  sérté  ugyan  tüdejét,  de  az  9rvosok  na- 
gyon kétesnek  mondják  helyzetét.  Én  azonnal 
távirati  sürgönyben  jeleztem  Szentgyörgyi  Kál- 
mánnak, hogy  Berg  halálos  betegen  fekszik  Az 
anr/ol  királyvénái,  s  ép  most  hallom  Bartltól, 
hogy  Kálmán  imént  érkezett  meg  Berg  nejével  és 
a  bogyoszlói  doctorral,  ki  úgy  látszik,  csak  mint 
házi  barát  jött  velők. 

—  Es  Kisteleki  ?  —  kérdek  ketten  is  egy- 
szerre. 

—  Elutazott ;  képzelhető  mily  kellemetlenül 
hatott  reá  az  egész  mártás,  melybe  maga  sem  tudja 
mint  került. 

—  De  hát  azzal  a. háromszor  egymásután  fel- 
ütött királylyal  miben  van  a  dolog  ?  —  kérdezős- 
ködött a  kis  társaság  legki váncsibb  tagja. 

—  Merő  képtelenség,  —  felelte  Kartay  —  le- 


zttmet  tenném  tűzbe,  hogy  a  játék  rendén  folyt,  s 
a  városban  —  megfoghatatlan,  mint  keletkeznek  és 
terjednek  ily  hírek  —  a  városban  mégis  azt  be- 
szélik már,  hogy  hamis  játék  miatt  történt  az 
összeszólalkozás.  Ez  ellen  Kisteleki  érdekében 
előre  tiltakoznunk  kell,  mert  a  roszat  örömest 
hiszik  az  emberek,  s  ha  általánossá  válik  a  hír, 
négyünk  gentlemani  szava  sem  lesz  képes  öt  a  gya- 
lázattól  megmenteni. 

—  S  mi  oka  lehetett  volna  Bergnek,  a  Pyla- 
desnek,  ily  alapnélküli  ráfogással  insultálniOres- 
tosét  ? 

—  Hja !  ürügy  is  lehetett,  a  mint  bizonyosan 
az  is  volt,  a  színlelt  nagy  barátsággal  együtt  arra, 
hogy  a  gyűlölet  valódi  okát  elpalástolja  vele.  S  e 
i'clig  sejthető  ok  nem  más,  mint  —  —  ép  az  a 
l)ont,  melyről  s  az  egész  tragédiáról  jobb  hallgatni. 
Menjünk  ebédelni  ! 


Szóról  szóra  úgy  állt  minden,  mint  ezt  a  hite- 
les szemtanú  Kartay  beszélte  meghitt  barátainak, 
kik  aztán  viszont  más  barátaikkal  közölték  a  nap 
legérdekesebb  eseményét,  s  mint  a  szájról  szájra 
menő  hírekkel  rendesen  történni  szokott,  a  pár- 
baj okának  utoljára  is  többféle  « hiteles »  válto- 
zata forgott  közbeszédben.  A  nagy  tömeg  nem 
kételkedett,  hogy  Kisteleki  hamisan  játszott ; 
míg  az  előkelő  világ  egy  része  Berget  mint  őrül- 
tet kárhoztatta,  s  a  mindig  lovagiasnak  ismert 

Kistelekit  a  képtelen  vád  Bzennye  alól  kitisztítani 
iparkodott. 

Berg  ezalatt  az  élét  legszélső  határán  mozdu- 
latlan feküdt,  abban  a  szunnyadásszerü  zsib- 
badtságban,  mely  a  szemekre  leszállni  készülő 
örök  álomnak  mintegy  előre  vetett  árnya.  Alig 
tudta  hol  van,  csak  azt  érzé,  hogy  nem  otthon, 
de  hiszen  neki  nem  is  volt  már  otthona ;  nem 
ügyelt  a  körülötte  levő  orvosok  idegen  arczaira, 
sőt  midőn  egy  izben  —  többnyire  hunyott  sze- 
meit felvetvén  a  bogyószlói  doctort  meglátta ;  ez 
a  reá  esett  közönyös  pillantásból  azt  Ítélte,  hogy 
őt  sem  ismeré  meg ;  nem  sejté,  hogy  Leóna  tőle 
alig  néhány  lépésnyire  a  harmadik  szobában  (a 
közvetlen  benyílót  a  kis  doctor  foglalta  el)  sza- 
kadó szívvel  hallgatja  az  orvosok  jöttét,  mentét, 
műtéteik  és  suttogásaik  neszét ;  lesi  az  időnként 
átjövő  jó  barát  szomorú  arczán  a  reménysugárt  s 
órákon  át  a  feszület  előtt  térdelve,  félig  öntudat- 
lan imádja  segélyért  a  Mindenhatót. 

Kartay  távirati  sürgönye  Szentgyörgyön  érte 
Leónát,  hová  az  üdülni  kezdőt  már  hetek  előtt 
vitte  át  rokona  Melanie  grófné,  a  Berg  távozása 
által  magánossá  vált  beregi  lakból.  Midőn  Szent- 
györgyi kíméletesen  közié  véle ,  hogy  férje 
Pesten  megbetegedett :  rögtőn  akart  indulni,  s 
az  ellenvetésekre,  hogy  ily  téli  időben  nem 
ulazhatik,  nem  szabad  utaznia,  határozottan  ki- 
jelenté, hogy  ha  gátolják  —  szökve  bár  és  gyalog 
is   —  de  férjéhez  fog  menni.  A  kis  doctor  esetleg 

szintén  Szentgyörgyön  volt  ekkor,  s  tanácsára,, 
hogy  az  ellenkezés  veszélyesebb  lehetne  még  az 
alig  felüdűltnek  idegeire,  raint  a  rövid  vaspályái 
út,  határozatba  ment,  hogy  a  pár  óra  múlva  ér- 
kezendő gyorsvonattal  a  gróf  és  a  doctor  Pestre 
kísérjék  Leónát. 

Megérkezvén  az  Arujol  királynéhoz,  oly 
gyorsan  szaladt  fel  a  lépcsőkön  a  szoba  felé,  mely- 
ben a  kapus  a  beteget  feküdni  monda,  hogy  Szent- 
györgyi csak  épen  az  ajtó  előtt  foghatta  el  s  tar- 
totta vissza  a  bemeneteltől.  Nem  sokára  a  beteg 
mellett  két  más  szobát  készítették  el,  melyek  egyi- 
két a  doctor,  másikát  Leóna  foglalta  el  szobaleá- 
nyával Eleinte  türelmetlenül  panaszkodott,  miért 
nem  bocsátják  őt  férjéhez,  kit  ápolni  első  joga  és 
kötelessége  ;  de  midőn  később  nem  lehetett  többé 
titkolni  előtte  a  betegség  minőségét,  okát  és  azt, 
hogy  az  orvosok  a  sebesültet  a  legcsekélyebb  fel- 
indulástól is  óvják  :  nem  kívánkozott  többé  hozzá, 
s  némán  tördelt  kezekkel  és  könnytelen  szemekkel 
futosott  körül  szobájában. 

Irtózatos  valóvá  érett  tehát  a  gyötrő  sejtelem, 
mely  gyógyulása  első  szaka  óta  —  midőn  a  vissza- 
térő emlékezés  a  múltat  a  jelennel  összefűzni 
kezdte  —  nehezedett  lelkére.  «Ö  mindent  sejt!  ö 
mindent  tud !  »>  volt  utolsó  eszméje  a  lázroham 
előtt  —  « 0  nem  bocsát  meg !  ő  ellök  magá- 
tól!»  tévé  hozzá,  midőn  eltávozott  férjét  vagy 
csak  levelét  is  —  napról  napra  hasztalan  várta. 
Most   érezte    csak,    mennyire    szereti    azt    az 

egyenes  lelkű,  nemes  keblű  és  érette  minden  ál- 
dozatra kész  embert,  kinek  szerelmét,  becsülését, 
minden  hajlamát  eljátszotta.  S  kiért  s  miért  ját- 
szotta el  ?  Egy  regényes  ábrándért,  melynek  még 
ártatlan  hevélye  is  kínos  volt ;  egy  lelkiismeretlen 
világfiért,  ki  a  fölötte  gyakorolt  bűvöletet  minden 
áron  kizsákmányolni  iparkodott,  és  szentségtelen 
kezekkel  tépte  össze  a  csendes  boldogságot,  me- 
lyet ö  a  rajongás  dőre  káprázatában  nem  méltá- 
nyolt eléggé  .  ,  . 

Leóna,  ki  a  tóparti  kioszk  előtti  emlékezetes 
perczekben  megborzadott  Kisteleki  szavaira,  me- 
lyek öt  szökni  s  áttérés  után  férjétől  válni  kész- 
ték ;  Leóna,  kiben  a  jobb  érzést  felriasztá  és  dia- 
dalra emelte  e  merész  ajánlat,  —  már  a  beteg- 
ségét megelőzött  lelki  küzdelemben  megdöbbenve 
fordult  el  a  kísértőtől ;  lázálmaiban  a  varázstól 
menekülni  nem  bírva,  irtózat  fogta  el  az  őt  de- 
lejes erővel  lebüvölő  sátáni  alak  iránt,  s  midőn 
az  üdülés  előhaladtával  emlékei  visszatértek :  az 
ábrándos  érzelem  vonzó  vágya  helyett  gyűlöle- 
tet talált  szíve  mélyén.  E  gyűlölethez  aztán  — 
biztos  óvszerül,  hogy  az  ellenkező  végletbe  ismét 
át  ne  csappanjon  —  megvetés  is  járult,  midőn  a 
doctortól  megtudta,  hogy  lázrohamaiban  egyre 
Kisteleki  Béla  nevét  emlegetvén,  férje  —  ágyánál 
virasztó  férje  a  bárót  a  beteghez  kérette,  de  ez  a 
ragálytól  félve  nem  jött  el  s  inkább  megszökött 
Szentgyörgyröl. 

A  Berget   rendkívül  becsülő  és    szerető   kis 

doctor  nem  tagadhatta  meg  magától  azt  a  —  bo- 
szúnak  is  beillő  elégtételt,  hogy  Kisteleki  gyáva 
megfutását  el  ne  mondja  Leóna  előtt.  De  ezzel 
nem  növelte  már  a  gyűlöletet,  csak  a  megbánást 
tette  még  keserűbbé. 

—  Ö  mindent  tud  és  nemes  szíve  megtört ! 

e  senkivel   sem  közölhető  rémeszme  üldözte 

nappalát  és  éjjelét.  Melanie  kérdéseire,  ki  férje 
megfoghatatlan  távozásának  okát  puhatolgatta, 
szomorú  fejrázással  és  néha  azzal  felelt,  hogy  — 
sokkal  jobb  lett  volna  meghalnia. 

Midőn  aztán  Pestre  érkezvén,  a  párbajról  s 
ennek  okáról  és  részleteiről  értesült :  a  férjét  is- 
merő nő  biztos  tapintata  tüstént  fölfedezte  a 
gyöngédséget,  melylyel  Berg  a  párbajnak  egészen 
idegen  okot  azért  keresett,  hogy  az  ő  (Leóna) 
neve  az  ügynél  említésbe  se  jöjjön.  E  párbaj  el- 
oszlatta utolsó  kételyét  is,  s  a  nevét  és  becsületét 
kímélő  gyöngédségről  a  még  legnagyobb  fájdal- 
mában is  megbocsátó  szívre  ismert.  Azonban 
hátra  volt  még  a  legnagyobbb  büntetés. 

Berg  párbajsegédei,  miután  a  sebesültet  haza 
szállíták,  jónak  látták  értékesebb  ingóságait  — 
óráját,  gyűrűit  s  az  oldalzsebében  talált  tárczát 
és  keskeny  kis  tokot  lepecsételni,  s  a  fogadó  tu- 
lajdonosánál letenni.  Bartl  úr  viszont  e  köteget  a 
megérkezett  bárónőnek  adta  át,  ki  a  kétségbeesés 
első  napjaiban  nem  is  ügyelt  reá,  míg  egyszer  — 
a  nélkül  hogy  czélja  volna  ezt  tenni,  vagy  csak 
tndná  is  mit  tesz,  gépiesen  bontá  fel  a  borítékot. 

A  yy'igyult  seb.  « 


Ennek  tartalma  közt  egy  jól  ismert  tokocska  öt- 
lött szemébe.  —  O  !  sohajtá,  —  arczkópem  mégis 
kedves  volt  néki,  s  ettől  legalább  nem  akart  meg- 
válni !  —  Kihúzta  a  tokból  az  elefántcsontra  fes- 
tett miniatűrét,  s  a  képpel  két  irat  hullott  ki  be- 
\öh'.  Az  első  pillantás  e  lapok  egyikére,  melynek 
sárgult  pa])iro8án  férje  kézvonásai  alatt  a  Kiste- 
leki.név  álloti,  lebilincselte  íigyelmét.  (íyorsan  s 
fennakadt  léhlzettel  olvasta  el  a  néhány  sort  — 
s  a  világot  magával  keringeni  és  a  padlózatot 
lábai  alatt  sülyedni  érezé.  Férje  saját  kézírásával 
kötelezi  Kistelekit,  hogy  Berg  La'os  « özvegyet* 
nöűl  veendi!  Eszméi  összezavarodtak;  nem  volt 
képes  magát  tájékozni,  s  az  esemen3'eket  összhang- 
zásba  hozni.  A  második  irat  —  a  Kistelekihez  írt 
levél  azonban  világot  árasztott  a  támadó  kéte- 
lyekre 8  férje  önfeláldozásának  nagyszerűségét, 
mintegy  mennyei  dicsfénynyel  körözve,  állitá 
elébe.  Mindent ,  mindent  az  ö  boldogságáért ! 
Könnyei  erőszakos  özönnel  törtek  elő,  s  a  ful- 
dokló zokogás  —  melynek  görcsös  rohamai  közt 
találta  a  kis  doctor  —  még  ama  kis  reményt  nyújtó 
hírre  is  alig  csillapult,  hogy  a  sebészek  műtéte 
szerencsésen  folyt  le,  s  a  hátsó  bordáig  hatolt 
golyót  onnan  kivágni  sikerült. 


Az  adott  remény  valóban  csekély  s  csak  pilla- 
natnyi volt.  A  sebláz  veszélyes  jellemű  hagymázba 
ment  át,  mely  most  már  a  sebbajnál  is  inkább 
fenyegette  s  hetekig  a  kialvás  végpontján  tartá 


a  bágyadtan  libegő  életlángot.  Berg  betekig  feküdt 
teljes  eszméletlenségben,  s  a  rövid  időközökben 
is,  midőn  szemeit  felnyitva,  merőn  tekintett  a 
környezetre  —  az  orvosok  állítása  szerint  szüne- 
teltek érzékei.  Nejét  távol  tartani  nem  volt  többé 
ok,  s  Leóna  ezentúl  folyvást  az  ágy  előtti  karszék- 
ben lakott.  Meg  volt  győződve,  hogy  élete  a  be- 
tegéével összeforrt,  s  hogy  férje  halálát  nem  sok 
perczezel  fogja  túlélni.  E  meggyőződését  ki  is 
jelenté  —  s  ki  halvány  arczát,  átszűrődött  lényét 
és  a  sötétkékből  szinte  világossá  vált  szemek  tiil- 
világi  tekintését  látta,  alig  kételkedett  hite  telje- 
süléséről. De  a  beteg  mellől  elvonni  többé  nem 
lehetett,  —  ott  ült  mozdulatlan  fehér  szoborként, 
szemeit  néha  órákig  nem  vette  le  férje  vonásairól, 
míg  végre  sajátságos  eszmevilágban  ez  arcz  egé- 
szen újnak  tűnt  föl  előtte,  a  legszebbnek,  a  leg- 
nemesebbnek, a  legdicsübbnek,  melynek  színről 
színre  látása  boldoggá  teszi  őt,  imádásszerű  esz- 
ményi szerelmében. 

így  teltek  el  órák,  napok,  hetek.  A  főváros 
sürgő  forgó  népe  sokszor  ébredt  és  pihent  le ;  az 
utczai  zaj  sokszor  csendesült  el  s  támadt  fol  a 
viradattal ;  a  farsang  vígan  folyt,  a  ködös  napo- 
kat tavasz  előhírnöke  gyanánt  derült  ég  és  verő- 
fény váltotta  föl ;  az  emberek  saját  érdékeik  után 
szaladva,  vagy  újabb  eseményekkel  foglalkozva, 
alig-alig  beszéltek  már  a  párbajról,  s  kiket  dolguk 
arra  vitt,  fel  sem  is  néztek  az  Angol  királyné 
függönyös  ablakaira:  s  e  függönyök  megett  még 

mindig  ott  feküdt  a  beteg,  s  a  betegnél  ott  ült  a 
töredelmes  nö. 

Az  orvosok  egy  reggel  azt  találták,  hogy  a  be- 
tegség kedvező  fordulatot  vön,  a  határozott  javu- 
lásnak indul.  Az  eszmélet  visszatért,  bár  a  hosszú 
pangás  után  szárnyaszegetten,  erőtlenül,  —  s 
Berg  a  rövid  éberlétben,  hamar  kimerülve,  sokat 
szunnyadott.  Nejének,  a  bogyoszlói  doctor  taná- 
csára, ezentúl  csak  néha  s  csak  a  szunnyadás 
ideje  alatt  volt  szabad  a  szobába  jönnie. 

A  javulás  percze  után  egy  héttel  jelentékenyül 
gyarapodott  az  erö.  Egy  délután  hosszan  aludt  s 
az  ébredés  első  mozdulatára  Leónának  alig  ma- 
radt ideje  a  mellékszobába  suhanni.  A  betegnél 
csak  a  kis  doctor  maradt. 

Berg,  fejét  felemelve,  figyelmesen  s  mintegy 
keresve  tekintett  körül. 

—  Leóna  ?  —  kérdé  gyenge  hangján  a  doc- 
tortól. 

A  mellékszobából  elfojtott  zokogás  feltörő 
szisszenése  hallatszott. 

—  El  fog  jönni,  ha  kívánja  tisztelt  barátom ! 
—  felelte  a  kérdett. 

—  El  fog  jönni  ?  hát  nincs  itt  ?  s  nekem  úgy 
rémlett,  mintha  folyvást  körülöttem  volna ;  — 
monda  emlékeit  szedegetve  a  beteg. 

Leóna  minden  tilalom  és  óvás  daczára  elösik- 
lott  rejtekéből,  s  mintha  szellő  lebbentette  volna 
oda  liliomlevélként,  férje  ágya  előtt  két  térdre 

omolva,    csókkal  és   könnyeivel   hinté  el  ennek 
finom  fehér  kezót. 

—  Leóna !  —  monda  a  férj  —  megbocsátod-e 
távozásom  — 

—  Enyém,  csak  enyém  a  bocsánatkérés  !  — 
vágott  szavába  indulatos  sírással  a  nö.  A  doctor 
közbe  lépett  ekkor  s  Leónát  súgva  kérvén  távo- 
zásra, szobájába  vezette.  Mire  visszatért,  Berget 
lehunyt  szemekkel  találta.  Azt  hitte  újra  elszuny- 
nyadt,  midőn  több  percznyi  szünet  után  egyszerre 
megszólalt : 

—  Kisteleki  hol  van  ? 

—  Tegnap  óta  útban  Olaszország  felé,  hol 
mint  hallom,  Garibaldihoz  akar  csatlakozni ;  — 
felelte  a  doctor  s  kis  vártatva  hozzá  tévé  :  — 
—   Tegnapelőtt    is    itt   volt   a   mellékszobában 

és ;- 

—  Es  —  és  — Leóna  ?  —  kérdé  bámuló 

élénkséggel  a  beteg. 

■ —  Elútasítá  öt,  a  gyűlölet  és  megvetés  leg- 
hidegebb, legsemmisítöbb  szavaival  —  — 

—  Oh  tehát  nem  álmodám,  s  való  volt  e  lát- 
ványkép előttem  felvonult  jelenet  ?  —  szólt  in- 
kább önmagához  intézve  e  kérdést,  míg  arczain 
az  első  gyönge  pír  mutatkozott. 

E  naptól  kezdve  látható  gyorsan  haladt  az 
üdülés.  Leóna  ezentúl  folyvást  férje  mellett  ült, 
csevegett,  ápolta  őt,  ■ —  s  kózt  kézben  tartva,  fiatal 
szerelmes  párként  mélyedtek  el  egymás  mosolygó 
nézésébe,  Berg  azt  hitte  —  s  e  hit  üdítőbb  volt 

minden  földi  orvosságnál  —  bogy  Leóna  szemei- 
nek teljes  báját  s  szerelemteljes  kifejezését  csak 
most  kezdi  ismerni. 

Több  napja  járt  fenn  már  a  lábadozó,  midőn 
Leóna  egyszer  reá  borulva  —  esdöleg  sohajtá: 

—  Oh  az  a  seb,  az  az  irtózatos  seb 

—  Behegedt,  kedvesem !  —  monda,  átölelve 
öt  férje. 

—  A  seb,  melyet  nemes  lelkeden akarta 

folytatni  Leóna,  arczát  még  mindig  Berg  keblére 
rejtve. 

—  Az  begyógyult,  nyom  nélkül,  örökre  s  he- 
lyén új  boldogságunli  viruló  riigyo  fakad ! 

borbély.  Vigjáték. 
293—295  Szalay  László,  Mirabeau. 
296-299  Gaal  József.  A  peleskei 

nótárius.  Bohózat. 
300  Csokonay  Vitéz  M.  Bóka- 

egérharcz.  Irta  Homer. 

XVI.  sorozat.  301—320.  szám. 
301-303  Kisfaludy  K.  A  kérölcVigl 
S04-305  Collins  t'/Vmos.Sophokles. 

I  ^6-309  Daudet  E.  A  fér j.  Regény. 
310-311  Spieihagen   Frigyes.   Az 

ntolsó  órában.  Elbesz. 
312-316  Kisfaludy S.Oasz.re^éi.  1. 
317-320  Kisfaludy  Sándor.  Összes 

regéi.  II- 


XVII.  sorozat.  321—340.  szám. 
321-822  Kochanovszkyné.    Szere- 
tett. Orosz  beszély. 
323— 325  Poo/e    János.    B^y  ^^^• 
mio  Andersen   J.    K.^ev^»- 
könyv  képek  nélkül. 
327—329  Gombos  Imre.  Az  eskü- 
vés. Szomorújáték. 
oQo_331  Szentjóbl   Szabó  László. 
Mátyás    király   vagy    a 
nép     szeretete    jámbor 
fejedelmek  jutalma. 
miPulszky  Ferencz.  Marti- 
novics és  társai. 
oqQ_337  Forster-Arnold   Florence. 
Deák     Ferencz.     Ford. 
Pulszky  Ágost. 
338—340  Bess£nyei  Gy.  A  phiio- 
sopnus.  Vigjáték. 


